
DE 

P.  VERGILII  MARONIS 
CATALEPTON  CARMINIBUS 

QUAESTIONUM  CAPITA  TRIA 


DISSERTATIO   INAUGURALIS  PHILOLOGICA 

QUAM 

CONSENSU  ET  AUCTORITATE 
AMPLISSIMI    PHILOSOPHORUM  ORDINIS 

IN 

ACADEMIA  FRIDERICIANA  HALENSI  CUM  VITEBERGENSI 

CONSOCIATA 

AD   SUMMOS    IN    PHILOSOPHIA    HONORES 

RITE  CAPESSENDOS 

SCRIPSIT 

PAULUS  SOMMER 

DESSAVIENSIS 


HALIS  SAXONUM 

TYPIS  WISCHANI  ET  BURKHARDTI 

MDCCCCX 


/ 


DE  HAC  DISSERTATIONE  PROBANDA 

AD  PHILOSOPHORUM  ORDINEM  RETTUUT 
GEORGIUS  WISSOWA 


Examen  rigorosum  habitum  est  die  24.  mens.  Jan.  a.  1910. 


PATRIS  CARISSIMI  DIS  MANIBUS 

SACRUM 


Praefatio. 

P.  Vergilium  Maroiieiii  praeter  Bucolica,  Georgica, 
Aeneidem,    quibus    poematis    grandibus  adeptus   est  im- 
niortalitatem,    complura    carmina    minora    fecisse   tradunt 
grammatici.  qui  de  huius  poetae  vita  rettulerunt.     In  codi- 
cibus    quoque  compluribus   eadem,    quae    illi    enumerant, 
carmina     atque    multi    alii    versus    Vergilii    ut    auctoris 
uomen   prae   se  ferunt.     Poetas  enim   nobiles,    priusquam 
accederent    ad    magna    opera   componenda,    ludere   solitos 
carmina  levia  et  mediocria  opinabantur  omnes  veteres,  id 
quod  dilucide  explicavit  P.  Papiniiis  Statius  in  Silvarum 
libri  primi  praefatione  hisce  verbis  ^p.  55,6  Vollm.]:  sed et 
CnUccm  lcgiinus  ct  Batrachowachiiuu  ctiaiu  agnoscimus  nec 
quisquam  cst  ittustrium  poctarum,  qui  uon  atiqiiid  operibus 
suisstiio  rcmissiore  practuscrit,  Quae  res  cum  sic  se  haberet, 
fieri  non  poterat,  quin  similiter  atque,  ut  hoc  unum  exem- 
plum  adferam,  Homerus,  dum  esset  prima  aetate,  Batra- 
chomachiam,  Margiten  alia  sc  ipsisseputabatur,  Vergilio 
iuveni  adtribuerentur  nonnulla  poemata  tenuia  huius  tem- 
poribus  facta,    quae  quisnam    composuisset    exciderat  ex 
hominum  memoria.    Itaque  si  quaerimus,  quae  optimo  iure 
adscribenda  sint  \'ergilio,  summae  difficultates  nobis  sese 
offerunt,  praesertim  cum  veterum  testimonia,  quae  exstant 
de   his   carminibus    iuvenalibus,    nequaquam    sint   magna 
fide  digna.    Postquam  primus  Augustus  Naeke^)  contintMiti 
commentatione  in  hanc  materiam  inquisivit,  Otto  Ribbeck^) 


'J  Carmina  Valerii  Catonis.     Bonnae  a.  1847   p.  221— 251. 
2)  Appendix  Vergiliana  ed.  Lips.  a.  1868  p.  1—62. 

atqiie  Aemilius  Baehrens»),  ut  alios  omittam,  in  Vergilii 
carminibus  minoribus  inlustrandis  atque  iis,  quibus  conti- 
nentur,  codicibus  explanandis  et  inter  se  comparandis 
laudabilem  operara  posuerunt.  Qui  viri  docti  quamvis 
diligentibus  disputationibus  quaerendi  viam  bene  moustra- 
verint,  attamen  disquisitionem  de  codicum  ratione  non  ab 
omni  parte  absolverunt,  immo  absolvere  nequierunt  prop- 
terea,  quod  codices  quidam  summi  pretii,  qui  erant  incogniti 
usque  ad  illud  tempus,  postea  demum  investigati  sunt. 
lam  ubi  primum  Franciscus  Skutsch  duobus  libris  iugeni- 
osis,  quorum  alter  editus  Lips.  a.  1901  inscribitur  Aits 
Vergils  Fruhzeit,  alter  Lips.  a.  1906  Gallus  mid  Vcrgil, 
magnam  atque  gravem  litem  movit  de  poeta  epyllii  Ciris, 
quod  ipsum  legitur  inter  carmina  minora,  certatim  viri 
docti  hunc  litterarum  campuni  spinis  scrupisque  obsitum 
ingressi  haud  pauca  contulerunt  ad  illa  opuscula  expla- 
nanda.  In  quibus  Fridericus  Vollmer,  quippe  qui  id  ageret, 
ut  Cirim  a  poeta  Mantuano  profectam  esse  ostenderet, 
denuo  omnia  quae  tradita  habemus  de  carminibus  Ver- 
gilianis  testimonia  scriptorum  veterum  et  codicum  perse- 
cutus  est  commentatione,  cui  hunc  titulum  fecit  Die 
kleineren  Gedichte  Vergils,  inserta  actis  academiae  Ba- 
varicae  a.  1907  p.  335  -374.2) 

Sed  unum  ex  illis  quae  Vergilio  adtribuebantur 
opusculis,  libellum  dico  Catalepton  qui  inscribitur,  plus 
aequo  adhuc  neglectum  esse  videtur,  cum  viri  docti  de 
hoc    non    nisi   in   transcursu   scripserint  et  plerumque   de 


1)  annal.  philol.  vol.  CXI  (a.  1875)  p.  137—151.  Poet.  lat. 
min.  vol.  II  Lips.  a.  1880  p.  3—45. 

2)  hac  commentatione  absoluta  et  Philosophorum  ordini 
tradita  ia  manus  meas  venerunt  et  editionis  Poetarum  latinorum 
minorum  a  Friderico  Vollmer  curatae  volumen  primum  Lips.  a. 
1910    tt  Theodori  Birt    libellus   elegans  Jugendverse   und  Heimat- 

poesie  Vergils,  Erkldrung  des  Catalcpton  Lips.  et  Berol.  a.  1910; 
e  quibns  libris  nonnuUa  postea  commentationi  meae  inserui,  totam 
funditus  instaurare  nec  volui  nec  potui. 

singuh*s  tantum  ilHus  carminibus  opiniones  protulerint. 
Itaque  operae  est  pretium  continua  dis.sertatione  inquirere 
in  hos  versus,  qui  cum  sint  compositi  circa  Caesaris  dic-  w 
tatoris  necem  aut  ineunte  imperatoris  Augusti  aetate, 
summa  delectatione  nos  adficiunt.  Qua  in  re  expedienda 
facere  non  possum,  quin  primum  quidem  denuo  de  tota 
quam  vocare  solcnt  appendice  Vergiliana,  quantum  e  re 
esse  videtur,  disputem,  praesertim  cum  nonnullas  sententias 
a  criticis  promptas  refellere  necesse  sit;  deinde  autem 
quaeramus,  num  omnia  carmina,  quae  nos  nunc  legimus 
in  libello  Catalepton,  poetae  Mantuani  ipsius  sint;  tertio 
denique  dissertationis  capite  adcurate  et  singillatim  me 
explicaturum  esse  spero,  quemadmodum  Vergilius  in 
Catalepton  carminibus  componendis  poetas  aetate  proxime 
antecedentes  imitatus  sit. 


Caput  I. 


1. 

Cuni  de  Vergilii  carminibus  minoribus,  quae  dicunt, 
disserturi  simus,  nos  ea  ratiociuationis  via  uti  necesse  esse 
censeo,  ut  a  codicibus  iis»),  quibus  continentur  nniltifaria 
opuscula  illi  poetae  adscripta,  proficiscamur  atque  testi- 
raoniis  veterum  scriptorum  adlatis  gradatim,  ut  ita 
dicam,     retrogradiamur    usque    ad    aetatem    ipsam    Ver- 

gilianam. 

Ex  illorum  codicum  permultorum,  qui  sunt  scripti 
inde  a  saeculo  nono,  recensione  adcurata  id  dilucide  col- 
ligi  potest,  olini  exstitisse  exemplar  quoddam,  quod  com- 
prehendebat  omnia,  quae  Suetonius^)  in  Vergilii  vita  ad- 
tribuit  poetae  adulescenti,  carmina  minora  Bucolicis, 
Georgicis,  Aeneidi  ut  prolusiones  adnexa.  Qui  codex  in 
duas  partes  divisus  est,  quarum  utrique  fuit  fortuna  valde 
diversa.  In  priore  enim  parte,  quae  nobis  servata  esfr 
permultis  et  veterrimis  codicibus,  legebantur  Culex,  Copa, 
Dirae,  nonnunquam  Aetna.  Alterius  autem  partis,  quae 
continebat  epylb"on  Cirim  et  libellum  Catalepton  atque 
plerumque    duas    elegias  ad  Maecenatem,    fons    bonus  et 

1)  de  his  codicibus  fusius  exposuerunt  imprimis  Otto  Rib- 
beck,  Appendix  Vergiliana  ed.  Lips.  a.  1868  p.  24  sqq.  Aemilius 
Baehrens,  Poet.  lat.  min.  vol.  II  ed.  Lips.  a.  1880  p.  6  sqq.  Ro- 
binso  Ellis,  Appendix  Vergiliana  ed.  Oxonii  a.  1907  p.  VIII  sqq. 
Fridericus  VoUmer,  P.  Virgilii  iuvenalis  ludi  libellus  {=  act  acad. 
Bavar.  a.  1908  p.  1  —  82)    et    Poet.   lat.   min.   vol.  I  ed.  Lips.  a. 

1910  p.  3  sqq. 

2)  C.  Suetonii    Tranquilli    reliq.    ed.   Augustus    Reiflferscheid 

Lips.  a.  1860.  p.  58. 

sincerus  est  unus  codex  Bruxellensis  miscellaneus  10615  B 
ad  10729  saec.  XII  ineuntis,  qui  in  ea  parte,  quae  numeris 
10675—6  notatur,  fol.  71  sqq.  exhibet  Cirim  inde  a.  v.  454 
usque  ad  fineni,  tum  septendecim  carmina  libelli  Cata- 
lepton  cum  epigrammate  finali  Vafe  Syracosio,  qui  didcior 
Hesiodoqiii\  deinde  ])riapeuni  ianibis  compositum,  quod 
Tibullo  adscribitur,  Quid  hoc  uovi  est?  qtdd  ira  7iuntiat 
deum?^  denique  duas  elegias  in  Maecenatis  obitum. 

Versus  epyllii  Ciris,  qui  desunt  in  illo  codice,  supplen- 
tur  solo    libro  Z   deperdito,    ex   quo  derivati  sunt  codices        Z 
recentiores    ei    corrupli  niultis  mendis  atque  iuterpolatio- 
nibus  hi  potissimum: 

cod.  Helmstadiensis  332,  nunc  Guelferbytanus,  saec.  XV.  H 

codices     gemelli     Arundelianus    musei     Britannici     133  A 

saec.  XV    et    Rhedigeranus    bibl.    urb.    Vratislav.  R 

125  saec.  XV. 

cod.  Vaticanus3255  Pomponii  Lacti  manuscriptus  saecXV.  L 

cod.  Vaticanus  Urbinas  353    scriptus    intra  aunos  1474  u 

et  1482. 

Praeterea  cod.  Monacensis  lat.  18895  chartaceus  scrip-       M 
tus  a.   1452,   qui    plane    gemellus  est  libri  H,    atque  cod. 
Ambrosianus  O  74  sup.  chartaceus  saec  XV  non  contiuent       a 
nisi    libellum    Catalepton    cum    epigrammate    finali     Vate 
Syracosio. 

Omnes  hos,  quos  breviter  enumeravi,  libros  manu- 
scriptos  inter  se  maxime  cognatos,  sed  diversae  a  codice 
Bruxellensi  propaginis  esse  colligi  potesl  praecipue  ex 
una  re.  Post  Catalepton  enim  c.  XHI  i6  praebent  tam- 
quam  huius  carminis  versus  disticha  initio  mutilata,  quae 
omissa  sunt  in  codice  Bruxellensi,  haec: 

Callide  mage  sub  h(a)ec  c(a)eli  est  iniuria  secli 
antiquis  hospes  non  minor  ingeniis 

et  quo  Roma  viro  doctis  certaret  Athenis, 
ferrea  sed  nuUi  vincere  fata  datur. 

His  qiiattuor  versibns,  ut  hoc  nunc  adnotem,  mira 
perversitate  Baehrensius')  coniecit  supplendum  esse  Cata- 
lepton  c.  XI  Quis  dais^  Octavi,  tc  nohis  abstulit?  cor- 
ruptum  versum  primum  concinnans  hunc  in  modum: 

Palladi  magna  suae  visa  est  iniuria  sedis.2) 

At  vero  Franciscus  Buecheler^)  cum  magna  proba- 
bilitatis  specie  docuit  hoc  epitaphium  alienum  a  ceteris 
libelli  Catalepton  carminibus  posteriore  tempore  librarium 
in  margine  adscripsisse,  unde  ab  altero  scriba  in  illum 
locum  mirabili  socordia  detrusum  esset. 

Prioris  classis  ultimam  stirpem,  ut  ita  dicam,  prae- 
bent  codices  ii,  quibus  continetur  P,  Virgilii  iuvenalis 
ludi  libcllus  quem  dicunt.*)  Qui  prae  se  ferunt  non 
archetypi  modo  vitia  ad  unum  omnia,  sed  deformati  sunt 
etiam  permuliis  aliis  corruptelis,  quas  tempus  posterius 
adspersit.     Sunt  codices  hi  potissimum  sat  vetusti:*) 


W  = 

B  = 

p:  = 

€   =: 

A  = 

T  = 


cod.  Trevirensis  bibl.  urb.  1086  saec.  IX/X. 
cod.  Bembinus,  Vaticanus  lat.  3252  saec.  IX/X. 
cod.  Parisinus  lat  8093  fol.  60—68  saec.  X. 
cod.  Parisinus  lat.  8093  fol.  69—76  saec.  IX/X. 
cod.  Parisinus  lat.  7927  saec.  X. 
cod.  Parisinus  lat.  8069  saec.  XI. 


Quibus  quod  continetur  carminum  corpus  constat  ex 
membris  hisce: 


^)  Poet.  lat.  min.  vol.  II  p.  39  sqq. 

2)  Birtius,   Jugendverse    und  Heimatpoesie    Vergtls   p.   178   sqq. 
hunc  versum  sic  legendum  esse  opinatur: 

Callida  imago  sub  hac  caeli  est  iniuria  sede. 

3)  mus.  Rhen.  vol.  XXXVIII  (a.   1883)  p.  524  sq. 

*)  de  hoc    fuse    lateque  disseruit  Vollmerus  commentatione 
doctissima,  quae  inserta  est  actis  acad.  Bavar.  a.  1908  p.  1 — 82. 
5)  vide  Vollmerum  1    c.  p,  6  sqq. 


i 


\'\ 


1.  Vita  Bernensis  quam  vocant^)  praeposito  titulo  hoc: 
De  nobilitatc  ac  dic  atquc  tcmporc  nativitatis  atque 
lotigitudinc  tcmporis  vitae  Publii  Virgilii  Maronis  dis- 
cipuli  Epidii  oratoris, 

2.  Carmen  quoddam  de  Vergilio  adscriptum  Ovidio  Nasoni 
Virgilius    rnagno    quantum    conccssit    Hoincro   (Anthol. 
lat.  ed.  Riese  c.   1,  i — lo). 

3.  Culex,    qui  prae    se    fert  titulum    hunc:    Poctartcm   sa- 
pientissimi  Publii  Virgilii  Maronis  condiscipuli  Octaviani 
Caesaris  Augusti    mundi    impcratoris  iuvcnalis  ludi  li- 
bellus, 

4.  Dirae,  quibuscum  sine  ullo  interstitio  vel  titulo  con- 
iunctum  est  id  carmen,  quod  vocamus  Lydiam."^) 

5.  Copa. 

6.  Carmina  Ausoniana  dc  cst  ct  non^  dc  irtstitutionc  viri 
honi^  dc  rosis  nasccntibus  (Anthol.  lat.  ed.  Riese  c.  645. 
644.  646). 

7.  Moretum. 

In  codicibus  quibusdam  haec  quoque  adiecta  sunt: 

8.  Octaviani  Caesaris  Augicsti  vcrsus  dc  laudanda  ac  ad^ 
firmanda  arte  Virgilii  post  mortcm  illius:  Ergonc  suprc- 
mis  potuit  vox  irriproba  verhis  (Anthol.  lat.  ed.  Riese  c.  672). 

9.  Carmcn  tetrasticon  Ovidii  Nasonis:  Qualis  hucolicis^ 
quantus  tellure  domanda  (Anthol.  lat.  ed.  Riese  c.  2,i — 4). 

Haec  carminum  minorum  collectio,  quam  in  pleris- 
que  codicibus  aut  appeudicis  aut  exordii  loco  tribus  Ver- 
gilii    operibus  maioribus  additam  esse  patet,    a  Carolinae 


>)  haec  edita  est  ab  Hermanno  Hagen.  Scholia  Bernensia  ad 
Verg.  buc.  atque  georg.  (=  annal.  philol.  suppl.  IV  [a.  1861 — 67]) 
p.  745  atque  denuo  a  V^ollmero  1.  c.  p.  80  sq. 

-)  hos,  qui  adiecti  sunt  ad  Diras  ob  puellam  homonymam, 
versus  primus  separavit  Fridericus  Jacobs,  Opusc.  miscell.  vol.  V 
p.  641  sqq. 

aetatis  quodam  viro  docto  recensita  esse  videtiir  in  mo- 
nasterio  Fuldensi  vel  Hersfeldensi  aut  certc  in  aliquo,  quod 
cum  illis  vicinia  et  arto  consuetudinis  vinculo  coniunctuni 
erat.  Namque  is,  qui  hanc  editionem  paravit  idemque 
adiecit  titulos  verbosos  atque  vitam  exilem^  neque  Aelii 
Donati  neque  Servii  neque  Probi  de  poeta  commen- 
tationes  adhibuit,  sed  fontes  eius  fuerunt  Hieronvmi 
Chronica  atque  praecipue  illud  Suetonii  de  grammaticis  et 
rhetoribus  fragnientum*),  quod  una  cum  Taciti  opusculis  co- 
dice  soloHersfeldensi,  olini  Fuldensi,  servatum  esse  constat^) 

lam  cum  quaeramus,  quonam  tempore  illud  carminum 
Vergilianorum  corpus  constitutum  essc  probabile  sit, 
/  primum  quidem  hoc  constat  per  se,  illa  opuscula  in  unam 
syllogam  collata  esse  post  Ausonii,  qui  floruit  quarto 
p.  Chr.  n.  saeculo,  aetatem  et  aliquanto  post  Ausonii 
obitum  tempore,  quoniam  duo  huius  poetae  carmina  dc 
est  et  non  et  de  institutionc  viri  boni  atque  tertium  dr 
rosis  nasccntibics ^  quod  propter  totum  argumentum  et 
sermonem  eodem  tempore  ortum  esse  consentaneum  est^), 
Vergilii  ut  auctoris  nomen  prae  se  ferunt.*)  Deinde  iu 
iuvenalis  ludi  libello  cum  quattuor  poematis,  quae  a  Ver- 
gilio  ipso  composita  aut  certe  aetati  Vergilianae  ad- 
tribuenda  esse  constat,  Culicem  dico  et  Diras,  Copam  et 
Moretum,    coniuncti    sunt   decem  versus    Virorilius  niaeno 

^)  p.  124  Reiff. :  M.  Epidius  calumnia  notatus  ludum  dicendi 
aperuit  docuitque  inter  ceteros  M.  Antonium  et  Augustum. 

^)  hoc  dilucide  ostendit  Vollmenis  1.  c.  p.  20  sqq. 

3)  hoc  carmen  composuisse  Ausonium  ipsum  haudquaquara 
comprobari  potest;  cf.  quae  exposuit  Carolus  Schenkl  in  Ausonii 
edit.  Berol.  a.  1883  (=  Monum.  Germ.  hist.  tom.  V  p.  2)  prooem. 
p.  XXXV  sq. 

*)  carmina  de  est  et  non  atque  de  institutione  viri  boni  tran- 
sierunt  in  ludi  libellum  non  ex  codiceLeidensi  Vossiano  lat.l  1 1  saec.IX, 
qui  omnia  Ausonii  opuscula  amplectitur,  sed  ex  codice  quodam 
familiae  eius,  qua  continentur  Excerpta  de  opusctdis  Decimi  Magni 
Ausonii.  Vide  Carolum  Schenkl  1.  c.  p.  XLIX  et  Rudolfum  Peiper 
in  Ausonii  opusculorum  edit.  Lips.  a.  1886  praef.  p.  LV  sq. 

(juanffivi  co7iccssit  lfo7ncro  (Anthol.  lat.  ed.  Riese  c.  1,  i — lo), 
quos  quisquis  scripsit  Ovidii  Xasonis  personam  iuduit 
atque  huius  pannos  quosdam  adiipuit.  Hoc  carmen  scho- 
lasticum,  quod  pracfationis  vice  in  permultis  aliis  codi- 
cibus  antecedit  decasticha  Aeneidis  argumenta,  poetam 
nescio  qnem  Africanum  saeculo  p.  Chr.  n.  quinto  vel 
sexto  scripsisse  probabile  est^)  Brevi  tempore  ante  illud 
edita  esse  videtur  declamatio  clarissima  de  Vergilio 
Erg07ic  suprcmis  potuit  vox  iviproba  vcrhis  (Anthol.  lat. 
c.  672)  Octaviano  Augusto  tributa,  quae  in  codicibus 
BAEe  subsequitur  Moretum.2)  Neque  aliter  rcs  se  habet 
in  quattuor  versibus  Qualis  bucolicis,  (juantus  tctturc 
domanda  (Anthol.  lat.  c.  2,  i— 4),  qui  sunt  prooemium  ad 
tetrasticha  Bucolicon  et  Georgicon  argumenta. 

Vfteruni  auteni  scriptorum  poetarumque  opera  post- 
quam  saeculis  p.  Chr.  n.  quinto  sexto  septimo  valde 
neglecta  sunt,  studiis  litterarum  renatis  Carolo  Magno 
regnante  ex  omnibus  latebris,  in  quibus  usque  ad  illud 
tempus  abscondita  erant,  eruta  cum  industria  colligebantur 
atque  in  schola  Palatina  et  in  monasteriis  francicis  iterum 
ac  saepius  describebantur.  His  temporibus,  i.  e.  saecnlo 
nono,  postquam  florilegium  complexum  Exccrpta  dc  opus- 
>culis  Dccimi  Alagni  Ausonii  discissum  est,  duobus  huius 
poematis  atque  tertio  eadem  aetate  facto  cum  quattuor 
Vergilii  quae  dicuntur  carminibus  minoribus  et  quibusdam 
aliis  versibus  coniunctis  a  quodam  Carolinae  aetatis  viro 
docto    constitutus  esse  videtur  iuvenalis  ludi  libellus.3) 

^)  hoc  suspicatus  est  Lucianus  Mueller  in  mus.  Rhen.  vol.  XIX 
(a.  1864)  p.  114  sq.,  cui  adstipulatur  Domenicus  Comparetti  in 
libro,  qui  titulum  exhibet  Virgil  im  Mittelalter.  verso  in  sermonem 
Germanicum  ab  Johanne  Diitschke.  Lips.  a.  1875  p.  139  adn.  8. 
Quibus  viris  doctis  oblocutus  Aemilius  Baehrens,  Poet.lat.min.vol.  IV 
p.  44  illos  versus  adtribuit  ludimagistro  saeculi  p.  Chr.  n.  secundi. 

2)  vide  Comparetti  1.  c.  p.  137  sq. 

3)  perperam  igitur  iudicant  Naekius.  Carmina  Valerii  Catonis 
p.  223  atque  Peiperus,  Q.  Vaierius  Catullus^  Beitnige  zur  Kritik 
seiner    Gedichte,     Vratislav.     a.    1875    p.   71.     qui    hoc    carminum 

Sed  habemus  alios  quoque  codices,  in  quibus  carmina 
quaedani  prioris  collectionis  coniuncta  sunt  cum  alterius 
opusculis.  Codices  enim  Monacenses  lat.  duo  ex  uno  fonte 
ni  n  derivati  305  saec.  XI/XII  et  18059  saec.  XP)  comprehen- 
dunt  Aeneide  praemissa  eodem  ordine  haec:  Moretum^), 
elegias  in  Maecenatem,  Diras  cum  Lydia,  priapeum  Tibul- 
lianuni  Qidd  hoc  novi  estf  quid  ira  nuntiat  dettni?  titulo 
adposito  Priapcia  Maronis^  Copam. 

p  Porro  in  codicibus  Parisinis  lat.  7647  saec.  XII/XIII 

n  fol.  112V  sq.  et  17903  saec.  XIII  fol.  72^  sq.,  ut  alios 
omittam,  traduntur  excerpta  ex  Culice  (versus  62),  Aetna 
(versus  43),  Ciri  (unus  versus),  quae  olim  legebantur  in 
magno  illo  florilegio  composito  in  Gallia  saeculo  feie 
undecimo.3) 

C  Praeterea  exhibent  codex  Cantabrigiensis  Kk.  V.  34 

n.  2076,  olim  ut  videtur  coenobii  Hyde  Abbey  Winchester, 
membran.  saec.  X  post  medii  aevi  et  Ausonii  poemata 
quaedam  fol.  20'  sqq.  Aetnam  coniunctam  cum  Culice  atque 

S  fragmentum  Stabulense  saec.  X/XI,  quod  nunc  insertum 
est  codici  miscellaneo  Parisino  lat.  17177  membran.  fol.  96 
ad  103  idem  carmen  una  cum  opusculis  iuvenalis  ludi 
libelli. 

His  quos  commemoravi  codicibus  adicere  liceat  duos, 

qui  nuper  in  lucem  protracti  sunt.     Primum  quidem  codex 

r       Romanus  in  bibliotheca  Corsini  43  F  5  (olim  64)  membran. 

corpus  iara  ultimis  antiquitatis  temporibus  recensitum    esse  suspi- 
cati  sunt. 
0  *)  codicem  Monacensem  lat.  21562  (o),  quem  Baehrensius 

his  duobus  addiderat  tertium,  apographon  non  sincerum  esse  co- 
dicis  m  adserit  Vollmerus  in  act.  acad.  Bav.  a.  1908  p.  48  adn.  1; 
cf.  etiam   Poet.  lat.  min.  vol.  I  p.  14  adn.  1. 

2)  post  Moretum  in  codice  m  (atque  in  eius  apoprapho  o) 
neque  vero  in  codice  n  leguntur  duo  carmina  illa  Ut  belli  sonuere 
tubae  (.\nthol.  lat.  ed.  Riese  c.  392)  et  Sm  iuvenis  serpefis  (Anthol.  lat. 
ed.  Riese  c.  160). 

3)  vide  quae  exsecutus  est  Vollmerus  in  act.  acad.  Bav.  a. 
1908  p.  17  sqq.  et  35  atque  in  Poet  lat.  min.  edit.  vol.  I  p.  4  sqq. 


>* 


saec.  XIV/XV  inventus  a  Robinsone  Ellis  habet  post 
carmina  varia  fol.  103^  sqq.  Culicem  ex  fonte  optimo  et 
vetusto  receptum  atque  fol.  108^  Aetnae  versus  1— 4  et 
6.0  Tum  codice  Vaticano  lat  2759  membran.  saec.  XIII, 
quem  Caietanus  Curcio  indagavit,  praeter  Bucolica  et 
Georgica  ad  nos  pervenerunt  fol.  16^  sqq.  haec^):  priapeum 
Tibullianum  Qiiid  hoc  novi  cstf  .  .  .,  Culex,  Aeneis,  Copa, 
carmina  Ausoniana  de  est  et  7ton^  de  institutione  viri  boui^ 
de  rosis  nascentibus,  Moretum,  denique  carmen  Virgilius 
viagno  quantum  concessit  Homero  (Anthol.  laL  c.  l,i — lo). 

Sed  cum  iis,  quos  breviter  perscripsi,  codicibus  illud 
Vergilianorum  carminum  minorum  corpus,  quod  ex  anti- 
quitate  transiisse  in  medium  aevum  supra  adseruimus, 
non  servatum  sit  nisi  discissum  in  complures  partes  atque 
auctum  versibus  alienis,  omnia  illa  opuscula  coniuncta 
fuerunt  in  celeberrimo  codice  Murbacensi.  de  quo  certiores 
facti  sumus  catalogo  Murbacensi.  Servavit  enim  nobis 
bona  fortuna  exemplar  a  Sigismundo  Meisteilin  a.  1464 
confectum  amplissimi  catalogi,  in  quo  enumerati  erant 
omnes  codices  ii,  qui  nono  saeculo  medio,  haud  ita  niulto 
tempore  post  annuni  840,  in  monasterii  Murbacensis 
bibliotheca  exstabant.3)  Inter  quos  qui  numeris  279  —  282 
notantur  codices  comprehendebant  haec  opera  Vergiliana*): 


V 


1)  huius  codicis  collationem  in  lucem  protulit  R.  Ellis  in 
Classical  Review  vol.  VI  (a.  1892)  p.  203  sqq.  vide  etiam,  quae 
adnotaverunt  Leo  in  Hermae  vol.  XXVII  (a.  1892)  p.  308  sqq.  atque 
Vollmerus  in  act.  acad.  Bav.  a.  1908  p.  27. 

2)  vide  Caietanum  CQrcio,  Poeti  latini  minori  vol.  II  fasc.  l 
ed.  Catanae  a.  1905  praef.  p.  XII  sqq.  et  Vollmerum  in  act.  acad. 
Bav.  a.  1908  p.  28. 

3)  vide  quae  explicavit  Hermannus  Bloch  in  Strafiburger 
Festschrift  zur  XLVL  Versammlung  deutscher  Philologen  und  Schul- 
mdnner^  Argentorati  a.  1901   p.  257  sqq. 

*)  vide  Blochium  1.  c.  p.  271  atque  adde  quae  exsecutus 
est  VoUmerus  in  act.  acad.  Bav.  a.  1907  p.  339  sqq. 

279  Vcrgilius  Bticolicov 

280  Gcors^icou 

281  Libcr  Ejicydos 

282  Eiusdcvi  Dirc 

Culicis 

FJhiic 

Copa 

Mcccnas 

Ciris 

Cafalcpion  (sic) 

Priapcya 

Morcfum. 

Sed  pergamiis.  Corpus  quoddain  Vergilianorum  car- 
minum  rainorum  temporibus  antiquis  exeuntibus,  quarto 
dico  p.  Chr.  n.  saeculo,  exstitisse  luculento  testimonio  est 
illud  epigramma  in  omnibus  codicibus  subscriptum  libello 
Catalepton,  quod  totum  adferrt-  iuvabit: 

Vate  Syracosio  qui  dulcior  Hesiodoque 
maior,  Homereo  non  minor  ore  fuit, 

illius  haec  quoque  sunt  divini  elementa  poetae 
et  rudis  in  vario  carmine  Calliope. 

Quod  epigramma  si  adtente  persequimur,  facile  in- 
tellegimus  cum  tribus  Maronis  poematis  maioribus,  Buco- 
licis,  Georgicis,  Aeneidi,  priore  disticho  significatis  com- 
posita  esse  ea  carmina,  quae  poeta  adulescens  scripsisse 
putabatur.  lam  si  quaerimus,  quaenam  opuscula  in- 
tellegenda  esse  voluerit  epigrammatis  auctor  dicens  (v.  4) 
hacc  quoquc.  Birtius  (1.  c.  p.  6  sq.  et  173  sqq.)  cum  Naekio 
(1.  c.  p.  223  sq.)  et  Luciano  Mueller^)  illos  versus  ad  solum 
librum  Catalepton  pertinere  censet.^)     Birtius  enim  L.  Va- 

>)  in    Valerii   CatuUi  edit.,   Lips.  a.  1885  praef.  p.  XLIV  sq. 

*)  similis  est  Friderici  Leo  opinio,  qui  in  Culicis  edit.  (Berol. 
a.  1891)  p.  18  hoc  epigramma  ne  ad  totum  quidem  libellum 
Catalepton,  sed  ad  eius  carmina  sola  I-  XIV  exclusis  tribus  pria- 
peis  (I* — III*)  referendum  epse  doret. 

rium  vel  Plotium  Tuccam,  qui  arto  familiaritatis  vin- 
culo  coniuncti  fuerant  cum  Vergilio,  non  multo  post 
huius  mortem  levia  carmina  ab  eo  scripta  in  libellum 
congessisse  atque  illud  epigramma  finale  adposuisse 
putat.  Atque  hoc  ad  carmina  sola  Catalepton  referendum 
csse  concludit  praecipue  ex  ea  re,  quod  illis  temporibus 
opuscula  appendicis  Vergilianae  quam  dicunt  singula 
in  separatis  chartis  scripta  fuerint,  ita  ut  monobibla  no- 
minari  possint. 

At  vero  mihi  quidem  minime  fit  credibile  id,  quod 
Birtius  contendit.  Immo  vero  illa  disticha  non  modo  ad 
libruni  Catalepton,  sed  ad  cetera  etiam  carmina  minora 
pertinere,  mihi  persuasum  est^)  Quod  ut  credamus,  his 
potissimum  rationibus  commovemur.  Primum  quideni  si 
Calliopam  rudem  esse  v.  4  legimus,  hoc  iudicium  multo 
melius  cadit  in  ceteros  libros,  velut  in  Culicem,  Cirim, 
Aetnam,  quam  in  opusculum  solum  Catalepton,  quod  con- 
tinet  magna  ex  parte  carmina  brevia  atque  singulari  arte 
facta.  Et  profecto  Culicis  sermonem  rudem  visum  esse 
perinde    atque    hoc  loco  testatur  Martialis  VHI  56, 19  sq.: 

Protinus  ItaHam  concepit  et  Arma  virumque, 
qui  modo  vix  Culicem  fleverat  ore  rudi. 

Tum  epyllion  Culex,  quippe  quod  plerumque  in  totius 
corporis  principio  legeretur,  opponi  solitum  est  tribus 
Vergilii  carminibus  maioribus,  velut  a  Papinio  Statio  in 
Silvarum  libri  primi  praefatione  (p.  55, 6  Vollm.)^)  et  a 
Martiale  XIV  185: 

Accipe  facundi  Culicem,  studiose,  iMaronis, 

ne  nucibus  positis  Arma  virumque  legas. 


i^ 


1)  in  hanc  opinionem  abiernnt  inprimis  Ribbeckius  1.  c.  p. 
1  8q.  et  Baehrensius,  Poet.  lat.  min.  vol.  II  p.  38,  cum  Vollmerus 
in  act.  acad.  Bav.  a.  1907  p.  345  adn.  2  incertus  haereat,  utrum 
illi  versus  ad  totum  corpus  an  ad  solum  libellum  Catalepton 
referendi   sint. 

2j  hoc   testimonium   snpra   p.  1    adtuli. 

Huc  accedit,  quod  liber  Catalepton  ipse  coiiclusus  est  suo 
carmine  finali,  dico  c.  XIV  Si  mihi  susceptum  fucrif  dccur- 
rere  viunus,    quod  post  Vergilii  mortem  compositum  esse 
infra  videbimus.     Denique  illud  epigramma    et    ob  totum 
argumentum  et  ob  elocutionem  exeunte  demum  antiquitate 
factum  esse  satis  constat.     Quarto  enim  saeculo  Vergilius 
omnium  poetarum  veteruni  utebatur  summa  auctoritate  eiu- 
sque  opera  magna  cum  admiratione  lectitabantur.   Cui  rei 
luculento  testimonio  sunt  permulta  themata,  quae  certamine 
facto  in  scholis  tractabantur,  argumenta  in  poemata  maiora 
a  diversis  poetis  composita,    varia  de  illis  maximeque  de 
Aeneide  iudicia,  aliae  nugae  rhetoricae.  Ouae  cannina  plera- 
que  pervenerunt  ad  nos  anthologiae  Latinae  quam  dicunt 
codicibus.»)     Inter    haec    autem    rcperiuntur   quaedam  illi 
epigrammati  finali  non  dissimilia.2)   Atque  primum  quidem 
adscribere  iuvabit  carmen  compositum  ab  Alcimo  quodam, 
qui    secundum  Wernsdorfii»)  coniecturam  probabilem  fuit 
unus  idemque  atque  ille  Latinus  Alcimus  Alethius,  a  quo 
rhethoricam  didicisse  et  lulianum  et  Sallustium  cos.  a.  322 
p.    Chr.    n.    Ausonius*)    tradit    cuiusque    mentionem    facit 
Hieronymus   in   Chronicis  scribens    ad  a.  Abr.  2371,    i.  e. 
a.  355  p.  Chr.  n.  (II  p.   195    Sch.):    Alcimus   et  Delfidius 
rhetores  in  Aquitanica  Jlorentissime  docenty)     Alcimi  epi- 
gramma  est  hoc  (Anthol.  lat.  ed.  Riese  c.  713); 


')  collegit  Baehrensius.  Poet.  lat.  min.  vol.  IV  p.  159  sqq. 

2)  vide  quae  monuit  Comparetti  1.  c.  p.  140  sq. 

3)  Poet.  lat.  min.  VI,  i   p.  26  sqq. 

*)  Profess.  Burdig.  III  21  sqq.  (p.  57  Sch.): 
et  lulianum  tu  magis  famae  dabis 

quam  sceptra,  quae  tenuit  brevi. 
Sallustio  plus  conferent  libri  tui 

quam  consulatus  addidit. 

5)  vide    quae    exposuerunt   Juelicherus   in   encycl.   reali   ed. 
a  Georgio  Wissowa  vol.  I  p.  1544  et  Martinus  Schanz  in  hist  litr 
Rom.  vol.  IV  tom.  1   p.  43. 

Maeonio  vati  qui  par  aut  proximus  esset, 
consultus  Paean  risit  et  haec  cecinit: 

si  potuit  nasci,  queni  tu  sequereris,  Homere, 
nascetur,  qui  te  possit,  Homere,  sequi. 

Hoc  epigrammate  haud  aliter  atque  illis  versibus 
opusculo  Catalepton  subiectis  poeta  Mantuanus  summis 
laudibus  effertur  et  lepide  comparatur  cum  Homero.  Qua 
in  re  id  quoque  dignum  est  quod  commemoretur,  horum 
utrumque  epigramma  ordiri  ab  iisdem  fere  vocibus. 
Deinde  adponamus  aliud  exemplum,  quo  idem  Alcimus 
versibus  prosequitur  Cn.  Domitii  Afri  dictum  quoddam 
nobis  relatum  a  Quintiliano.  *)  Est  hoc  (Anthol.  lat  ed. 
Riese  c.  740): 

De  numero  vatum  si  quis  seponat  Homerum, 
proximus  a  primo  tunc  Maro  primus  erit 

at  si  post  primum  Maro  seponatur  Homerum, 
longe  erit  a  primo,  quisque  secuTidus  erit 

Tum  simile  argumentum  praebent  hi  quoque  versus, 
quos  qui  scripsit  Vergilium  ipsum  gloriantem  inducit 
(Anthol.  lat;^ed.  Riese  c.  674^  olim  788): 

Maeonium  quisquis  Romanus  nescit  Homerum, 
me  legat  et  lectum  credat  utrumque  sibi. 

illius  immensos  miratur  Graecia  campos; 

at  minor  est  nobis,  sed  bene  cultus  ager. 

hic  tibi  nec  pastor  nec  curvus  deerit  arator; 
haec  Grais  constant  singula,  trina  mihi. 

lam  illi  versus  opnscnlo  Catalepton  subiecti  ab  aetate 
Augustea  abiudicandi  sunt  ob  duas  elocutionis  proprietates. 
Primum  quidem  hoc  iuvabit  adnotare  in  v.  2  inveniri  ad- 
iectivi  formam  Homcreus^    quod    est  Graecorum  "Ofiijoeiog. 

^)  Instit.  orat.  X  1,86:  ufar  enim  verbis  isdem,  quae  ex 
Afro  Domitio  iuvenis  excepi:  qui  mihi  tnterroganti ,  qiiem  Homero 
crederet  maxime  accedere,  secunduSt  inquit,  est  Vergilius,  propior 
tamen  primo  quam  tertio» 


16 


Illo  loco  excepto  haec  forma  nusquam  occurrit.  Namque 
scriptores  veteres  et  praecipui  plerumque  usi  sunt  voca- 
bulo  Hovicricus^  cum  adiectivum  Homcrius  semel  ad- 
hibitum  sit  a  Suetonio,  Ner.  47.^)  Deinde  autem  si  v.  3 
carmina  iuvenalia  nominantur  poctac  clcmcnta^  haec  di- 
cendi  consuetudo  maxime  abhorret  ab  Augusti  aetatc 
Vox  enim  clcmcntum  a  Lucretio  et  Cicerone  inducta 
in  linguam  Latinam^)  initio  quidem  aeque  atque  Grae- 
corum  oxoiyeiov  significabat  ut  singula  ordinis  alicuius 
membra  ita  singulas  litterarum  fonnas.  Mox  vero  hoc 
vocabuhim  philosophis  fuit  usitatissimum  eique  subiecta 
est  vis  initiorum  vel  principiorum,  e  quibus  omnes  res 
oriri  Epicurei  docebant.^)  At  vero  eo,  de  quo  iam  dis- 
serimus,  loco  vox  clcmcnta  posita  est  pro  tirociniis  vel 
prolusionibus,  ut  Diomedes  (p.  512,2?  Keil)  dixit,  significat- 
que  prinia  poetae  caimina.'*) 

Quibus  de  causis  illud  epigramma  quarto  demum 
p.  Chr.  n.  saeculo  factum  atque  toti  carminum  minorum 
corpori,  quod  fortasse  eodem  fere  tempore  ortum  est, 
adiectum  esse  persuasum  habeo.  Libro  autem  ipsi 
Catalepton  epigramma  subscriptum  esse  videtur  ob  eam 
causam,  quod  hic  olim  ultimo  totius  corporis  loco  lege- 
batur;  et  sic  pervenit  ad  nos,  cum  huius  opusculi  ipsius 
esse  putaretur.5) 


^)  vide  K.  E.  Georges,  Lexikon  der  latein.  Wortformen 
Lips.  a.  1890  p.  323;  cf.  etiam  quae  adnotavit  Lucianus  Mueller 
in  Horat.  edit.  (Vindobonae  a.  1893)  ad  art.  poet.  v.  120  p.  273  sq. 

'-)   Verpilius   hac  voce  numquam  usus  est. 

*)  cf.  Cic.  Acad.  1  7. 26 :  itaque  aer  —  hoc  quoque  uiimur 
tam  p7'o  latino  —  et  ignis  et  aqua  et  terra  primae  sunt,  ex  iis 
autem  ortae  animantium  formae  earumque  rerum  quae  gignuntur  e 
terra.     ergo  illa  initia  et,  ut  e  Graeco  vertam,  elementa  diaintur. 

*)  de  hac  re  subtiliter  et  docte  disseruit  Hermannus  Diels, 
Elemejitum,    Lips.  a.    1899   p.   68   sqq. 

5)  sine  inierstiiio  coniunctum  est  in  codicibus  cum  Cata- 
lepton  c.  XIV. 

Sed  quomodo  hoc  corpus  inscriptum  fuerit,  non  iam 
scimus  propterea,  quod  scriptores  antiqui  tacent.  Diome- 
des  enim  grammaticus  quod  Catalepton  c.  III  *  respiciens 
indicat  in  Arte  grammatica '):  priapcum,  quo  Vcrgilius  in 
prolusiouihus  suis  ustis  fuit,  talc  cst 

incidi  patulum  in  spccum  procumhcnte  Priapo,'^) 
vocera  prolusioncs  non  libri  titulum  esse  voluit,    sed  Ver- 
gilium,   cum  proluderet,   priapeum  quoque  metrum  ad- 
hibuisse  dixit. 

IUa  vero  ipsa  carmina  minora,  quae  in  catalogo 
Murbacensi  enumerantur,  pleraque  occurrunt  etiam  in  ea 
vita  Vergiliana,  quam  Aelius  Donatus  grammaticus  medio 
fere  saeculo  quarto  condidit.  Apud  quem  scripta  videmus 
haec^):  Focticam  pucr  adhuc  auspicatus  in  Ballistam  ludi 
magisfrum  ob  infamiam  latrociniorum  coopcrtum  lapidihus 
distichon  fccit\ 

moutc  suh  hoc  lapidum  tcgitur  Ballista  scpultus: 
noctc  die  tutum  carpc  viator  iter. 
dcindc  Catalecton  et  Priapia  ct  Epigram^nata  et  Diras,  itcm 
Cirim  et  Culiccm,  cum  csset  annorum  XXVI^),  cuius  mate- 

')  Grammatici  latini  ed.  Henricus  Keil  voL  I  p.  512,  27. 

2)  hunc  versum  cum  in  carminibus  Vergilianis  non  legamus, 
a  Caesio  Basso,  qui  in  hac  Artis  grammaticae  parte  Diomedis 
auctor  fuit,  fictum  esse  omnes  fere  viri  docti  recte  consentiunt; 
vide  quae  adnotant  Ribbeckius  L  c.  p.  4.  Leo  L  c.  p.  18  sq. 
Birtius  L  c.  p.  4. 

3)  vide  C.  Suetonii  Tranquilli  reliq.  ed.  Augustus  Reiflferscheid 
Lips.  a.  1860  p.  58. 

<)  sic  legendum  esse  pro  XVI,  quod  praebent  codices» 
rectissime  intellexit  Vollmerus  in  P.  Papinii  Statii  Silvarum  edit 
Lips.  a.  1898  p.  378.  Statius  enim  in  genethliaco,  quod  conscripsit 
die  natali  quinquagesimo  Lucani  mortui  adpetente,  i.  e.  a.  89 
p.  Chr.  n.,  hoc  testatur  de  omnibus  illius  poetae  carminibus  (Silv. 
II  7,73  sq.): 

•  haec  primo  iuvenis  canes  sub  aevo 

ante  annos  Culicis  Maroniani. 
Id    autem    constat   Lucanum  XXVI   annos   natum  a.  65  p.  Chr.  n. 
mortem  sibi  conscivisse. 

ria  talis  rsf:  pastor  fatigatus  aestu  cum  suh  arhore  condor- 
viissct  et  serpens  ad  eum  proreperet  e  paludr,  culex  provo- 
lavit  atque  inter  duo  te?npora  aculeum  fixit  pastori.  at  ille 
continuo  culicem  attrivit  et  serpentem  interemit  ac  sepulcrum 
ctdici  statuit  et  distichon  fecit: 

pan>e  culeXy  pecudiim  custos  tihi  tale  merenti 
funeris  officium  vitae  pro  munere  reddit. 
scripsit  etiam  de  qua  amhigitur  Aetnam, 

Alterum  testimonium  de  Vergilii  carminibus  iuve- 
nalibus  exhibet  commentatio,  quae  nunc  Servii  grammatici 
commentariis  in  Aeneidem  praemissa  legitur.  Hanc  ex 
ampliore  poetae  vita  excerptam  esse  postquam  iam  Her- 
mannus  Hagen  >)  atque  Georgius  Thilo^)  suspicati  sunt, 
nuperrime  novis  argumentisconfirmavitEduardusNorden.') 
Scrvius  igitur  vel  is,  qui  huius  vitam  Vergilianam  ex- 
^cerpsit,  ait  ita*):  prinmm  ah  hoc  distichon  factum  est  in 
Ballistam  latronem  (sequitur  epigramma  supra  adlatum); 
scripsit  etiam  septem  sive  octo  lihros  hos:  Cirim,  Aetnam, 
Culiceyn,  Priapeia,  Catalepton  %  Epigra?nmata,  Copam,  Diras. 
Hae  duae  tabulae  inter  se  non  differunt  Namque 
inter  opuscula  a  Donato  enumerata  librarii  socordia  titu- 
lum  Copam  vel  Cupam^  ut  Vergilium  carmen  inscripsisse 
testatur  lulio  Romano  auctore  Charisius  in  Arte  gramma- 
tica^»),  ante  verba  et  Culicem  intercidisse  Baehrensius'') 
recte    cognovit.     Quod    si    verum    est,    perperam    iudicat 

1)  annal.  philol.  suppl.  IV  (a.   1867)  p   682. 

2)  Servii  grammatici  commentarii  rec.  Thilo  et  Hagen  vol.  I 
p.  LXXVII. 

»)  mus.  Rhen.  vol.  LXI  (a.  1906)  p.  171  sq. 

*)  in  Thilonis  edit.  vol.  I  p.  1. 

5)  sic  in  codice  Parisino  recte  scriptum  est,  cum  ceteri 
codices  praebeant  Catalecton. 

^)  Grammatici  latini  ed.  Keil  vol.  I  p.  63,  lo:  communia: 
cupo  aiponis,  fullo  fullonis\  quamvis  Vergitius  librum  suum 
Cupam  inscripserit. 

7)  annal.  philol.  vol.  CXI  (a.  1875)  p.  137  adn.  1.  Poet.  lat.  min. 
vol.  II  p.  4;  vide  etiam  Rudolfum  Peiper,  (?.  Vaierius  Catuttus 
p.  70  adn. 

NordenusO»  qui  Naekium^)  et  Ribbeckium')  secutus 
iUam  elegiam  a  Donato  omissam,  postquam  ante  Charisii 
auctorem  inter  Vergiliana  recepta  esset,  coUectioni  suae 
Servium  addidisse  adserit.  Quod  autem  leguntur  haen 
verba  scripsit  etiam  septevi  sive  octo  libros  hos  atque 
deinde  enumerantur  octo  opuscula,  id  pertinere  ad  Aetnam, 
de  quo  carmine  ambigi  Donatus  tradit,  Ribbeckius,  Leo*), 
alii  optimo  iure,    ut   mihi   quidem   videtur,    contenderunt. 

Memoriam  quae  est  in  Donati  vita  maximam  partem 
redire  ad  C.  Suetonii  Tranquilli  operis  De  viris  illustribus 
caput  id,  quod  erat  de  poetis,  primus  nisi  fallor  Reiffer- 
scheidius  (1.  c.  p.  401)  intellexit  atque  paucis  abhinc  annis 
denuo  ostendit  Gustavus  Koertge.s)  Itaque  id  satis  adparet, 
iam  Suetonium  perscripsisse  octo  illa  carmina,  quae  enume- 
rant  Donatus  eumque  secutus  Ser\^ius,  dico  Culicem, 
Cirim,  Copam,  Priapea,  Epigrammata,  Catalepton,  ^ 
Diras,  Aetnam.  Atque  ex  ipso  Suetonio  Donatum  sump- 
sisse  illud  iudicium  de  Aetna  per  se  constat,  praesertim 
cum  Suetonius  ambiguorum  atque  auctoris  nomen  falso 
praeferentium  scriptorum  censuram  agere  adamet.*) 

At  ea  verba,  quibus  epyllii  Culicis  argumentum  bre- 
viter  enarratur,  a  Donato  ipso  addita  esse  omnes  fere  viri 
docti  consentiunt^).     Qua  e  re  id  fortasse  vere  coUigitur 

»)  1.  c.  p.  170. 

2)  1.  c.  p.  222. 

')  Appendix  Vergiliana  ed.  Lips.  a.  1868  p.  1. 

*)  in  Culicis  editione  p.  18. 

5)  In  Suetonii  de  viris  illustribus  libros  inquisitionum  capita 
tria  (zzi  Dissertat.  philolog.  Halens.  vol.  XIV   [a.  1901])  p.  189  sqq. 

0)  quam  rem  demonstravit  Koertgius  l.  c.  p.  218  adferens 
ex  Horatii  vita  locum  eum,  quo  Suetonius  disserit  de  elegis  et 
epistula  prosa  oratione  missa  ad  Maecenatem,  quae  falso  adtri- 
buebantur  Horatio,  tum  ex  Antonii  Gniphonis  grammatici  vita  verba 
ea,  quibus  illustrat,  quid  L.  Ateius  Philologus  sentiat  de  illius 
scriptis  relictis. 

^)  vide  quae  monuerunt  Leo  in  Cuhcis  edit.  p.  18;  T)ie 
griechisch-romische  Hiographie  tiach  ihrer  litterarischen  Form, 
Lips.  a.  1901  p.  12  adn.  5.  Koertge  1.  c.  p.  226.  Norden  l.  c.  p.  168. 

huic  gramniatico  Culicem  solum  in  manibus  fuisse.  Quam- 
quam  Vollmerus')  additamentum  illud  factum  esse  censet 
"^  posteriore  demum  tempore  a  librario,  in  cuius  manus 
Culicis  codex  casu  inciderit. 

Servii  autem  vitam  ex  ipso  Suetonio  excerptam  esse 
contendit  Fridericus  Leo.^)  Quam  sententiam  reiciendam 
esse  vitamque  ad  Donatum  redire  Thilo  ^),  Koertgius  (1.  c. 
p.  207),  Nordenus  (1.  c.  p.  170)  nos  edocuerunt  nisi  verbis, 
quae  scripta  videmus  in  Servii  praefatione  ad  Bucolica, 
hisce  (vol.  III  fasc.  1  p.  3,28  Thilo):  et  dicit  Donatus,  quod 
etiam  i7i  poetac  memoravimus  vita, 

Restat  ut  strictim  adtingam  eam  vitam  Vergilianam, 
quam  Donatum  secutus  Focas  gram^naticus  urbis  Romae 
versibus  condidit.  Qui  postquam  distichon  in  Ballistae 
memoriam  compositum  adtulit,  solius  Culicis  mentionem 
facit  v.  26*): 

hinc  Culicis  tenui  prolusit  funera  versu. 

^  Neque  vero  in  vita  de  commentario  Valerii  Probi 
sublata^)  neque  in  Berneusi  quam  vocant  vita^)  neque  in 
excerptis  Hieronymianis^)  quicquam  refertur  de  Vergilii 
carminibus  iuvenalibus. 

Sed  revertamur  ad  Suetonium.  Cum  hic  in  Vergilii 
vita  referret  de  opusculis  poetae  adulescenti  adscriptis,  ea 
in  singulis  chartis  exarata  atque  in  una  cista  vel  capsa 
adservata*)  fuisse  veri  est  simillimum.')     Quod  conchidere 

^)  in  act.  acad.  Bavar.  a.  1907  p,  338  adn.  2. 

2)  in  Culicis  edit.  p.  18. 

3)  annal.  philol.  vol.  CIL  (a.  1894)  p.  290. 
♦)  Suetonii  reliq.  ed.  Reifferscheid.  p.  70. 

5)  Servii  grammatici  commentarii  rec.  Thilo  et  Hagen  vol.  III 
fasc.  2  p.  323  sqq. 

*)  vide  supra  p.  7. 

■^)  vide  Reifferscheidinm  1.  c.  p.  43. 

*)  cf.  quae  exposuit  Birtius,  Das  antike  Buchwesen  in  seinem 
Verhdlinis  sur  Lttieratur,  Berol.  a.  1882  p.  33  sqq.  et  Die  Buch- 
rolie  in  der  Kunst,  Lips.  a.  1907  p.  248  sqq. 

^)  hanc   sententiam   protulit   Leo   1.  c.  p.     19  sq.    eique  ad- 

possumus   ex    eo    modo,   quo   apud  Douatum  Serviumque 
carmina  enumerantur  et  perscribuntur.     lam  huic  opinioni 
favere  censeo  illos  Martialis  versus  (XIV  185)  supra  (p.  13) 
adlatos,    quibus  Culicem    in    separata  charta  editum  ess6^ 
testatur.     Quod  si  verum  est,   non   magis  quam  Suetonio 
ceteris  scriptoribus  primi  p.  Chr.  n.  saeculi,  qui  Culicis  atque 
libelli  Catalepton  mentionem  iniciunt,  totum  corpus  carmina 
Vergiliana    minora    omnia    amplexum    in    manibus    fuit 
Libellum    enim    Catalepton     significavisse    probabile    est 
C  Plinium  Caecilium  Secundum,  cum  scriberet  in  epistula 
data  ad  Titium  Aristonem  a.  105  p.  Chr.  n.  vel  insequenti 
haec  (Epist  V  3,  1.6):  /acio  fwnnunquam  versiculos  severos 
parum  ....  inter   quos  (sc.  auctores)  vel  praecipue  nume- 
randtis   est  P.  Vergilius.     Eodem  fere  tempore  M.  Fabius 
Quintilianus  adfert  Catalepton  c.  II  scriptum  in  T.  Annium   ^ 
Cimbrum  his  verbis  (Instit  orat  VIII  3,27—29):  7nulta  alia 
etiam    audentius    inseri  possunt^    sed   ita  demum,    si   non 
appareat   adfectatio^    in   qua^n   mirijice    Vergilius    (sequitur 
c.  II  omisso  versu  2).     dmher  hic  fuit,  a  quo  fratrem  fieca- 
tum    hoc  Ciceronis    dicto   notatum  est:    Germanum  Cimber 
occidit  (cf.  Cic.  Phil.  XI  6,  14).     Atque   paucis    annis    ante 
M.  Valerium  Martialem  Culicis  bis  (VIII  56, 19  sq.  et  XIV 
185)    meminisse    supra    (p.  13)    adnotavimus.     De    eodem 
epyllio  praesto  nobis  sunt  praeterea  duo  P.  Papinii  Statii 
testimonia,  quae  supra  (p.  1  et  17  adn.  4)  adtuli.    Denique 
Culicem  strictim  tetigit  etiam  M.  Annaeus  Lucanus,  de  quo 
apud   Suetonium   reperiuntur  haec   (in   Lucani   vita  p.  50 
Reifferscheid) :  dein  civile  bellum,  quod  a  Pompeio  et  Caesare    ^ 
gestum    est»    recitavit  ...    tit  praefatione  quadam  aetatem 
et  initia  sua  ctim  Vergilio  comparans  ausus  sit  dicere: 

et  quanttim  mihi  restat 
ad  Culicem! 


stipulati    sunt  VoUmerus    in    act  acad.   Bavar.  a.   1907    p.  342   et 
Birtius,  Jugendverse  und  Heimatpoesie  Vergits  p.  8. 

lani  cum  nemo  scriptor  vel  poeta  Lucanum  aetate 
praecedens  commemoret  ullum  appendicis  Vergilianae 
quam  vocant  opusculum,  ne  Ovidius  quidem,  qui  cum 
scriberet  Trist.  II  533  sqqJ)  haud  dubium  est  quin  advo- 
catunis  fuerit  carmina  Vergilii  minora,  si  tum  nota  fuissent, 
verum  inde  a  Lucani  tempore  horum  non  semel  mentio 
fiat,  illa  Claudio  regnante  in  unum  corpus  collata  atque 
in  lucem  emissa  esse  Baehrensius^)  falso  opinatus  est. 
At  vero  ex  omnibus  illis  quae  adscripsi  testimoniis  id 
unum  sequitur,  ut  saeculo  p.  Chr.  n.  primo  et  Culicem  et 
libellum  Catalepton  a  Vergilio  esse  composita  omnes  puta- 
verint.  Neque  vero  inde  colligi  potest  iam  illis  temporibus 
volumen  carmina  minora  complexum  exstitisse.  Sed 
quarto  demum  p.  Chr.  n.  saeculo  constitutum  esse  credo  id 
corpus,  ad  quod  referendum  est  illud  epigramma  finale 
Va^e  Syracosio  qui  didcior  Hesiodoquc.  Coniuncti  autem 
fuisse  videntur  in  hoc  omnes  libri  ei,  quos  Suetonium 
enumeravisse  Donatus  testatur,  i.  e.  Culex,  Ciris,  Copa,, 
Dirae,  Catalepton,  Priapea,  Epigrammata^),  Aetna.  Quod 
si  recte  statuimus,  haec  sylloga  nondum  exhibuit  Moretum 
atque  elegias  in  Maecenatem,  quae  carmina  illis  accesserunt 
in  codice  Murbacensi.  Cui  opinationi  facile  accedemus, 
si  animo  reputabimus  epigramma  finale  Vate  Syracosio 
qui  dulcior  Hesiodoque  ad  nos  pervenisse  in  omnibus 
codicibus  subscriptum  libro  Catalepton,  post  hunc*)  autem  in 

i)  sunt  versus  hi: 

et  tamen  ille  tuae  felix  Aeneidos  auctor 

contulit  in  Tyrios  arma  virumque  toros, 
nec   legitur  pars  ulla  magis  de  corpore  toto, 

quam   non  legitimo  foedere  iunctus  amor. 
Phyllidis  hic  idem  teneraeque   Amaryllidis  ignes 

Bucolicis  iuvenis  luserat  ante  modis. 

2)  Poet.  lat.  min.  vol.  II  p.  38. 

3)  de  ratione  ea,  quae  intercedit  inter  titulcs  Catalepton, 
Priapea,  Epigrammata  atque  versus  nobis  servatos  sub  inscriptione 
Catalepton,  infra  fuse  agemus. 

*)  nam  Priapea  quoque  complectebatur  olim  libellus  Catalepton. 

codice  Murbacensi  carmen  ipsum  Moretum  positum  esse. 
In  totius  igitur  corporis,  quod  olim  libello  Catalepton  con- 
chidebatur,  fine  postea,  ineunte  fere  medio  acvo  nisi 
fallor  adiectum  esse  videtur  Moretum.  Hoc  idyllium  atque 
elegias  ad  Maecenatem  Vergilianis  quae  putabantur  ad- 
haesisse  haudquaquam  mirum  est.  Namque  Moreto  vita  / 
rustica  describitur  aeque  atque  Vergilii  Eclogis  atque 
Dirarum  carmine.  Maecenatem  autem  Marone  familiariter 
usum  esse  eique  identidem  favisse  omnes  norunt.  Sed 
ut  Vergilius  ipse  illas  elegias  componeret,  factum  esse 
non  potest  propterea,  quod  hae  scriptae  sunt  in  Mae- 
cenatis  obitum,  queni  mortuum  esse  satis  constat  autumno 
anni  746/8,  i.  e.  undecim  annis  post  Vergilium,  quem 
a.  735/19  vita  decessisse  constat.^) 

Moretum  autem  quamquam  poet^m  ipsum  Mantuanum 
composuisse  certis  argumentis  ostendi  non  potest*),  attamen 
aetati  Vergilianae  recte  tribuit  iam  Scaliger')  comparans 
v.  76 

grataque  nobilium  requies  lactuca  ciborum, 


M  postquam  viri  docti  diu  incerti  haeserunt,  cuinam  tempori 
clegiae  adscribendae  essent,  Franciscus  Skutsch  in  encycl.  reali  ed. 
a  Georgio  Wissowa  vol.  IV  p.  946  sq.  atque  Fridericus  Lillge, 
De  elegis  in  Maecenatem  quaestiones,  diss.  Vratislav^  a.  1901 
dilucide  probaverunt  illas  Augustea  ipsa  aetate  non  ita  multo  post 
Maecenatis  obitum  factas  esse. 

2)  hoc  quod  Gerhardus  lohannes  Vossius,  De  poet.  graec. 
c.  9  testatur,  Isaacum  filium  in  codice  quodam  Ambrosiano  —  eum 
esse  codicem  Ambrosianum  T.  21  sup.  chartac.  saec.  XV  adnotat 
Remigius  Sabbadini  in  Rivista  di  filologia  vol.  XXXI  (a.  1903) 
p.  472  —  legisse  Partheniiis  Moretmn  scripsit  in  Graeco,  quem  Vir- 
gilius  imitatus  est  medio  demum  aevo  additum  esse  putandum  est; 
vide  Baehrensium,  Poet.  lat.  min.  vol.  II  p.  178  et  VoIImerum  in 
act.  acad.  Bav.  a.  1907  p.  341   adn.  2. 

3)  Appendix  Vergiliana  ed.  Lugduni  a.  1573  p.  421  sq. 

unde  lactucam  illo  tempore  esse  mensam  secundam  com- 
perimus,  cum  Martialis  epigrammate  hoc  (XIII   14): 

Cludere  quae  cenas  lactuca  solebat  avorum, 
dic  mihi,  cur  nostras  inchoat  illa  dapes? 

Huc  accedit  quod  illa  aetate  in  deliciis  fuerunt  car- 
mina  bucolica,  cui  rei  testimonio  sunt,  ut  alia  omittam, 
Eclogae  Vergilii  atque  Dirae.  lam  paucis  decenniis  ante 
a  Sueio  quodam  idyllium,  quod  et  ipsum  Moretum  in- 
scriberetur,  editum  fuisse  octo  hexametris  adlatis  testatur 
Macrobius  (Sat.  III  18,  ii).  Neque  vero  mihi  quidem  proba- 
bile  esse  videtur  idem  argumentum,  quod  brevi  tempore 
ante  alius  poeta  tractaverat,  Vergilium  ipsum  quoque  ver- 
sibus  prosecutum  esse.^) 

Omnia  ea  quae  coniuncta  tenuit  illud  corpus  saeculo 
p.  Chr.  n.  quarto  constitutum,  carmina,  i.  e.  Culicem'), 
Cirim»),  Copam,  Diras,  Catalepton,  Aetnam,  vel  a  Vergilio 
iuvene  facta  vel  certe  eius  aetati  adtribuenda  esse  om- 
nibus  exploratissimum  est 


*)  recentissimus  quantum  scio  in  hanc  rem  inquisivit 
Otto  Wilder,  Quae  ratio  intercedat  inter  Moretum  carmen  et 
priora  opera  Vergiliana,  Budweis  a.  1907.  Qui  iudicat,  ut  ipsius 
verbis  utar,  sic  (p.  10):  Moretum  post  Vergilti  mortem  con- 
scriptum  esse  verisimile  est,  sed  non  longe  post  eius  mortem 
propter  versuum  elegantiam  atque  curam, 

2)  epyllion  ioculare  Culicem  a.  710/44  C.  Octavio,  qui  hoc 
anno  exeunte  accepisset  nomen  Octavianum,  dedicatum  esse  dilu- 
cide  ostendit  Skutschius,  Aus  Vergils  Friihzeit  p.  1 25  sqq.;  cf.  etiam 
V^ollmerura  in  act.  acad.  Bav.  a.  1907  p.  351  sqq. 

3)  de  huius  carminis  tempore  atque  poeta  nuperrime  magna 
lis  mota  est  inter  viros  doctos.  Etenim  cum  Skutschius  (commen- 
tationibus  duabus  ingeniose  scriptis,  quas  supra  p.  2  commemoravi) 
quique  eum  secuti  sunt,  Cirim,  priusquam  Vergiiius  Bucolica  com- 
ponere  coepisset,  ortam  esse  rectissime,  ut  mihi  ipsi  quoque 
videtur,  ostenderint,  Leo  in  Hermae  vol.  XXXVII  (a.  1902) 
p.  14  sqq.  et  vol.  XLII  (a.  1907)  p.  35  sqq.  confirmare  molitus  est 
hoc  epyllion  post  mortem  demum  Vergilii  confectum  esse,  ita  ut 
penderet  e  Bucolicorum,  Georgicorum,  Aeneidis  imitatione.     Voll- 

« 

2. 

lamiam  proximum  est,  ut  de  historia  et  fatis  libelli 
Catalepton  qui  dicitur  fuse  disputem.  In  iis,  quos  supra 
(p.  5)  breviter  explanavi,  codicibus  pervenerunt  ad  nos 
tria^jriapea  atque  cum  his  et  inter  se  sine  inter- 
stitio  coniuncta  ita,  ut  quasi  unum  carmen  sit,  quat- 
tuordecim  carmina  minora  variis  metris  condita,  e  quibus 
octo  (c  L  IIL  IV.  VIL  VIII.  IX.  XI.  XIV)  praebent  ^ 
disticha,  tria  (c.  VI.  X.  XII)  iambos,  duo  (c.  II.  V)  versus 
claudos,  unum  denique  (c.  XIII)  distichis  iambicis  com- 
positum  esL  Atque  id  potissimum  respiciamus,  cum  codex 
Bruxellensis  titulo  omnino  careat,  in  codicibus  Helm- 
stadiensi  et  Monacensi  Cafalepton  uirgilii  incipit,  in  codice 
Rhedigerano  Vergilii  catalepton^  in  codice  Arundeliano 
P.  Virgilii  catalepton,  in  codice  Vaticano  Urbinate  P.  V.  Ma^ 
ronis  Cathalectoriim  Priaptis  Loquitur  inscriptum  esse  car- 
minibus  priapeis.  Codicibus  ergo  servatus  nobis  est  unus 
liber  septendecim  carmina  amplexus,  cui  praescriptus  est 
titulus  Catalepton,  Quae  res  cum  ita  se  habeat,  non  recte 
faciunt  editores,  si  tria  priapea  a  ceteris  poematis  secer- 
nunt  atque  separatis  numeris  (I* II*  III*)  notant.  Attamen 
ne  legentes  confundamus,  numeros  eos,  qui  sunt  usitati, 
retineamus. 

In   catalogo  autem  Murbacensi  duae  syllogae,    Cata-    jj 
lepton  et  Priapea,  enumeratae  sunt^) 

lam   veterum   scriptorum  de  libello  Catalepton  testi- 
monia,  quae  nobis  praesto  sunt,  respiciamus  necesse  est. 
C.  Marius  Victorinus  grammaticus,    qui   quarto  p.  Chr.  n.  *^ 
saecnlo  medio  floruit,  cum  scnhQx^i^y./acit praeterea  versum 


merus  autem  in  act.  acad.  Bav.  a.  1907  p.  357  sqq.,  quippe  qui 
omnia  ad  unum  opuscula  collectionis  Suetonianae  Maroni  ipsi 
adtribuat,  hunc  condidisse  opinatur  Cirim,  priusquam  accessisset 
ad  Aeneidem  componendam. 

1)  vide  supra  p.   12. 

2)  Grammatici  latini  ed.  Keil  vol.  VI  p.  137,23. 

iambicum  trimetrion  tam  ySiffionides'  quam  ,negotio'  repetitum 
ter,  haud  alias^  quam  ut  aiunt  fecisse  Vergilium  nostrum 
ia  m  hico  epigra  m  m  a  te  : 

thalassio^  thalassio^  thalassio, 

quod  his  enuntiatum  /acit  epodon  ita: 

heatus  ille  qui  procul  negotio  (sic), 
thalassioy  thalassio^ 

spectavit  ad  Catalepton  c.  XII  9  et  c.  XIII  16.  Eodem 
fere  tempore  Diqmedes*)  grammaticus  Vergilium,  cum  pro- 
luderet,  priapeum  quoque  metrum  in  usum  vocavisse  testatus 
est  atque  Servius  et  Donatus  in  Vergilii  vitis  tres  carmi- 
num  minorum  syllogas  perscripserunt:  Catalepton,  Priapea, 
Epigrammata').  Porro  epigramma  in  T.  Annium  Cimbrum 
factum  (Catalepton  c.  II)  in  Vergilii  libro,  cui  inscriptum 
esset  Catalepta^  se  legisse  tradit  D.  Magnus  Ansonius  sic 
locutus  in  Grammaticomastige  (p.  139  Sch.): 

5  scire  velim  Catalepta  legens,  quid  significet  tau 
9  et  quod  germano  mixtum  male  letiferum  min.') 


1)  Grammatici  lat.  ed.  Keil  vol.  I  p.  512,27;  vide  supra  p.  17. 

^)  haec  testimoDia  adscripsi  supra  p.  18  et   17. 

')  in    codice    Vossiano    L.  F.   111,    qui    exhibet    editionem 

priorem  Pacato  dedicatam,  scriptos  videmus  versus  hosce: 

5  dic  quid  significent  Catalepta  Maronis?  in  his  al 

6  Celtarum  posuit,  sequitur  non  lucidius  tau. 

7  imperium  litem  Venerem  cur  una  notat  res? 

8  estne  peregrini  vox  nominis  an  Latii  sil 

9  et  quo<^d)>  germano  mixtum  male  letiferum  min? 

Sed  v.  9,  qui  haud  dubie  falso  loco  traditur,  post  v.  6  ponendus 
est.  Etenim  versus  7  et  8  minime  pertinent  ad  illud  epigramma 
Vergilianum.  At  cum  al  Celtarutn  per  errorem  commemoratum 
esset.  Ausonius  ipse  in  altera  edltione,  quam  dicavit  Drepanio 
Paulo,  duos  versus  5  et  6  contraxit  in  hunc  unum: 

scire  velim  Catalepta  legens,  quid  significet  tan? 

vide  quae  exsecuti  sunt  Baehrensius,  Poet.  lat.  min.  vol.  II  p.  43  sqq. 
et  Vollmerus  in  act.  act.  Bavar.  a.  1907  p.  343  adn.  2. 

Idem  libelli  Catalepton  carmen  permultis  annis  ante  Quin-^ 
tilianus  (Instit.  orat.  VIII  3,  28)*)  adtulerat.  Ex  iis  igitur 
quos  congessi  locis  omnibus  ad  diiudicandam  quaestionem 
propositam  id  unum  adparet,  Ausonium  epigramma  in  Cim- 
brum  compositum  legisse  in  opusculo,  cui  erat  titulus 
Catalepta,  nisi  forte  Ausonius  ipse  recte  traditum  Cafalipton, 
cum  quid  hoc  sibi  vellet,  non  iam  videret,  transformavit 
in  falsam  formam  pluralem   Catalepta^). 

Quod  hunc  titulum  adtinet,  in  eo  adferendo  fluctuant 
codices  praeterea  inter  catalecton,  cathalcctorumy  cataiecta, 
quae  formae  respondere  videntur  Graecis  vocibus  xarakExiibv  y^ 
et  xaiaXexrd^  i.  e.  electa  (sc.  carmina).  Sed  rectissime 
Theodorus  Bergk*)  veram  formam  esse  ostendit  Catalepton^ 
1.  e.  xaTd  AcJiTov,  qua  adpellatione  carmina  tenuia  notarentur  *). 
Atque  Bergkio  adstipulatus  Robertus  Unger'*)  inscriptionem 
Catalepton  sumptam  esse  cum  magna  probabilitatis  specie 
adseruit  ex^ato,  quem  composuisse  xd  xaxd  lejirov  apud 
Strabonem  (X  5,  3  p.  486)  et  xaTa  AeTubv  aUa^)  in  illius 
poetae  vita^)  scriptum  videmus.  Quin  Vergilius  ipse  hanc 
singularem  adpellationem  mutuatus  sit  ab  Arato,  utpote 
cuius  exemplum  in  Georgicis  componendis  ubertim  secutus 


')  videas  quaeso  supra  p.  21. 

•)  hoc  esse  Graecorum  xaidleutTa^  i.  e.  relicta  (sc.  scripta) 
Baehrensio    in    annal.   philol.   vol.   CXI   (a.  1875)   p.   141     videtur. 

»)  mus.  Rhen.  vol.  XX  (a.  1865)  p.  291  =  Opusc.  vol.  II 
p.  745  nr.  52. 

*)  Ribbeckius,  Geschichte  der  rom.  Dichtung  vol.  II  (Stutg. 
a.  1889)  p.  14  hunc  titulum  vertit  in  sermonem  Germanicum  sic 
Schtiitzei,  Martinus  Schanz,  Geschichte  der  rom.  Litteratur  vol.  II 
fasc.  1  edit.  alt.  (Monach.  a.  1899)  p.  72  poetische  Kleinigkeiten, 
Georgius  autem  Wissowa   Catalepion  reddidit  per  Leichthingeworfenes, 

•'*)  annal.  philol.  vol.  CXIIl  (a.   1876)  p.  429  sq. 

«)  Birtius  I.  c.  p.  7  adn.  1  sic  legendum  esse  conicit:  xax 
'A.aTd  keiixbv  (xaC/  d)Jka, 

')  cf.  Ernestum  Maass,  .\ratea  (=  Philolog.  Uniersuchungen 
ed.  Kiefiling   et  Wilamowitz-Moellendorff)   Berol.  a.   1892  p.  247. 

sit,  haud   dubium   est.     Minime  abhorret  a  Vergilii   con- 

suetudine    haec   forma   Graeca,    quoniam   etiam    Bucolica, 

Georgica,  Aeneis  titulos  adsumptos  ex  lingua  Graeca  prae 

se  ferunt.  Neque  incommode  electa  est  inscriptio  Catalepton, 

cum  sic  versus  tenues  et  breves  oppositi  sint  maioribus 

carminibus.     Etenim  Vergilius    in  illuni  librum  congessit 

^  poematia,  quae  pleraque  adulescens  fecit,  ita  ut  primo  loco 

invenirentur   tria  priapea   eaque  subsequerentur  carmina, 

quae  praebent  varia  metra  variumque  argumentum.     Quod 

opusculum   in  lucem  emisisse  videtur  Vergilius  ipse  non 

muito  tempore  post  annum  719/35,  i.  e.  paucis  annis  post- 

quam  Bucolica  ad  finem  duxit.   Hoc  enim  tempore  omnium 

libelli    Catalepton    carminum    eorum,    quae    cuinam    anno 

adtribuenda    sint     certis    argumentis    definiri    potest    — 

neglegimus    versus   eos,    qui    non  sunt  Maronis  ipsius  — 

novissimum  profectum  est  c.  XI  Quis  deus,  Octavi,  te  fiobis 

ahstulit?     Cetera    autem   carmina  non   post  illum  annum 

orta  esse  veri  est  simillimum.     Sed  quando  unumquodque 

compositum  sit,  cum  viri  docti  abunde  demonstraverint '), 

hanc  quaestionem  strictim  adtingere  satis  habeo. 

^f  C.  V  Itc  hincy  inanes,  ite,  rhetorum  ampullae,  quo 
poeta  rhetores  grammaticosque  atque  S.  Sabinum  fa- 
miliarem  valere  iubet,  cum  Epicuri  praecepta  a  Sirone 
discere  in  animo  habeat,  a.  fere  701/53  vel  paulo  post 
conditum  esse  videtur.  Tum  enim  Vergilium  postquam 
Cremonae  studiis  grammaticis  et  rhetoricis  operam  na- 
vavit,  Mediolanum  et  inde  Romam,  qua  in  urbe  philo- 
sophiae  Epicureae  se  dedisse  putandus  est,  transgressum 
esse  comperimus  e  Donati  vita^)  et  Hieronymi  Chronicis.») 


')  vide  quae  exposuerunt  Ribbeckius,  Appendix  Vergiliana 
a.  1868  p.  4  sqq.  Baehrensius,  Poet.  lat.  min.  vol.  II  p.  33  sq. 
Buechelerus   in   mus.   Rhen.  vol.  XXXVIII   (a.   1883)  p.  507  sqq. 

')  Suetonii  reliq.  ed.  Reiflferscheid  p.  55. 

^)  ad  a.  Abr.  1959,  i.  e.  a.  696/58  atque  ad  a.  Abr.  1964 
1.  e.  a.  701/53;    cf.  Eusebii  Chronicorum   libri  duo  rec.  Alfredus 
Schoene  vol.  II  (Berol.  a.  1866)  p.  137. 

C.  X  Sahiniis  ille.  qmm  videtis,  hospitcs  anno  fere  ;^^ 
711/43  adscribendum  esse  optimo  iure  statuit  Buechelerus.*) 
Quibus  versibus  qui  carpitur,  quod  antea  mulio  fuerit,  iam 
vero  magistratu  curuli  fungatur,  Sabinus  secundum  Petri 
Victorii')  coniecturam  probabilem  indicat  P.  Ventidiuni'), 
quem  a.  711/43  consulem  suffectum  fuisse  testantur  fasti 
Colotiani.^) 

Eodem  fere  tempore  factum  est  c.  II  Corinthiorum%^ 
amator  istc  vcrhorum^  quo  castigatur  T.  Annius  Cimber, 
quod  vocabulis  antiquis  insipide  uti  soleat  idemque  fratrem 
veneno  necaverit.  Huius  enim  caedis  mentionem  fecit 
Cicero  in  undecima  oratione  Philippica  (S  14)  habita  vere  > 
anni  711/43.*)  lam  quod  Annium  Cimbrum  esse  Corin- 
thiorum  verborum  amatorem  poeta  versu  primo  enuntiat, 
haec  dicendi  ratio  ad  verba  translata  a  vasis  Corinthiis  per- 
tinet  ad  coloniam  Laudem  luliam,  quam  deduxit  Corin- 
thum  C.  lulius  Caesar  extremo  vitae  anno,  i.  e.  a.  710/44.^) 

Carmine  VIII  Vitlula^  quac  Sironis  cras,  et  paupcr 
agctlc,  quibus  versibus  Vergilius  adloquitur  villam,  quam 
olim  Siro  philosophiae  praeceptor  in  regione  Transpadana 
nisi  fallor  habuit,  atque  eam  orat,  ut  se  suosque  fa- 
miliares  recipiat,  si  quid  adversi  sibi  acciderit,  agrorum 
adsignationes  tanguntur  eae,  quas  tresviri  pugna  ad  Phi- 
Hppos  commissa  a.  712/42  fecerunt.*^) 


>)  mus.  Rhen.  vol.  XXXVIII  (a.   1883)  p.  518  sq. 

*)  in  adnotatione  ad  Cic.  Epist.  ad  fam.  X  18  p.  107  Graev. 

^)  P.  Ventidii  memoria  cum  cavillatione  Quinctionis  cuius- 
dam  mulionis  Cremonensis,  de  quo  bene  egit  Birtius  1.  c.  p.  116  sqq., 
lepide  coniuncta  est. 

^)  C.  I.  L.  vol.  I  p.  1  edit.  alt.  p.  64;  cf.  etiam  iastos  Ami- 
terninos  (ibid.  p.  61)  atque  Amerinos  (ibid.  p.  63). 

5)  vide  Ribbeckium  l.  c.  p.  6  sq.  atque  adde  quae  dis- 
seruit  Birtius  1.  c.  p.  53  sq. 

•)  de  hac  re  agit  Buechelerus  1.  c.  p.  507  sq. 

■^)  cf.  quae  referuntur  de  adsignationibus  a  Servio  ad  Verg. 
Buc.   VI  64  et  IX  28  atque  a  Probo  in  Vergilii  vita  (Servii  com- 

'^  lam  duobus  camiinibus  I\'  Quocumque  ire  ferunt 
variae  nos  tempora  vitae  et  XI  Quis  deus,  Octavi,  te  ?iobis 
abstulit?  commemoratur  Octavius  Musa,  qui  fuit  nobilis 
rerum  scriptor^),  et  illo  quidem  epigrammate  hunc  amicum 
dulcissimum  sese  in  perpetuum  amaturum  esse  Vergilius 
spondet,  hoc  autem  eius  mortem  praematuram  valde  luget 
Neque  improbabile  esse  videtur  ad  eundem  spectare  Ho- 
ratium,  qui  praeter  alios  Octavio  cuidam  satiras  suas 
probatum  iri  sperat  (Sat  I   10,  si  sqq.): 

Plotius  et  Varius,   Maecenas  Vergiliusque, 
Valgius  et  probet  haec  Octavius  optimus  atque 
Fuscus,  et  haec  utinam  Viscorum  laudet  uterque. 
ambitione  relegata  te  dicere  possum, 
Pollio,  te,  Messalla,  tuo  cum  fratre,  simulque 
vos,  Bibule  et  Servi,  simul  his  te,  candide  Furni. 

lam  quia  Horatius  hoc  loco  Octavium  inter  ceteros  suos 
amicos  superstites  enumerat,  eum  quoque  in  vivis  fuisse 
veri  simillimum  est  tum,  cum  satira  decima  scripta  est 
Id  autem  satis  constat,  hanc  satiram  onmium,  quae  le- 
guntur  in  libro  priore,  novissimam  composuisse  poetam 
a.  719/35.  Etenim  qui  et  ipse  inter  Horatii  araicos  enu- 
meratur  Bibulus  (v.  86),  i.  e.  C.  Calpurnius  Bibulus  An- 
tonii  partes  secutus  illo  anno  ineunte  Roniae  versabatur, 
ut  testatur  Appianus  (b.  c.  V  132;.  Qua  de  causa  ut 
Vergilius  ante  annum  719/35  Catalepton  c.  XI  luderet 
factum  esse  non  potest  Alterum  autem  cannen  ad  eun- 
dem  Octavium  Musam  datuni  (c.  IV)  paucis  annis  ante 
compositum  esse  videtur. 


ment  rec.  Thilo  et  Hagen  vol.  III  fasc.  2  p.  327).  Quibu3  addas 
ea  quae  disseruit  Guilelmus  Kroll  in  mus.  Rhen.  vol.  LX1\'  (a.  1909) 
p.  50  sqq. 

^)  testimonia    de    hoc   scriptore  congessit  Hermannus  Peter, 
Hist  Rom.  reliq.  vol.  II  (Lips.  a.   1906)  p.  LXXXXVIII  sq. 

Quod   autem   adtinet  ad  priapeum  secuudum    (Cata- 

lepton  c.  II*),    in    hoc    componendo  poetae  Ecloga    primax. 

haud  dubie  ob  oculos  obversata  est   Etenira  priapei  v.  12sq. 
meisque  pinguis  agnus  ex  ovilibus 
gravem  domum  remittit  aere  dexteram 

perspicuam  similitudinem  praebent  Buc.  I  8 

saepe  tener  nostris  ab  ovilibus  imbuet  agnus 

et  V.  34  sq. 

pinguis  et  ingratae  premeretur  caseus  urbi 

non    unquam    gravis   aere   domum    mihi    dextra 

redibat.*) 
Quae  res  si  ita  se  habet,  priapeum  secundum  conditum 
est  post  annum  fere  714/40. 

Neque  vero  certe  definire  possumus,  quando  reliqui 
libri  Catalepton  versus,  quos  Vergilius  ipse  condidit, 
profecti  sint. 

Brevi  tempore  post  huius  mortem,  nisi  fallor,  illi  cor- 
pori  adnexa  sunt  tria  carmina,  quae  non  a  poeta  Mantuano 
ipso,  at  certe  eius  aetate  facta  sunt,  dico  elegiam  adj 
Valerium  Messallam  (c.  IX),  epodum  in  Luccium  quendam 
(c.  XIII),  disticha  ad  Venerem  (c.  XIV),  quae  totius  libri 
epigrammatis  finalis,  ut  ita  dicam,  vice  fungitur.  Sed 
quibus  rationibus  ductus  tria  haec  carmina  abiudicem  a 
Vergilio,  secundo  dissertationis  capite  diligenter  et  adcurate 
exponendum  erit 

Quae  si  recte  sic  statuimus,  reicienda  est  Vollmeri*)  ^" 
sententia,  qui  Vergilium  quidem  elegisse  titulum  Catalepton 
neque  vero  hunc  ipsum,  sed  L.  Varium  vel  Plotium  Tuc- 
cam,    qui   familiaritate    coniuncti    cum    poeta    IMantuano 
Aeneidis  quoque  editionem  paraverunt,  in  lucem  eraisisse 

^)  hoc  loco  non  Eclogam  pendere  ex  imitatione  priapei,  sed 
illam  esse  priapei  exemplum  Georgius  Wissowa  me  docuit  Contra 
Birtius  1.  c.  p.  32  hoc  priapeum  sine  dubio  ante  Bucolica  scriptum 
esse  contendit;  cf.  etiam  Moreti  v.  82 

inde  domum  cervice  levis,  gravis  aere  redibat. 

*)  act  acad.  Bavar.  a.  1907  p.  344  sq. 

contendit  libellum  post  Vergilii  mortera,  i.  e.  post  annum 
735/19.  At  vero  si  Vergilius  elegit  illam  inscriptionem, 
factum  esse  non  potest,  quin  hic  ipse  quoque  carmina 
congereret  in  unum  librum  atque  ederet.  Ab  illa  Voll- 
meri  sententia  haud  multo  discedit  id,  quod  nuperrirae 
Birtius*)  protulit  docens  h.  Varium  vel  Plotium  Tuccam 
non  modo  opusculura  Catalepton  in  lucem  edidisse  intra 
annos  735/19  et  739/15,  sed  ab  illorum  alterutro  pro- 
fectum  esse  etiam  titulum  atque  epigramraa  finale  VaU 
Syracosio  qid  dulcior  Hesiodoquc.  Sed  hoc  carmen  quarto 
demura  p.  Chr.  n.  saeculo  ortum  esse  atque  ad  corpus 
omnia  carmina  Vergiliana  rainora  araplexura  pertinere 
supra  (p.  13sqq.)  intellexiraus. 

lara  vero  videaraus,  quae  ratio  intercedat  inter  titulos 
tres  a  Donato  Servioque  coraraeraoratos  Catalcpton,  Pria- 
pca,  Epigrammata^  atque  carraina  ea,  quae  in  codicibus  ad 
nos  pervenerunt  sub  inscriptione  Catatepton,  Atque  priraura 
quidera  nobis  rainime  fit  credibile  id,  quod  Leo  probavit. 
/Is  enira  vir  doctus  Naekiura*),  Peiperura'),  Lucianura 
Mueller*)  secutus,  quomodo  iudicet  de  hac  quaestione,  ex- 
ponit  hisce  verbis*):  cnumerantur  tres  collectiones^  quartcvi 
prima  post  mortem  poctae  facta  (catal,  14)  suo  epigrammate 
conctuditur  (vate  Syracosio),  altera  mmc  qtiidem  tria  poe- 
viatia  comprchendit^  sed  in  codicibus  ciim  priore  ita  con- 
imicta  est  ut  eam  autecedat  tituto  catalepton  suhiecta;  tertia 
servata  est  in  anthoiogia  Satmasiana  (2^6— 26 j  R.),  sed  nec 
solida  ncc  integra.  Sed  hanc  quara  Leo  professus  est 
sententiara  relinquendara  esse  facile  cognosceraus,  si  ex- 
planabiraus,  quae  sint  carraina  illa  anthologiae  Latinae 
atque  quoraodo  pervenerint  ad  nos. 


^)  1.  c.  p.  6. 

2)  Carmina  Valerii  Catonis  p.  226. 

3)  Q.    Vateritis  Catuttus  p.   70  adn. 

*)  in  Valerii  Catulli  edit  Lips.  a.  1885  praef.  p.  XLL 
^)  in  Culicis  edit.  p.  18. 

Septem  ex  his  carniinibus  constant  e  singulis  disti- 
chis,  cum  nnum  (c.  260)  comprehendat  duos  hexametros. 
Invenitnr  autem  celeberrinium  illud  epigrannna  (c.  261), 
quod  Vergilius  puer  in  Ballistam  ludi  magistrum  eundem- 
que  latronem  composuisse  traditur,  etiam  in  poetae  vitis 
iis,  quas  Donatus  et  Servius  scripserunt.  Atque  hac  in 
re  id  potissimum  respiciamus,  hoc  epigrammate  adlato  ad 
opuscula  iuvenalia  enumeranda  transire  Donatum  usum 
verbis  hisce  deindc  (fecit)  Catalepton  .  .  .,  Servium  autem 
sic  locutum  scripsit  etiam  .  .  .,  unde  illud  distichon  in 
libello,  quod  inscriberetur  Epigrammata.^  non  exstitisse 
colligere  possumus.  lam  duo  alia  (cc.  256.  257),  quae 
artissimo  argumenti  vinculo  inter  se  cohaerent,  praebent 
codices  quoque  interpolati  vitae  Donatianaei),  ubi  adalterius 
pentametrum  adiecti  sunt  tres  alii,  ut  pertinerent  ad 
quattuor  Georgicorum  libros,  atque  horura  versuum  ex- 
plicandorum  causa  fabula  mirabiliter  ficta  enarratur.')  Quar- 
tum  autem  epigramraa  (c.  262)  est  Ovidii  dictum  cele- 
berrimura,  quod  invenitur  in  Trist.  II  33  sq.  Quibus 
accedunt  quattuor  alia  poeraatia. 

lam  deinceps  si  quaeritur,  quibus  codicibus  octo  haec 
epigramraata  nobis  tradita  sint,  legiraus  ea  Vergilio  ut 
auctori  addicta  orania  in  clarissirao  codice  Salmasiano, 
nunc  Parisino  10318  saec.  VII  p.  136  sq.  Quem  continere 
omnes  norunt  carmina  pleraque  anthologiae  Latinae  eius, 
quara  inter  annos  p.  Chr.  n.  532  et  534  Carthagine  a 
Luxorio  confectam  esse  verisimile  est.')     Praeterea  huius 


*)  Suetonii  reliq.  ed.  Reifferscheid  p.  66  sq.;  cf.  etiam 
R.  Sabbadini,  Le  biografie  di  Vergiiio  {=  Studi  italiani  di  filologia 
classica  vol.  XV  [a.  1907])  p.  211  sq.  et  248  sq. 

2)  c.  257  codice  Salmasiano  recte  servatum  esse  testatur 
Aldhelmus,  qui  (p.  309  Gil.)  adhibet  versum  secundum. 

*)  vide  quae  monuit  Otto  Schubert,  Quaestiones  de  antho- 
logia  codicis  Salmasiani,  diss.  Lips.  a.  1875  p.  17sq.;  cf.  etiam 
Alexandrum  Riese,  Anthologia  latina  ed.  alt.  p.  I  fasc.  1  (Lips. 
a.   1894)  praef.  p.  XXV  sq. 

florilegii    excerpta    continentur   aliis  libris  manu  scriptis. 
E  quibus,  ut  omittam  codices  exigui  pretii  vel  recentiores, 
exhibet   codex  Parisinus  8069  saec.  XP)    omnia   illa   octo 
carmina,   sed  eo  modo,    ut  in  fol.  2'  legantur  c.  258.  259. 
260.  262.  263    atque    in  fol.    121^  c.   256.   257.    261.     lam 
insunt  in  codice  Parisino  8071,  olim  Thuaneo,  saeculi  vel . 
exeuntis  IX  vel  ineuntis  X  carmiua  haec:  c.  256.  257.  259. 
260.    261.    263,    in    codice    Vossiano   Q  86  saec.  IX  haec: 
c.  256.  257.  259.  260.  261,  in  codice  Parisino  lat.  8093  saec. 
IX/X^)  fol.  60^  c.  256.  257.  261.     Quodsi    respicimus,   quo- 
modo  in  his  codicibus  alia  carmina  cum  aliis  varie  conexa 
sint,  non  possumus  non  concludere  in  anthologia  Latina 
olim  exstitisse  caput,  quod  complectebatur  diversos  versus, 
qui    aut  Vergilii    ipsius    esse    putabantur  aut  pertinebant 
ad    hunc   poetam    eiusve  opera.     Itaque  ab  octo  illis  epi- 
grammatis  vix  secernenda  sunt  alia,  velut  c.  160,  quod  in 
codice    Parisino   8093  c.  257  subsequitur,     aut  c.  161    aut 
c.  264    (—   Prop.  II   34, 65  sq.)    ipsum    quoque    adlatum    a 
Donato  (p.  61  Reiff.),  quibus  versibus  Propertius  Aeneidera 
nascituram  summis  laudibus  effert.     Atque  fortasse  etiam 
Maronis   epitaphium    Mantua    vie  genuit  (p.  63  Reiff.)  et 
illud    Parve   culex  pecudum  custos    (p.  58  Reiff.)    ex    vita 
Donatiana  recepta  sunt   in  hoc  anthologiae  caput')     IUa 
igitur  carmina,  quae  quondam  in  opusculo,  cui  fuerit  titulus 
Epigrammata^  exstitisse  Naekius  alii   censuerunt,  exeunti- 
bus    demum  antiquis  temporibus  vel  ineunte  medio  aevo 
collecta    atque   cum  aliis  versibus  composita  esse  veri  est 
simillimum. 

Neque  magis  quam  Friderici  Leo  opinionem  id,  quod 
Vollmerus^)  de  hac  re  proposita  coniecit,  probari  posse 
iudico  ob  eam  causam,  quod  repugnat  codicum  memoriae. 
Hic  enim  vir  summus  olim  exstitisse  opinatur  tres  car- 

^)  cf.  supra  p.  6. 

')  cf.  Baehrensium,  Poet.  Lat.  min.  vol.  IV  p.  42  sq. 
•)  act.  acad.  Bavar.  a.  1907  p.  340  sq.    et   Poet.   lat  min. 
vol.  I  p.  4. 

minum  syllogas  Priapea,  Catalepton,  Epigrammata,  sed  ex 
his  ad  nos  pervenisse  duas  tantum,  quarum  alteri  inscriptum 
fuerit  Priapea,  alteri  autem  Catalcpton.  Atque  cum  in  illo^^ 
opusculo  inveniantur  tria  priapea  (Catalepton  c.  I* — III*), 
libellus  Catalepton  comprehendit,  ut  Vollmero  videtur» 
carmina  quattuordecira  ea,  quae  codices  praeter  priapea 
praebent  sub  inscriptione  Catalcpton  (Cataleptouc.I — XI V).^) 
Tertiura  autera  librum,  qui  exhiberet  titulura  Epigrammata^ 
cum  desit  in  codice  Murbacensi,  omnino  aetatem  non  tulisse 
ille  vir  doctus  contendit. 

Sed  mea  quidem  sententia  haec  quaestio  difficilliraa 
sic  solvenda  est  Quoniam  Donatus  eumque  secutus  Servius 
enumeraverunt  tria  opuscula  Catalepton,  Priapea,  Epigram- 
mata,  sed  codicibus  servatus  est  titulo  proposito  Catalepto7i 
unus  liber,  in  quo  reperiuntur  priapea  tria  atque  nonnulla 
carmina  rainora,  ob  eara  rera  hi  qui  accedunt  ad  priapea 
versus  oranes  olira  coraprehensi  esse  videntur  titulo  Epi^ 
grafnmata,  Liber  igitur  Catalepton  coraplectitur  duas 
syllogas  Priapea  et  Epigrararaata.  Neque  enira  rairura 
est  carmina,  quae  constant  ex  aliis  versibus  atque  distichis, 
dici  epigramraata,  quippe  cuni  Martialis  quoque  eius 
modi  poematia  receperit  in  Epigrammatum  libros.     lam 

/  huic  opinationi  mire  quara  favet  illud  testiraoniura  C.  Marii 
Victorini  (p.  137,23  Keil)^),  qui  Catalepton  c.  XII  conditura 
iambis  puris  nominat  iambicura  epigrararaa.  Quod  si 
verura  est,  Suetonius  cum  in  Vergilianis  carminibus  enu- 
merandis  scriberet  tale:  Catalepton  (Priapea,  Epigrammata), 
habendura  esse  voluit  Catalepton  pro  titulo  corarauni, 
Priapea    autem    et  Epigrammata    pro  titulis   singularibus. 

"  Quera  locura  Suetonianura  Donatus,  cui  opuscula  Vergi- 
liana    nequaquara    in    raanibus    fuisse  consentaneura    est, 


1)  itaque  VoUmerus  in  Poet.  lat.  min.  edit.  vol.  I  p.  1 27  Cata- 
lepton  c.  I* — III*  praeposuit  titulum  Priapea,  ceteris  autem  car- 
minibus  (ibid.  p.  130)  titulum   Catatepton. 

*)  vide  supra  p.  26. 

falso  intellexit  arbitratus  illum  tres  syllogas  inter  se  diversas 
commemoravisse  atque  eundem  ordinem,  qui  occurrit  apud 
Suetonium,  diligenter  retinens  scripsit  in  Vergilii  vita  haec*): 
deindc  (fccit)  Catalecton  ct  Priapia  et  Epigramviata  .  .  . 
Servius  vero,  qui  Donato  ipso  usus  est  auctore,  carminum 
ordine  temere  commutato-)  titulum  Priapca  posuit  primo 
loco  sic  locutus'):  scripsit  etiam  scptem  sive  octo  lihros  hos: 
....  Priapeia^  Catalepton^  Epigrammata  .  .  •*)  lam  quod 
in  catalogo  Murbacensi  non  reperiuntur  nisi  inscriptiones 
Catalepton  et  Priapea^  alter  titulus  singularis,  sc.  Epi- 
grafnmata,  casu  intercidisse  videtur. 


^)  vide  supra  p.  17. 

*)  idem  valet  in  Aetnam,  quae  in  Donati  vita  ut  carmen 
addubitatum  ultimo  loco  occurrit,  apud  Servium  vero  secunda  sede 
collocata  est, 

')  videas  quaeso  supra  p.  18. 

*)  cf.  quae  exsecutus  est  Baehrensius,  Poet.  lat.  min.  vol.  II 
p.  36  sq.  Remigius  quoque  Sabbadini,  Catalepton  ed.  Leonici 
a.  1903  p.  6  (cf.  quae  refert  Curcio,  Poeti  latini  minori  vol. 
II  fasc.  1  p.  5)  libelli  Catalepton  carmina  disposita  fuisse  contendit 
in  dua  opuscula  Priapea  et  Epigrammata;  neque  vero  recte  ille 
iudicat,  si  hoc  significavisse  adserit  Servium  verbis  septem  stve  octo 
libros  hos.  Namque  ut  cum  Sabbadinio  illum  locum  Servianum 
sic  accipiamus,  cum  ad  quinque  carmina  Culicem,  Cirim,  Copam, 
Diras,  Aetnam  aut  unus  liber  Catalepton  aut  duo  opuscula  Priapea 
et  Epigrammata  accedant,  Servio  scribendum  fuit  non  septem  sive 
octo,  verum  sex  sive  septem  libros  hos. 


Caput  II. 


Quoniam  libellus  Catalepton  et  a  scriptoribus  veteri- 
bus  et  codicibus  tributum  est  poetae  Mantuano,  eam  ra- 
tionem  sequamur  necesse  est,  ut  ab  hoc  abiudicemus  ea 
carmina  sola,  quae  contineant  res  illius  vitae  aut  dicendi 
versusque  componendi  rationi  sane  repugnantes.^)  Eius 
modi  tria  poemata  esse  satis  mihi  constat:  elegiam  scrip- 
tam  ad  celebrandum  triumphum  eum,  quem  M.  Valerius/ 
Messalla  Corvinus  teste  tabula  triumphorum  Barberiniana  ^ 
a.  d.  VII  kal.  Oct.  anni  727/27  ex  Gallia  egit  (c.  IX), 
deinde  epodum  in  Luccium  a.  725/29  vel  paulo  post 
factam  (c.  XIII),  denique  epigramma  ad  Venerem  (c.  XIV), 
quod  sine  dubio  post  mortem  Vergilii  compositum  est. 

1. 

Quaerendi  initium  capiamus  ab  elegia.  Priusquam 
accedamus  ad  explicanda  ea  argumenta,  quae  sententiae 
nostrae  favent,  paucis  exponere  iuvat,  quae  sint  virorum 
doctorum  de  huius  poematis  auctore  iudicia  valde  inter 
se    disparilia.      Cum    Scaliger^)    Vergilio    hanc    elegiam 


^)  valde  absurdum  est  Caietani  Curcio  iudicium,  qui  (l.  c. 
p.  50)  auctorum  veterum  et  codicum  testimoniis  plane  repadiatis 
ne  unum  quidem  ex  iis  qui  insunt  in  illo  opusculo  carminibus  a 
Vergilio  factum  esse  ostendere  molitur,  sed  huius  aequalem 
quendam  poetam  lusisse  c.  I — XIII,  quibus  libelli  editor  adiecerit 
c.  XIV  atque  epigramma  finale    Vate  Syracosio, 

2)  C.  I.  L.  vol.  I  p.   1   edit.  alt.  p.  76;    cf.    etiam   Appian. 

b.  c.  IV  38. 

3)  Appendix  Vergiliana  ed.  Lugduni  a.   1573  p.  512. 

tribuere  minime  dubitaverit,  quam  opinionem  denuo 
nuper  parum  certis  argumentis  Fridericus  Vollmer^)  et 
Paulus  Jahn^)  defendere  conati  sunt,  rem  in  medio  reli- 
querunt  Wernsdorfius  3)  et  Naekius.*)  Sed  fuerunt,  qui 
«  aliis  poetis  carmen  adscriberent:  C.  Valgium  Rufum  hac 
elegia  Messallam  ex  Gallia  redeuntem  salutavisse  Robertus 
Unger')  contendit  coniecturamque  suam  stabilivit  prae- 
cipue  ea  similitudine,  quae  intercedit  inter  illius  carminis 
versus  15  sq.  et  Valgii  disticha  de  Codro  poeta  schoh*is 
Veronensibus  ad  Vergih*i  Buc.  VII  22  servata.<>)  At  Rib- 
beckius'')  elegiam  Lygdami  esse  adserit  propterea,  quod 
anaphora  aliaque  dictionis  ornamenta  ab  hoc  similiter 
atque  in  c.  IX  usurpata  sint.  lam  ante  hos  Henricus 
MeyerS)  suspicatus  est,  elegiam  ad  Messallam  scriptam 
esse  ab  eodem  poeta,  qui  duas  elegias  in  Maecenatem 
composuisset^)     Sed  recte,  ut  mihi  quidem  videtur,    Bur- 

»)  mus.  Rhen.  vol.  LXI  (a.  1906)  p.  488  sq.  et  act.  acad. 
Bavar.  a.    1907  p.  345  adn.  3. 

2)  mus.  Rhen.  vol.  LXIII  (a.   1908)  p.  100  sq. 

3)  Poet.  lat.  min.  vol.  III  (a.  1824)  p.  173  sq. 
*)  Carmina  Valerii  Catonis  p.  233  sq. 

5)  De  C.  Valgii  Rufi  poematis  commentatio,  Halis  a.  1848 
p.  304  sq. 

^)  est  elegiae  fragmentum  hoc: 

Codrusque  ille  canit,  quali  tu  voce  canebas, 
atque  solet  numeros  dicere,  Cinna,  tuos, 
dulcior  ut  nunquam  Pylio  profluxerit  ore 
Nestoris  aut  docto  pectore  Demodoci. 
cf.  Fragm.  poet.  Rom.  coll.  Aemilius  Baehrens,  Lips.  a.  1886  p.  342. 

7)  Appendix  Vergiliana  ed.  Lips.  a.    1868  p.  11    sqq. 

8)  Anthologia  veterum  latinorum  epigrammatum  et  poematum, 
Lips.  a.   1835  vol.  I  annotat.  p.  46. 

^)  postquam  hanc  dissertationem  confeci,  in  manus  meas 
venit  commentatio  De  Ovidio  elegiae  in  Messallam  auctore,  quam 
Geyza  Nemethy  in  consessu  academiae  litterarum  Hungaricae 
mense  Novembri  a.  1908  recitavit  (ed.  Budapestini  a.  1909);  qui 
vir  doctus  rationibus  prorsus  improbabilibus  monstrare  conatur 
Ovidium  Nasonem  adulescentulum  sedecim  annos  natum  com- 
posuisse  hanc  elegiam. 

mannus»),    Wagnerus^),    Forbiger^),  Hertzbergius*),  Baeh- 
rensiuss),    denique  Guilelmus  Kroll<^)  et  nuperrime  Theo- 
dorus  Birt^)    elegiam    a  Vergilio  abiudicandam   esse   cen-  " 
suerunt    eamque    composuisse    poetam    aliquem  incertum 

atque  mediocrem. 

Primum    vix    credibile    est  Vergilium    tum,    cum  in^ 
Aeneide    pangenda    versabatur,    conscripsisse  hanc  levem 
et  ieiunara    laudationem    M.    Valerii    Messallae,    quocum 
eum     consuetudine     coniunctum     fuisse     nullus     scriptor 
testatur.     Neque    in    Vergilii    ipsius    carminibus  Valeriae 
gentis    mentio  fit,    quamquam  commoda  idoneaque  huius 
rei    occasio  haud  semel  praebita  est.     Neque  enim  poeta 
in  Eclogis,  quibus  Asinium  Pollionem,  Cornelium  Gallum, 
Alfenum  Varum  illustri  laude  celebrat,  his  adiunxit  Mes- 
sallam    neque    eo  Aeneidis    loco  (VI  817  sq.),    ubi    multa 
verba    facit    de  L.  lunio    Bruto    primo    consule,    comme- 
moravit  huius  collegam  P.  Valerium  Poblicolam,  qui  inter 
Messallae  Corvini  maiores  erat^)     At  in  elegia  (v.  35  sqq.) 
hunc  Valerium_Poplicolam    consulatum  instituisse  diserte 
refertur.       Porro    quod    poeta    v.  55  sq.    suum    non    esse 
dicit  Messallae    res    gestas    dignis   laudibus  efferre  atque 
v.  59  sq.   summa    cum    modestia    enuntiat    se   contentum 
esse,  si  illius  Bucolica  sermone  Graeco  scripta  adaequare 


»)  Anthol.  veter.  lat.  epigr.  et  poem.  Amstelaedami   a.  1759. 

2)  Elegia  ad  M.  Valerium  Corvinum  Messallam,  Lips.  a.  1816 
p.  7  sq.;  sed  falso  Wagnerus,  cui  adsentitur  Birtius,  iudicat  docens, 
cum  Messalla  magni  magnum  decus  triumphi  (v.  3)  significetur, 
non  huius  ipsius  triumphum  intellegi  posse,  sed  poetam  spectare 
ad  eum,  quem  Octavianus  pugna  ad  Actium  commissa  —  huic 
enim  Messalla  victor   interfuit  —   mense  Sextili  a.  725/29   egexit. 

3)  P.   Vergilii  Maronis  opera  vol.  III  (Lips.  a.  1852)   p.  588. 
*)  in  versione  Germanica  vol.  II  (Stutg.  a.  1856)  p.  123  sqq. 

5)  Poet.  lat.  min.  vol.  II  p.  34. 

6)  Neue  JahrbUcher  fiir  das  klassische  Altertum,  Geschichie 

und  deutsche  Literatur  a.    1908   p.  528   sqq. 

7)  Jugendverse  und  Heimatpoesie    Vergils  p.  92   sqq. 

8)  hoc  raonuit  Krollius  1.  c.  p.  530. 

valeat,  id  in  Vergilium  minime  cadit.  Huius  enim  Bu- 
colica  et  Georgica  tum,  cum  elegia  condita  est,  iam  in 
magno  nomine  et  gloria  erant  atque  Aeneis  componi 
coepta  est.  Praeterea  ab  illa  verecundia  diversissimum 
est  poetae  Mantuani  ingenium,  qui  maiore  cum  fiducia 
sui  quam  elegiae  scriptor  loquitur  Buc.  IV  53  sqq.  >): 

O  mihi  tum  longae  maneat  pars  ultima  vitae, 
spiritus  ct,  quantum  sat  erit  tua  dicere  facta! 
non  me  carminibus  vincet  nec  Thracius  Orpheus 
nec  Linus,  huic  mater  quamvis  atque  huic  pater  adsit, 
Orphei  Calliopea,  Lino  formosus  ApoUo. 
Pan  etiam,  Arcadia  mecum  si  iudice  certet, 
Pan  etiam  Arcadia  dicat  se  iudice  victum. 

lam  ex  arte  metrica  argumenta  ducere  licet,  quibus 
elegiam  non  a  Vergilio  compositam  esse  evincatur.    Omnes 
<hexametri  praeter  unum  (v.  61),  qui  codicibus  depravatus 
traditur,  dividuntur  caesura  semiquinaria  accedente  semi- 
septenaria  in  duodeviginti  versibus,  bucolica  in  quattuor- 
decim.     Qua  de  causa  versus  quamquam  summa  cum  arte 
compositi    sunt,    tamen    lentius  aequabiliusque  decurrunt, 
cum  omni  varietate  careant.     Haec  res  carmini  communis 
est    cum  Lygdami    elegiis,    e  cuius  hexametris  duo  (4, 57. 
6,17)    caesura    xcaa    xqLtov    TQo/alov    distincti    excipiuntur. 
Sed    praeter  Lygdamum    tales  hexametros  conscripserunt 
soh    poetae  ii,    qui  exeunte  vetere  aetate  vel  medio  aevo 
meunte  vixerunt:  Symphosius  in  Aenigmatis^),  Priscianus 
grammaticus  m  Laude  imperatoris  Anastasii^),    Eugenius 
episcopus  Toletanus    in   carminibus  nonnullis.*)     At  Ver- 

0  vide  quae  adnotat  Wagnerus  1.  c.  ad  v.  55. 

2)  Poet.  lat.  min.  ed.   Baehrensius  vol.  JV  p.  364  saa 

3)  ibid.  vol.  V  p.  264   sqq.  ^* 

.  1  on^  f ''^\'!"  Toletani  episcopi  carmina  ed.  Vollmer.  Berol. 
a.  iyu5  (=  Monum.  Germ.  hist.  auct.  ant.  tom.  XIV)  p.  232  sqq.: 
cf.  eham  q^ae    ^,^,3^^,    ^,^,^,^^3    ^^^^^    .^    ^^^    ^^^^    ^^44^^ 

a.    1054  p.   1066  sqq. 

gilium,  qui  hexametros  variare  et  distinguere  aniat,  versus 
illius  modi  composuisse  neminem  esse  puto  qui  concedat^) 
Pentametrorum  autem  dimidia  ipsa  pars  cadit  in  vocem 
plurium  quam  duarum  syllabarum,  qua  in  re  c.  IX  con- 
gruit  cum  poetarum  tempore  priorum  versibus,  sed  valde 
dissentit  a  Tibulli  eiusque  aequalium  elegantia.  Octo  enim 
versus  (4.  20.  44.  46.  48.  56.  58.  64)  finiuntur  trisyllabo, 
totidem  (v.  2.  14.  26.  38.  40.  42.  54.  60)  vocabulo  quattuor 
syllabas  complexo.  "" 

Huc  accedunt  duo  argumenta,  quae  pertinent  ad 
prosodiam.  Primum  quidem  v.  35  j/dn  cuius  db  raptiim 
in    thesi    dactyli    vox    cuius  duarum  brevium  syllabarum 

»^mensura  comprehenditur,  quod  a  Marone  nunquam  ad- 
missum  est.2)  Tum  in  v.  61  si  adirc  Cyrcnas,  si  haec 
verba  recte  tradita  sunt,  nomen  urbis  Cyrenarum  brevi 
syllaba  prima  positum  est  eodem  modo  quo  in  Callimachi 
Hym.  2,73.  94;  Epigr.  21, 2  et  in  Catulli  c.  7, 4.  Vergilius  vero 
nomen  Cyrenae  Aristaei  matris,  a  qua  illius  urbis  voca- 
bulum  deductum  est,   non  metitur  nisi  producta  littera  y 

^n  Georg.  IV  321.  354.  376. 

lam  a  poeta  Mantuano  tota  elegiae  indoles  et  elocutio 
valde  dissentit.     Neotericorum  more  usus  auctor  incertus 

^  speciem  doctrinae  prae  se  fert,  cum  v.  6  triumphatorem 
inepte  comparet  cum  Diomede  vel  Meleagro  et  Eryce  atque 
V.  25  sqq.  complures  heroidas  enumerat,  quas  cum  puella 
Messallae  Bucolicis  celebrata  componere  liceat.  Carminis 
autem  non  modo  sententiarum  exilitas,  sed  etiam  tanta 
verborum    inopia    est    propria,    ut  in  poemate  brevissimo 


*)  praeterea  in  hac  elegia  spondiacum,  quem  Vergilius  in 
distichis  nunquam  usurpaverit,  semel  (v.  11)  occurrere  adnotat 
Birtius  1.  c.  p.  95. 

2)  id  apud  Lucretium  bis  invenitur:   I  149 
principium  cuius  hinc  nobis  exordia  sumet 
et  IV  1089 

unaque  res  haec  est,  cuius  quo  mage  plurima  habemus. 

multa  substantiva  et  adiectiva  verbaque  bis  saepiusve 
iterentur.  Quod  ut  perspicuum  fiat,  adscribam  has  voces 
addamque,  in  quibus  versibus  legantur: 

substativa:  carmcn  v.  13.  14.  15.  16.  19.  59.  62;  decus 
v.  3.  58;  divi  v.  21.  59  (divac  v.  22);  gens  v.  51. 
53;  sal  v.  14.  62. 

adiectiva:  digmis  v.  8.  16;  doctus  v.  2.  20;  durus 
V.  42.  46;  horridus  v.  5.  42;  magrms  v.  3  (bis).  6; 
maxitniis  v.  8.  11.  12.  40;  paucus  v.  1.  2.  13; 
superhus  v.  6.  37. 

verba:  adirc  v.  52.  61.  62;  immittcrc  v.  34.  49;  viftcere 
v.  16.  26.  48.  54  (cf.  victor  v.  3.  4). 

Magnus  autem  est  numerus  earum  locutionum,  quae 
-^um  sint  obscurae  vel  prope  accedant  ad  vulgarem  dicendi 
consuetudinem  atque  prosam  orationem,  abhorrent  a  Ver- 
gilio.     Sunt  hae  potissimum : ') 

v.  1  patica  .  ,  ,  sed  non  incognita, 

V.  3  magni  magnum  dccus  cccc  triumpki. 

V.  7  71CC  minus  idcirco. 

V.  9  hoc  itaque  insuctis  iactor  magis^  optime,  curis^  ubi 
id  quoque  respiciamus  particulam  itaguc  ex  omnibus 
poetis,  qui  Augusti  aetate  florebant,  unum  Horatium  semel 
(Epist.  I  1,  lo)  in  secunda  sede  collocavisse.2) 

V.   10  quid  dc  tc  possim  scrihcrc  quidvc  tihi. 

V.  13  pauca  tiia  in  nostras  vc7ierunt  carmina  chartaSy 
quibus  verbis  quid  poeta  dicere  voluerit  non  satis  in  pro- 
patulo  est.  Huc  accedit,  quod  vox  charta  apud  Vergilium 
nusquam  invenitur. 


')  de  hac  re  disserit  Krollius  1.  c.  p.  529  sq. 

2)  vide  Fr.  Neue,  Formenlehre  der  lateinischen  Sprache, 
edit.  tert.  vol.  II  (Berol.  a.  1892)  p.  976.  A.  Draeger.  Historische 
Syntax  der  lateinischen  Sprache,  edit.  alt.  vol.  II  (Lips.  a.  1881) 
p.  183. 

v.  17  sq.  mollitcr  . .  .  crant^  ubi  adverbium  mollitcr 
accedit  ad  cssc  contra  Vergilianam  dicendi  consuetudinem.*) 

v.  24  altcra  non  fama  dixcrit  csse  prior, 
v.  36   Tarquinii  patrios^  filius  atquc  pater. 
V.  37  dominatus^  quae  vox  a  Marone  nunquam  in 
usum  vocata  est^) 

v.  41  studia  ista  lahoris, 

V.  44  tam   procul   hoc  gnato,    tam  procul  hac  patria\ 
hoc  loco  procul  praepositionis  vice  fungitur  et  coniunctum 
est  cum  ablativo  id  quod  reperitur  apud  Ennium^),  Lucre-  < 
tium,  Horatium,  alios,  nunquam  vero  in  Vergilii  poematis.*) 

V.  53  hcllando  quacrcrc  gciitcm. 

V.  56  quin  ausim  hoc  ctiam  diccrc. 

V.  59  sq.  nos  ca,  quac  tccum  finxcrunt  carmina  divi^ 
si  laudcm  aspirarc  humilis  .  .  .  possumuSy  ubi  cum  ca  pro 
cortwi  positum  sit,  adtractio  inversa  quam  vocamus  inepte 
admissa  est 

His  quae  protuli  argumentis  addamus  hoc  extremum. 
Si  adcurate  investigamus,  quemadmodum  elegiae  auctor 
poetas  aetate  antecendentes  imitatus  sit,  illum  a  CatuUo 
et  ab  epyllii  Ciris  scriptore,  ab  Horatio  et  Vergilio  valde 
pendere  atque,  id  quod  proprium  est  omnium  poetarum 
mediocrium,  ex  eorum  operibus  permultos  orationis  flo- 
sculos  adsumpsisse  dilucide  cognoscimus.  Quod  adparebit 
ex  hac  elegiae  comparatione  cum  Catulli  et  ceterorum 
illius  temporis  poetarum  carminibus :  ^) 


^)  vide  Birtium  1.  c.  p.  101   et   183. 

*)  Birtius  1.  c.  p.  106  monet  similiter  loqui  Ciceronem  De 
crat.  II  225 :  L.  Brutus  populum  Romanum  dominatu  regio  li- 
beravit, 

»)  Medea  v.  260   Vahlen: 

multi  suam  rem  bene  gessere  et  publicam  patria  procul. 

*)  cf.  Buc.  X  46 :  tu  procul  a  patria, 

5)  iis  locis,  quibus  asteriscus  *  adscriptus  est,  eadem  verba 
eadem  versus  sede  atque  in  elegia  occurrunt. 

Catalepton  c.  IX 

V.  1  sq.  Pauca  mihi,  niveo  sed 

non  incognita  Phoebo, 

pauca    mihi    doctae  di- 

cite  Pegasides. 


V.  3  victor    adest,    magni    ma- 
gnum  decus  ecce  triumphi. 


V.  5  horrida  barbaricae  por- 

tans  insignia  pugnae 

V.  7  sq.  nec  minus  idcirco  vestros 

expromere  cantus 

maximus 

V.  9    hoc  itaque  insuetis  iactor 

magis,  optime,  curis. 


V.  11  namque  (fatebor  enim) 


*Ciris  V.  93  sq.  magna  mihi  cu- 
pido  tribuistis  praemia,  divae 
Pierides. 
*Verg.    Buc.    VIII   63     dicite 

Pierides 
*Buc.  X  1  sqq.  Extremum  hunc, 
Arethusa,  m  i  h  i  concede  laborem : 
pauca    meo    Gallo,    sed    quae 

legat  ipsa  Lycoris, 
carmina  sunt  dicenda. 
*Culex  V.  11  Latonae  magnique  , 

lovis  decus,  aurea  proles, 

V.  360  omnes  Roma  decus  ma- 

gni  quos  suscipit  orbis. 

Verg.  Buc.  V  34  tu  decus  omne 

tuis 
IV  11  teque  adeo  decus  hoc 

aevi. 
Lydia  v.  28  pater  magni  gregis 

et  decus 

Cat.  c.  66, 13  dulcia  nocturnae 

portans    vestigia    rixae. 

c.  65,3  sq.    nec  potis  est  dulcis 

Musarum  expromere  fetus 

mens  animi^) 

*Verg.  Aen.  1 227  atque  illum  tales 

iactantem  pectore  curas. 

cf.etiam  Aetna  v.  24  fortius  igno- 

tas  molimur  pectore  curas. 

*Verg.  Buc.  I  31  namque  (fate- 

bor  enim) 
*Ciris  V.  55  nam  verum  fate- 

amur 


v.  13  sq.  pauca  tua  in  nostras 
venerunt  carmina  chartas, 
carmina  cum  lingua,  tum  sale 

Cecropio, 

carmina,  quae  Phrygium,  saec- 

lis  accepta  futuris, 

carmina,    quae    Pylium,    vin- 

.  cere  digna  senem 


V.  17  moUiter  hic  viridi  patu- 
lae  sub  tegmine  quercus 


V.  19  dulcia  iactantes  alterno 

carmina  versu. 


V.  21  sq.  certatim  ornabant  om- 

nes  heroida  divi, 
certatim    divae   munere 

quoque  suo. 


^)  cf.  Verg.  Aen.  II280:  maestas  expromere  voces. 


Catalepton  c.  V12    nam    fate- 

bimur  verum 
cf.  etiam  *Aen.  IV  20  Anna,  fa- 

tebor  enim 

Verg.  Buc.  VIII  10  sola  Sopho- 

cleo     tua     carmina     digna 

cothurno 

Lucr.  I  202    multaque    vivendo 

vitalia  vincere  saecla 

III  948  onmia  si  pergas  viven- 

do  vincere  saecla. 

Verg.  Georg.  II  295  multa  virum 

solvens     durando     s  a  e  c  u  1  a 

vi  n  ci  t 

*Verg.  Buc.  II    Tityre,    tu    pa- 

tulae  recubans  sub  tegmine 

fagi. 

*Georg.  IV  566  Tityre,  te  patu- 

lae  cecini  sub  tegmine  fagi. 

*Culexv.390rivum  propteraquae 

viridi  sub  fronte  latentem 

Verg.  Buc.  II  4  sq.    ibi    haec  in- 

condita  solus 
montibus  et  silvis  studio  iac- 

tabat  inani 

V62  voces  ad  sidere  iactant 

VII18sq.  alternisigitur  con- 

tendere  versibus  ambo 

coepere,    alternos    Musae    me- 

minisse  volebant. 

*Cirisv.  412  certatim  ex  omni 

petiit  quam  Graecia  regno 

Verg.  Catalepton  c.  IV  5  sq.  cui 

iuveni    ante    alios   divi  di- 

vumque  sorores 

V.  23  felicem  ante  alias  o  te 

scriptore  puellam! 

V.  37  sq.  illo  quo  primum  do- 

minatus  Roma  superbos 

mutavit  placidis  tempore 

consulibus 


V.  39  multa    neque    immeritis 
donavit  praemia  alumnis 


V.  41  nam    quid    ego   immensi 
memorem  studia  ista  la- 

boris? 

V.  44  tam    procul    hac  patria 

V.  47  saepe  trucem  adverso  per- 
labi  sidere  pontum 


V.  50  communem  belli  nonme- 

minisse  deum 


cuncta    neque    indigno,     Musa, 

dedere  bona. 

Aen.  III  321  o  felix  una  ante 

alias  Priameia  virgo! 

*Cat.  c,  68,15  tempore  quo  pri- 

mum  vestis  mihi  tradita  pura 

est. 

cf.  *Aen.  IX  80    tempore    quo 

primum  Phrygia  formabat  in 

Ida 

*Ciris  V.  93  magna  mihi  cupido 

tribuistis  praemia 

* Ver g. Catalepton  c.IV6cuncta 

neque    indigno,   Musa,    de- 

dere  bona 

*Cat  c.  64, 116  sq.    sed  quid  ego 

a     primo    digressus    carmine 

plura 
commemorem 
*Verg.  Buc.  X  46    tu    procul    a 

patria 
*Cat.  c.  4, 9     trucemve    Ponti- 

cum  sinum 

c.  64, 179  ponti  truculen- 

tum  ubi  dividit  aequor 

*Ciris  V.  76  ipsa  trucem  multo 

misceret  sanguine  pontum 

*Ciris  V.  358  sq.  nunc  tremere  in- 

stantis  belli  certamina  dicit 

communemque  timere  d  e  u  m.  *) 


^)  d.  Cic.  Epist.  ad  fam.  VI  4,  i :  nam  cum  omnis  belli  Mars 
communis  et  cum  semper  incerti  exitus  proeliorum  sunt. 
Liv.  XXX  30,  20 :  cufn  tuas  vires  tum  vim  fortunae  Martemque 
belli  communem  propone  animo,  Liv.  XXVIII  19,  ii:  ubi Mars 
communis  et  victum  saepe  erigeret]  cf.  etiam  II.  XVIII  309: 
^vvog  ^EvvdXiog,  xai  te  y.xaveovia  xavixxa. 


V.  52  aurea  nunc  rapidi  flumina 

adire  Tagi, 

V.  53  nunc  aliam  ex  alia  bel- 

lando  quaerere  gentem. 


•i 


V.  55  non  nostrum  est  tantas, 
non,  inquam,  attingere,  laudes. 

V.  57  ipsa  ferent  rerum  monu- 

menta  per  orbem. 
V.  64  hoc  satis  est 


V.  64  pingui  nil  mihi  cum  po- 

pulo. 


Cat.c.  29,19    Hibera,    quam    scit 

amnis  aurifer  Tagus.^) 

*Ciris  V.  364  nunc  alia  ex  aliis 

(nec  desunt)  omina  quaerit. 

*Verg.  Georg.  I  421  nunc  alios, 

a  li  o  s  ,    dum    nubila    ventus 

agebat. 

*Georg.  III  65  atque  aliam    ex 
alia  generando  suffice  pro- 

lem. 

*Verg.  Buc.  III  108    n  o  n    n  o  - 

strum  inter  vos  tantas  com- 

ponere  lites. 

*Buc.  VIII9    en    erit,    ut    liceat 

totum  mihi  ferre  per  orbem 

*Cat.  c.  68,147  quare  illud  satis 

est 
*Cirisv.  455  sit  satis  hoc. 
Verg.  Catalepton  c.  IV  11  quare 

illud  satis  est 
Buc  IV  54  quantum   s  a  t   e  r  i  t 

tua  dicere  facta 

*Buc.  X  70  haec  sat  erit,  divae 

Cat  c.  95, 9  sq.    parva    mei    mihi 

sint  cordi  monumenta  sodalis, 

at   populus    tumido    gaudeat 

Antimacho. 

Verg.  Catalepton  c.  V  4  scholasti- 

corum      natio      madens 

p  i  n  g  u  i. 


*)  cf.  Ov.  Amor.  I  15,  34 

cedat  et  auriferi  ripa  benigna  Tagi. 

Praeterea  elegiae  auctor  quod  v.  25  sq. 

non  illa,  Hesperidum  ni  munere  capta  fuisset, 
quae  volucrem  cursu  vicerat  Hippomenen, 

mala,    quibus  Hippomenes  Atalantam  Schoenei    filiam  in 
cursu  retinuit,    ex  Hesperidum    hortis  orta  esse  dicit,    in 
ea    re  secutus  esse  videtur  exemplum  Vergilii,    qui  illam 
,cfabulam  strictim  tangit  his  verbis  (Buc.  VI  61): 

tum  canit  Hesperidum  miratam  mala  puellam. 

Etenim  cum  Theocritus  (HI 40  sq.)  malorum  originem 
taceat,  Ovidius  (Met.  X  644  sq.)  Venerem  ea  ex  agro  Cyprio, 
cui  nonien  Tamasenus  sit,  decerpsisse  atque  Hippomeni 
tradidisse  narrat. 

yiam  binae  anaphorae  inter  se  similes  inveniuntur 
et  in  Ciri  et  in  elegia.  Conferas  Catalepton  c.  IX 
51  sqq. 

nunc  celeres  Afros,  periurae  milia  gentis, 

aurea  nunc  rapidi  flumina  adire  Tagi, 
nunc  aliam  ex  alia  bellando  quaerere  gentem 

cum  Ciris  v.  358  sq. 

nunc  temere  instantis  belli  certamina  dicit 
communemque  timere  deum,  nunc  regis  amicis 
362  nunc  etiam  conficta  dolo  mendacia  turpi 
364  nunc  alia  ex  aliis  (nec  desunt)  omina  quaerit 

Alterum    anaphorae    exemplum  est  hoc:   Catalepton 
c.  IX  47:  ^ 


saepe  trucem  adverso  perlabi  sidere  pontum? 

saepe  mare  audendo  vincere,    saepe  hiemem? 
saepe  etiam  densos  immittere  corpus  in  hostes 

et  Ciris  versus 

172  saepe  redit  patrios  ascendere  perdita  muros, 
174  saepe  etiam  tristes  volvens  in  nocte  querelas. 

Quos  versus  comparare  licet  etiam  cum  Georg.  I 

316  saepe  ego,  cum  flavis  messorem  induceret  arvis 

agricola 

322  saepe    etiam    imniensum    caelo    venit    agmen 

aquarum, 
atque  Georg.  III 

409  saepe  etiam  cursu  timidos  agitabis  onagros, 

411  saepe  volutabris  pulsos  silvestribus  apros. 

E  Catullo  atque  Vergilio  petitus  est  usus  dicendi 
singularis,  qui  in  v.  7  sq.  et  16  invenitur,  ubi  cum  adiecti- 
vis  viaxtmus  et  dignus  infinitivus  iunctus  est')  Catullus 
enim  scripsit  c.  68,  i3i  sq. : 

cui  tum  concedere  digna 
lux  mea  se  nostrum  contulit  in  gremium*) 
atque  Maronis  sunt  haec  verba: 
Buc.  V  54  et  puer  ipse  fuit  cantari  dignus 

89  et  erat  tum  dignus  amari. 

Cf.  etiam 

Buc.  V    1  sq.  boni  quoniam  convenimus  ambo, 

tu  calamos  inflare  levis,  ego  dicere  versus, 
VII    5       et  cantare  pares  et  respondere  parati, 
X  32  sq.  soli  cantare  periti 

Arcades. 
Postremo  hoc  iuvabit  adnotare  in  Catalepton  c.  IX  24 

altera  non  fama  dixerit  esse  prior 
Graecorum  more  verbum  dicendi  sequi  nominativum  con- 
iunctum  cum  infinitivo  aeque  atque  in  principio  Catulliani 
carminis  4,  ubi  scripta  videmus  haec: 

Phaselus  ille,  quem  videtis,  hospites, 
ait  fuisse  navium  celerrimus.^) 

*)  vide  Draegerum  1.  c.  vol.  II  p.  331. 
*)  cf.  etiam  Ciris  v.  104  sq. : 

quarum  non  ulli  fama  concedere  digna 

stat  Megara. 
3)  tria   huius  modi  exempla  exstant  in  Aeneide,  IV  305  sq. 

Dissimulare  etiam  sperasti,  perfide,  tantum 

posse  nefas  tacitusque  mea  decedere  terra. 

In  enumerandis  iis  exemplis,  quae  elegiae  auctori 
ante  oculos  obversata  sunt,  adhuc  negleximus  unum  carmen, 
Laudes  dico  Messallae  (Tib.  IV 1)  codicibus  Tibullianis 
servatas,  quas  Tibulli  non  esse  hodie  inter  omnes  fere 
viros  doctos  convenit.^)  Sed  priusquam  ad  hanc  rem  ex- 
planandam  transeamus,  cum  non  satis  constet,  quonam 
tempore  hic  panegyricus  compositus  sit,  paucis  verbis 
significabo,  quid  mihi  verisimile  esse  videatur. 

''Cum  ad  celebrandum  consulatum,  quo  M.  Valerius 
Messalla  Corvinus  testibus  fastis^)  et  Cassio  Dione') 
a.  723/31  functus  est,  panegyricum  se  scripsisse  poeta 
aperte  enuntiet  (v.  122  sq.),  hoc  anno  ipso  carmen  pro- 
fectum  esse  consentaneum  est.  Ut  huic  tempori  Laudes 
tribuamus,  alia  quoque  re  commovemur.  Etenim  poeta 
cum  V.  106 — 117  eas  tantum  res  referat,  quas  Messalla 
usque  ad  illius  anni  initium  bello  gessit,  v.  118  ad  facta 
futura  transgressus  hunc  Persas  et  Parthos  et  Britannos 
in  Romanorum  dicionem  redacturum  esse  vaticinatur.*) 
/Neque  vero  Messallae  haec  postea  contigerunt.  At  pugnae 
Actiacae  eum  interfuturum  et  ex  Gallia  triumphum  ac- 
turum    esse    silentio  praeterit.5)     Quae  cum  ita  sint,    non 


XI  503  sq. 

audeo  et  Aeneadum  promitto  occunere  turmae 
solaque  Tyrrhenos  equites  ire  obvia  contra. 

XII  568 

ni  freuum  accipere  et  victi  parere  fatentur; 
vide  Draegerum  1.  c.  vol.  II  p.  446  sq. 

*)  hoc  carmen  a  TibuUo  abiudicandum  esse  rertis  argu- 
mentis  ostendit  post  alios  Hugo  Hartung,  De  panegyrico  ad  Mes- 
sallam  Pseudo-Tibulliano,  diss.  Halis  Saxonum  a.  1880. 

2)  vide  fastos  Amiteminos  (C.  I.  L.  vol.  I  p.  1  edit.  alt  p.  61); 
cf.  etiam  fastos  Venusinos  (ibid.  p.  66)  et  Cuprenses  (ibid.  p.  62). 

3)  vide   prooem.  libr.  L   et   LI  (vol.  II   p.  324.  352  Boiss.). 
*)  cf.  Fridericum  Hankel,    De    panegyrico  in  Messallam  Ti- 

bulliano,    diss.   Lips.  a.   1874    (=    Act.  soc.  philol.  Lips.  tom.  V 
a.  1875)  p.  53. 

5)  vide  Hankelium  1.  c.  p.  52. 

tota  Messallae  vita  scriptori  cognita  fuit.  lam  senten- 
tiarum  verborumque  similitudo,  quae  intercedit  inter 
panegyricum  et  Tibulli  carmen  natalicium  ad  Messallam 
autumno  anni  727/27  scriptum  (I  7),  non  ea  esse  mihi 
videtur,  ut  cum  Hartungio^)  panegyrici  auctorem  carmen 
Tibullianum  ante  oculos  habuisse  statuamus. 

Huius  poematis  apertissimam  imitationem  et  in  ar- 
gumento  eiusque  dispositione  et  in  elocutione  prae  se  fert 
elegia  libro  Catalepton  inserta.  Quae  quanta  sit,  cum 
adhuc  nemo  quod  sciam  continenti  commentatione  ex- 
posuerit,  de  hac  re  fusius  disputare  non  alienum  existimo. 

Pariter  atque  Vergilii  Ecloga  IV,  qua  salutatur 
nascitura  proles  Octaviani  et  Scriboniae^),  aut  Tibulli 
carmina  genethliaca  missa  ad  Messallam  (I  7)  Cornutumque 
(II  2)  aut  eiusdem  elegia  in  honorem  Messalini  quin- 
decimviri  condita  (II  5)  referendae  sunt  Laudes  Mes- 
sallae  et  elegia  libelli  Catalepton  in  numero  laudationum 
earum,  in  quibus  compouendis  in  usum  vocari  solebant 
artis  rhetoricae  praecepta  de  genere  demonstrativo,  qualia 
inter  alios  Auctor  qui  vocatur  ad  C.  Herennium  nobis 
tradidit.')  Quod  valet  praecipue  in  materiae  dispositionem. 
Ille  enim  scriptor  docet  de  prooemio  haec  (III  11):  /V/w- 
cipium  siimitur  aui  ab  nostra  aut  ab  eius,  de  quo  loquemur, 
aut  ab  eorum,  qui  audienty  persona  aut  ab  re  ....  ab  eius 
persofta^  de  quo  loquemur^  si  latcdabimtis :  vereri  uos,  ut 
illius  facta  verbis  consequi possimus;  (omfusy  homi?ies  illius 
virtutes  praedicare  oportere;  ipsa  facta  omnitim  latidatorum 
eloquentiam    anteire,     Secundum    hoc    praeceptum  utrum- 


')  1.  c.  p.  29  sq.  et  36  sqq. 

2)  hoc  quod  primus  quantum  scio  contendit  Boulacre  vir 
doctus  Francogallus  in  Bibliotheque  Frangoise  vol.  XXVIII  p.  243 
(cf.  Heynium  in  Vergilii  oper.  edit.  quart.  vol.  I  a.  1830  p.  127) 
nuperrime  probavit  atque  stabilivit  Franciscus  Skutsch,  Aus  Ver- 
gils  Friihzeit  p.  148  sqq. 

')  vide  quod  monuit  Fridericus  Marx  in  encycl.  reali  ed. 
a  Georgio   Wissowa  vol.  I  p.  1326. 

que  camien  orditur  a  Messalla,  qui  celebretur,  atque  ad 
hoc  vires  suas  vix  aptas  esse  confitetur  poeta.  lam  ne 
in  divisione  quidem  argumenti  praeceptum  illius  rhetoris 
neglectum  est.  Legis  enim  haec  (III  13):  divisione  hac 
uttmur\  .  .  .  exponcrc  oportchit  animi  virtutcs  aut  vitia; 
deindc  commoda  aut  ijicommoda  corporis  aut  rcrum  cxtcr- 
narum,  quomodo  ab  animo  tractata  sint^  demonstrarc,  Itaque 
'«^anegyrici  scriptor  postquam  v.  39 — 44  materiam  divisit, 
priore  capite  Messallam  ut  insignem  oratorem  (v.  45 — 81) 
et  ducem  (v.  82—117)  laudat,  altero  autem  (v.  118—176) 
vaticinatur,  quas  res  praeclaras  ille  gesturus  sit.  Simili 
modo  res  se  habet  in  elegia,  cuius  v.  13 — 18  Bucolica  a 
Messalla  composita  summis  laudibus  efferuntur,  atque 
V.  39—54  ea  facta,  quae  ille  eiusque  gens  egregie  fe- 
cerunt,  paucis  explanantur.  Diligentem  artis  rhetoricae 
discipulum  se  praebet  elegiae  poeta  etiam  in  singulis 
quas  laudat  rebus.  Ex  Auctore  enim  ad  Herennium  com- 
perimus  haec  (III  10):  Laus  igitur  potcst  cssc  rcrum  exter^ 
naru?n^  corporis,  a?iimi.  Rcrum  cxtcrnaruin  sunt  ca^  quac 
casu  aut  /ortuna  sccunda  aut  advcrsa  acciderc  possunt: 
gcnus,  cducatio^  divitiac,  potcstatcSy  gloriae»  civitas^  ami- 
citiac  .  .  .  Corporis  sunt  ca^  quac  natura  corpori  adtribuit, 
commoda  aut  incommoda:  velocitas^  vircs^  dignitas^  valc- 
tudo  . .  .  Animi  sunt  ca,  quae  consilio  et  cogitatione  nostra 
cojista?it:  prudcntia,  iustitia^  fortitudo^  viodcstia.  Ex  his 
bonis  externis  atque  animi  virtutibus  celebrantur  goius 
pan.  V.  28—32  et  eleg.  v.  39  sq.,  gloriae  pan.  v.  106  sqq. 
et  eleg.  v.  47  sq.  51  sqq.,  vircs  pan.  v.  82  sqq.  et  eleg. 
V.  41  sqq.,  valetudo  eleg.  v.  45  sq.,  iustitia  pan.  v.  45  sqq. 
et  eleg.  v.  43  sq.,  denique  fortitudo  pan.  v.  98  sqq.  et  eleg. 
V.  49  sqq.  53  sq. 

Sequitur  conclusio,  de  qua  Auctor  ad  Herennium 
haec  docet  (III  15):  Conclusio?iibus  brcvibus  utemur,  (cmi' 
mcratiojic  ad  exitu?n  causac\  i?i  ipsa^  causa  crebras  ct  breves 
amplificationcs  intcrponc??ius  per  locos  communes.  Itaque 
in    utroque    carmine    locus  communis  adhibitus  est,    cum- 


poeta  se  Messallam  digne  laudare  valere  similiter  atque 
in  prooemio  neget;  et  cum  panegyrici  auctor  (v.  180)  Val- 
gium,  quem  alterum  Homerum  nominat,  ad  illud  munus 
exsequendum  multo  aptiorem  esse  quam  se  confiteatur, 
elegiae  poeta  (v.  61)  non  audet  se  comparare  cum  Calli- 
macho  Cyrenensi. 

Utrumque  carmen  congruere  videmus  etiam  in  di- 
gressionibus  admissis.  Etenim  panegyrista  postquam  in 
capitis  principalis  initio  Messallae  eloquentiam  cum  Ncstore 
sene  atque  cum  callido  Ulixe  contulit,  huius  errores  multis 
verbis  explanat  v.  54 — 81;  porro  quod  v.  137  sq.  Mcs- 
sallam  omnes  terrae  populos  debellaturum  esse  praedixit, 
hac  re  commovetur,  ut  quinque  orbis  zonas  v.  151  — 174 
fuse  describat.  Simili  modo  elegiae  capiti  priori  (v.  25—38) 
inserta  est  enumeratio  earum  heroidum,  quae  famam  puel- 
lae  Bucolicis  laudatae  a  Messalla  adaequare  non  possunt. 

Ut  in  utroque  carmine  materia  consimili  ratione 
disposita  est,  ita  singulorum  membrorum  ambitus  mirum 
in  modum  sibi  respondent.  Quinta  enim  versuum  pars 
continet  prooemium  divisionemque,  panegyrici  v.  1—44, 
elegiae  v.  1  — 12.  lam  capita  principalia  discreta  sunt  in 
biua  membra,  quorum  priora  habent  maiorem  ambitum. 
Versus  qui  sunt  reliqui,  sexta  fere  pars  omnium,  prae- 
bent  conclusionem.  Quod  ex  tabula  adposita  dilucide 
cognoscere  licet: 


1.  prooemium  et  divisio 

2.  principale  caput 
a)  membrum  prius 

digressio 
b)membrum  alterum 

3.  conclusio 


1 — 44    i.e.   44  versus 

45— 176i.e.l33 

45  — 117i.e.   74 

54—81  i.e.  28 
118— 176i.e.  59 
177—211  i.e.   35 


>» 
»» 

>» 
»» 
»» 


1 — 12i.e.  12versus 
13— 54i.e.42 
13— 38i.e.26 
25— 38i.e.l4 
39— 54i.e.l6 
55— 64i.e.l0 


»» 
»» 
)) 

Yl 
)> 

Duo  quoque  alia  ornamenta  rhetorica,  quae  poetae 
in  Messallae  familiaritate  versati  valde  colebant,  Ver- 
gilius  vero  rarissime  admisit,  in  utroque  carmine  absurde 
et  immoderate  inveniri  breviter  adnotare  satis  habeo: 
anaphoram  dico  et  eam  figuram,  qua  extremum  versus 
vocabulum  in  eundem  sonum  cadit  atque  id,  quod  ante 
caesuram  positum  est.  Unum  autem  singulare  anaphorae 
genus  seorsum  commemorem.  Quisquis  enim  condidit 
elegiam,  eam  quam  collocavit  in  quinto  pede  vocem  in 
versus  subsequentis  primo  repetivit  duobus  locis  hisce: 

V.  13  sq.  pauca  tua  in  nostras  venerunt  carmina  chartas, 
carmina  cum  lingua,  tum  sale  Cecropio, 

et  38  sq.  multa  neque  immeritis  donavit  praemia  alumnis, 
praemia  Messalis  maxima  Poplicolis. 

Huius    modi    anaphoram    adhibuit  Catullus    quoque   usus 
et  ipse  carminis  voce  (c.  64, 321  sq.): 

talia  divino  fuderunt  carmine  fata, 

carmine,  perfidiae  quod  post  nulla  arguet  aetas.') 

lam  deinceps  cum  argumentum  elegiae  adcurate 
percenseamus,  dilucide  cognoscimus  sententiarum  ver- 
borumque  maiorem  partem  panegyrici  scriptorem  iam  ante 
usurpavisse.  Etenim  quod  poeta  in  elegiae  prooemio 
Musas  precatur,  ut  dictent  sibi  carmina,  quae  Apollini 
sint  cognita,  atque  v.  59  sq.  Phoebum  et  Musas,  Bacchum 
et  Gratias  Messallae  Bucolica  finxisse  enuntiat,  similia 
legimns  in  pan.  v.  178 

ipse  mihi  non  si  praescribat  carmina  Phoebus. 

>)  hanc  raram  figuram  invenimns  in  Catulli  hexametris  et 
distichis  praeter  locum  supra  adlatum  sexies  (64,6i  sq.  132  sq. 
186  sq.  259  sq.  403  sq.  66,75  sq.),  in  Ciri  semel  (v.  372  sq.),  in 
Culice  octies  (v.  124  sq.  132  sq.  217  sq.  229  sq.  231  sq.  245  sq. 
275 sq. 348  sq.),  in  Vergilii  Bucolicis  ter  (VII 2  sq.  VIII 49 sq.  IX27sq.), 
in  Aeneide  bis  (II  405  sq.  IX  116  sq.),  in  Diris  quater  (v.  2  sq, 
35  sq,  48  sq.  80  sq.);  vide  quae  composuit  Rudolfus  Helm,  De  meta- 
morphoseon  Ovidianarum  locis  duplici  recensione  servatis,  Festschrift 
fiirjohannes  Vahlen  zum  siehenzigsten  Geburtstag,  Berol.  a.  1900  p.359  sq. 

Porro  cum  pan.  v.  8  sqq.  variae  et  obscurae  fabulae  ad- 
ferantur,  quibus  ue  deos  quidera  parva  munera  aspernatos 
esse  demonstratur,  Messalla  adulationis  causa  componitur, 
ut  ita  dicam,  cum  Phoebo  atque  Hercule.  Alterius  autem 
carminis  auctor  triumphatorem  parum  apte  confert  cum 
Diomede  et  Eryce  v.  6 

magnus  ut  Oenides  utque  superbus  Eryx, 

ubi  id  potissimum  animadvertendum  est,  et  Herculem 
Alcei  nepotem  et  Diomedem  Oenei  nepotem  nomine  pa- 
tronymico  ab  avo  ducto  adpellari.') 

lam  illud  exemplum  petitum  a  Nestore,  quo  pane- 
gyrista  bis  usus  est,  primum  v.  48  sqq.,  ut  Messallae 
eloquentiam  insigni  laude  celebraret,  tum  v.  112,  ut 
Arupinates  praedicaret,  similiter  occurrit  in  elegiae  ver- 
su  16,  ubi  triumphatoris  Bucolica  digna  dicuntur,  quae 
Pylium  senem  aetate  vincant.^) 

Elegiae  poeta  panegyrico  usus  esse  videtur  etiam  iis 
locis  (v.  9  sq.  et  55  sq.),  quibus  Valerium  Messallam 
dignis  laudibus  ornare  difficile  esse  profitetur.  Quisquis  . 
enim  composuit  panegyricum,  v.  1—17,  24 — 27,  177  sq.,  ^ 
197—203  identidem  valde  dubitare  se  ait,  utrum  ad  hoc 
faciendum  vires  infirmae  valeant  necne.  Atque  ut  pan. 
V.  178  ne  Apollinem  quidem  huic  operi  sufficere  legimus, 
ita  alterius  carminis  scriptor  egregia  Messallae  facta  ad- 
sequi  laudatione  non  suum,  vix  hominum  esse  concedit. 
Quibus  in  versibus  singulos  hos  orationis  flosculos  inter 
se  similes  adnotem: 


')  in  adhibendis  nominibus  patronymicis,  ut  speciem  doctrinae 
prae  se  ferat,  elegiae  poeta  valde  sibi  placere  videtur.  Etenim 
V.  27  Helenam  adpellat  Tyndarida  et  v.  33  Danaen  filiam  Acrisii, 
qui  ab  Inacho  primo  Argorum  rege  originem  duxit,  Inachida 
Acrisionen;  cf.  II.  XIV  319 

ovd*  oxe  7i€Q  Aavdtjg  xaXhacpvQOv  ^Ayioioubvqq. 

2)  cf.  etiam  C.  Valgii  Rufi  elegiae  fragmentum,  quod  supra 
p.  38  adn.  6  adtuli. 

Catalepton  c.  IX 

V.  llsq.quaemaximadeterrendi 
debuit,     hortandi     maxima 

causa  fuit.') 

V.55  non  nostrum  est  tantas, 

non  inquam  attingere  laudes. 


V.61  sq.  silaudem  aspirare  humi- 

les  ...  possumus. 
V.64  hoc  satis  est. 


Tib.  IV  1 

V.  1  sq.  Te,Messana,canam,quam- 

quam  tua  cognita  virtus 

terret 

*v.  1 77  n  o  n  ego  sum  satis  ad  t  a  n  - 

tae  praeconia  laudis. 

*v.35  convenientque  tuas  cupidi 

componere  laudes. 

*v.38  ut  nostrum  tantis  inscri- 

bam  nomen  in  actis. 

V.  106  at  non  per  dubias  errant 

mea  carmina  l^udes. 

V.4  humilis  tantis  sim  conditor 

actis. 
V.7  est  nobis  voluisse  satis. 


Huc   accedit  quod  in  utroque  carmine  Messallam  et 
fin    foro    iudicem    et    in    castris    ducem   egregiam  operam 
navavisse  narratur: 


Catalepton  c.  IX 
v.43  castra   foro,    <te>    castra 
urbi  praeponere  castra') 


Tib.  IV  1 

V.  39  nam  quis  te  maiora  gerit 
castrisve  forove? 


Tum  elegiae  v.  47  sqq.,  quibus  Messallarum  fortis 
atque  audax  animus  laudatur,  pendere  videntur  ex  imi- 
tatione  panegyrici  v.  193  sqq.: 


Catalepton  c.  IX 

v.47sq.  saepe    trucem    adverso 

perlabi  sidere  pontum, 

saepe  mare  audendo  vin- 

cere,  saepe  hiemem? 


Tib.  IV  1 

V.  1 93  sq.  pro  te  vel  r  a  p  i  d  a  s  ausim 

maris  ire  per  undas, 

adversis  hiberna  licet  tu- 

meant  freta  ventis, 


*)  cf.  Cic.  De  orat.  I  258  vereor  ne  tnaiorem  vim  ad  de- 
ierrendum  habuerit  quam  ad  cohortandum. 

2)  sic  restituit  hunc  versam  Buechelerus  in  mus.  Rhen. 
vol.  XXXVIII  (a.  1883)  p.  516  sq. 

V.49  saepe    etiam   densos    im- 
mittere  corpus  in  hostes.*) 


V.  195  sq.  pro  te  vel  densis  solus 

subsistere  turmis 

vel  parvum  Aetnaeae  corpus 

committere  flammae. 


Neque  id  mentione  indignum  videtur  utroque  loco 
in  usum  vocatam  esse  anaphorae  figuram. 

lam  elegiae  poeta  quod  v.  51  sq.  in  perscribendis 
gentibus  iis,  quas  Messallae  subiecerunt,  primum  enumerat 
Afros  celeres  atque  Hispanos,  in  ea  re  ante  oculos  habu- 
isse  videtur  pan.  v.   137  sqq.: 

non  te  vicino  remorabitur  obvia  Marte 
Gallia  nec  latis  audax  Hispania  terris 
nec  fera  Theraeo  tellus  obsessa  colono. 

Atque  dicendi  usus  is,  quo  in  elegiae  v.  52  Hispani 
bello  petiti  Tago  flumine  rapido  significantur,  similiter 
occurrit  in  pan.  v.  140  sqq.,  ubi  ut  testes  victoriarum, 
quas  lovem  Messallae  consnlatum  ineunti  praenuntiavisse 
poeta  fingit,  enumerantur  rapidus  Gyndes  ceteraque  flu- 
mina  earum  terrarum,  quas  ille  bellis  persecuturus  sit. 
Neque  aliter  res  se  habet  in  elegiae  v.  54 

vincere  et  Oceani  finibus  ulterius, 

quo  poeta  veritatem  egressus  Messallae  maiores  ultra 
Oceani  fines,  i.  e.  in  Britannia  victorias  peperisse  prae- 
dicat.2)  Etenini  simili  ratione  illis  fluminibus  Oceanus 
et  Britannia  adduntur  pan.  v.  147  sqq.: 

quid  moror?     Oceanus  ponto  qua  continet  orbem, 
nulia  tibi  adversis  regio  sese  offeret  armis. 
te  manet  invictus  Romano  Marte  Britannus. 


')  ct.  Cic.  Tusc.  1116:     Codrum  commemoj^ant,    qui  se  in 
medtos  immisit  hostes  veste  famiilari\  Ov.  Her.  II  133 

hinc  mihi  suppositas  immittere  corpus  in  undas. 

•)   Britanniam    extra    totum    terrarum  orbem,    qui  Romanis 
tum  notus  erat,  sitam  esse  indicat  Vergilius  quoque  Buc.  I  66 

et  penitus  toto   divisos  orbe  Britannos. 

lam  ut  panegyrista,  qui  hexametros  scribit,  Homeri 
carmina  virtute  adsequi  se  non  valere  confitetur  v.  200 

posse  Meleteas  nec  mallem  vincere  chartas, 
ita  poeta  carminis  elegiaci  v.  61  sq.: 

si  laudem  aspirare  humilis,  si  adire  Cyrenas, 

si  patrio  Graios  carmine  adire  sales 
possumus, 

versus  suos  Callimacheis  aequiperare  non  audet.  Atque 
hac  in  re  id  memoratu  dignum  est  et  Homerum  et  Calli- 
machum  nomine  ex  originis  loco  petito  notatos  esse. 
Namque  illius  carmina  a  Melete  loniae  fluvio  adluente 
oppidum  Smyrnam,  ad  cuius  fontem  Homerus  poemata 
fecisse  traditur^),  chartas  Meleteas'-^)  adpellari  vides,  pro 
nomine  autem  Callimachi  commemoratur  huius  patria 
urbs  Cyrenae. 

lis    quos    adhuc    adtuli    locis    addere    iuvabit   hosce 
elegiae  et  panegyrici  versus  inter  se  similes: 


Catalepton  c.  IX 
V.    3  magni  magnum   decus 

ecce  triumphi. 


V.  13  pauca  tua  in  nostras  vene- 
runt  carmina  chartas. 


V.  19  dulcia    iactantes    alterno 

carmina  versu. 
V.  24  altera   non  fama  dixerit 

esse  prior. 


Tib.  IV  1 

*v.  32  quam  tibi  maiores  mai- 

us  decus  ipse  futuris. 

*v.  49  Nestora  vel  parvaemag- 

num  decus  urbis  Ulixen. 

*v.  27  nec     tanto     careat     mihi 

carmine  charta. 
*v.  211  inceptis  de  te  subtexam 

carmina  chartis. 

*v.  34  aeterno    sed    erunt    tibi 

magna  volumina  versu. 

V.  180  aeterno     proprior    non 

alter  Homero. 


>)  vide  Paus.  VII  5, 12.  Meletis  filium  Homerum  fuisse  narrat 
Plutarchi  quae  fertur  vita  Homeri  2. 

2)  Homeri  poemata  dicuntur  chartae  Maeoniae  in  Ciris  v.  62 
sed  neque  Maeoniae  patiuntur  credere  chartae. 

V.  56  quin    ausim    hoc    etiam 

dicere. 


V.  41   nani    quid    ego  immensi 

memorem  studia  ista  laboris? 

V.  57  ipsa  ferent  rerum  monu- 

menta  per  orbem. 

V.  58  ipsa  sibi   egregium  facta 

decus  parient. 


*v.  12  quin  etiam  Alcides. 

♦v.  126  quin    rapidum    placidis 

etiam  niare  constitit  undis. 

*v.  174  quin  etiam  structis  ex- 

surgunt  oppida  muris. 

*v.  204  quin    etiam    mea  tunc 

tumulus  cum  texerit  ossa. 

*v.  39  nam  quis  te  maiora  gerit 

castrisve  forove? 
*v.  50  dum  terna  per  orbem. 
♦v.  159  aestivum  fertur  in  or- 

bem. 

v.  175    ergo  ubi  praeclaros  po- 

scent  tua  facta  triumphos. 


Postremo  hoc  adnotem  ex  vocibus  iis,  quae  in  elegia 
bis  saepiusve  repetitae  sunt*),  in  panegyrico,  cuius  ipsius 
quoque  maxima  verborum  inopia  est  propria,  has  occur- 
rere:  carmen  v.  3.  27.  106.  178.  211;  viagnus  vel  77iaior 
V.  6.  18.  29.  32  (bis).  34.  39.  40.  49.  68.  81.  118.  135.  176. 
179.  183.  199;  dodus  v.  61.  208;  vincerc  v.  31.  57.  107. 
200  (cf.  victor  v.  37,  victoria  v.  105). 

His  quae  singillatim  explicavimus,  satis  superque 
arbitramur  demonstratum  esse,  ut  paucis  comprehendamus, 
elegiam  ad  M.  Valerium  Messallam  a  Vergilio  abiudican-^ 
dam  esse.  Similitudinem  autera,  quae  intercedit  inter  hoc 
carmen  atque  panegyricum  quod  fertur  TibuUi  duplici 
modo  explicare  possumus.  Namque  aut  unus  idemque 
poeta  mediocris  primum  a.  723/31  celebravit  Messallae  con- 
sulatum  panegyrico  atque  perpaucis  annis  post  ad  huius 
ipsius  exeraplum  coraposuit  frigidam  elegiam,  ut  Messallae 
triumphum  ex  Gallia  actum  laudibus  ornaret;  aut,  id  quod 
mihi  quidem  placet,  haec  carraina  a  diversis  poetis  facta 
sunt  ita,  ut  alter  pendeat  ex  alterius  imitatione.^)  y 


^)  vide  supra  p.  42. 

•)  eandem  opinionem  prompsit  Birtius  1.  c.  p.  95  sqq.  et  184. 

2. 

lam  ut  pergamus  ad  Catalepton  c.  XIII,  hanc  epo- 
dum  obscoenissimam  non  a  Vergilio  scriptam  esse  pleri- 
que  recte  consentiunt.  Quam  opinionem  primus  nisi  fallor 
Scaliger  professus  est  scribens  haec*):  quod  non  ausim 
Vcrgilio  adtrihtiere,  licet  elcgans  et  crtidituvi.  videtur  enim 
secundum  actatem  Augusti  scriptum  fuissc.  Heynius  autera, 
ut  eius  quoque  verba  ipsa  adscribam  2)^  Catutlo  potius  quam 
Virgilio  dignum  carmen  esse  censet.  lam  Naekius^), 
Hertzbergius^),  Baehrensius  5)  hoc  poemation  a  poeta  Man- 
tuano  abiudicaverunt.  Sed  Ribbeckius^)  epodi  auctorem 
esse  suspicatur  Furium  Bibaculum  Cremonensem,  qui  anno 
fere  655/99  natus  carmina  maledicentia  in  adversarios 
fundere  circa  a.  736/18  nondum  destituerit,  id  quod  eluceat 
e  versibus  in  Orbilium  et  Catonem  grammaticos  scriptis^). 
Reliqua  est  Vollmeris)  opinio,  qui  etiam  hanc  epodum 
j^oetae  Mantuano  adscribere  nequaquam  dubitat^). 

Quominus    Catalepton    c.  XHI    Vergilio    tribuamus, 
his  potissimum   argumentis  impedimur.     Primum  quidem 
^  id,  quod  auctor  in  carminis  prooemio  de  se  narrat: 

lacere  me,  quod  alta  non  possim,  putas, 

ut  ante  vectari  freta 
nec  ferre  durum  frigus  aut  aestum  pati 

neque  arma  victoris  sequi? 


^)  Appendix  Vergiliana  p.  490. 

2)  Vergilii  opera  ed.  qaart.  vol.  IV  p.  349. 

3)  Carmina  Valerii  Catonis  p.  234. 

*)  in  carmin.  Verg.  versione  German.  vol.  II  p.  109  et  114. 

5)  Poet.  lat.  min.  vol.  II  p.  34. 

6)  Appendix  Vergiliana  ed.  a.  1868  p.  7  sq. 

7)  hos  adfert  Suetonius  De  grammaticis  et  rhetoribus  9. 
11  (p.  107  et  109  Reiflferscheid) ;  cf.  etiam  Baehrensium,  Fragm. 
poet.  Rom.  p.  317  sq. 

8)  act.  acad.  Bavar.  a.  1907  p.  345. 

9)  Birtius  quoque  1.  c.  p.  142  sqq.  argumenta  levissima  ad- 
tulit,  ut  hoc  carmen  Vergilii  ipsius  esse  ostenderet. 

minime  congruit  cum  memoria  ea,  quam  habemus  de 
Vergilii  vita.  Neque  enim  unquam  hic  proelio  interfuit 
neque  per  mare  vectus  est  excepto  eo  itinere,  quod  ex- 
tremo  vitae  anno  in  Graeciam  fecit.  Etenim  quod  Hora- 
tius  carmine  propemptico  (C.  I  3  Sic  te  diva  potcns  Cypri) 
scripto  ante  annum  731/23  precatur,  ut  Vergilii  iter  bene 
eveniat  navisque  hunc  ipsum  incolumem  ad  Atticam  vehat, 
profectionis  consilium  Maro  cepisse,    sed  paulo  post  abie- 

cisse  videtur '). 

Tum  vix  credibile  fit  poetam  Mantuanum,  postquam 
moUia  atque  faceta  carmina  Bucolica  et  Georgica  edi- 
disset,  a.  725/29  vel  paulo  post,  quo  tempore  epodum  com- 
positam  esse  infra  cognoscemus,  acerbissimos  et  mordaces 
iambos  fudisse. 

Quod  vero  ad  rem  metricam  adtinet,  hoc  carmen 
longe  dissentit  a  ceteris  libelli  Catalepton.  Namque  praeter 
distichon  iambicum,  quo  c.  XIII  conclusum  esse  videmus, 
omnia  metra  in  Catulliano  quoque  libro  inveniuntur.  Hoc 
quoque  adnotare  iuvabit  elisionem  .gravem,  qua  corripitur 
ablativus  qua  in  v.  6,  ubi  qtia  adsigncm  scribendum  esse 
cum  Buechelero  consentio^),  neque  in  Vergilii  poematis 
maioribus  neque  in  libro  Catalepton  unquam  occurrere  non 
magis  quam  synaloepham  ablativi  quo^^, 

Quis   sit  epodi  auctor,    brevi  abhinc  tempore  Geyza 
Nemethy  ampla  quaestione  persecutus  coniecturam  valde 
miram  protulit.     Hic  vir  doctus  commentatione  Dc  epodot^ 
Horatii  Catalcptis   Vergilii  inscrto,   quam  in  consessu  aca- 
demiae    litterarum  Hungaricae    mense  Martio    anni   1908 


>)  vide  quae  exposuit  Lucianus  Mueller  in  Horat.  carm.  edit. 
vol.  I  (Petropol.  et  Lips.  a.  1900)  p.  136  sq. 

2)  Vollmerus    in   Poet.  lat.  min.  edit.  vol.  I  p.  139  hunc,    qui 
in  codicibus  depravatus  est,  versum  sic  restituendum  esse  coniecit: 

et  lingua  qua  afiigam  tibi. 

3)  vide  quae  exposuit  Eduardus  Norden,    P,    Vergilius  Maro^ 
Aeneis  Buch    VI,  Lips.  a.  1903  p.  446. 

Tccitavit  atque  Budapestini  edidit  eodem  anno,  ostendere 
yconatur  Horatium  id  carmen  composuisse,  priusquam  ami- 
citiam  cum  Maecenate  iniisset,  i.  e.  ante  annum  718/38 
ita,  ut  illud  in  primis  poetae  epodis  referendum  sit.  Ne- 
que  vero  Horatius  ipse  in  lucem  edidit  hanc  epodum,  ut 
Nemethyo  videtur,  sed  misit  ad  Vergilium  amicum,  e  cuius 
scriptis  relictis  postea  casu  inserta  illa  est  libello  Cata- 
lepton.  Quod  quo  iure  Nemethyus  statuerit,  iam  singil- 
latim  examinemus. 

/J^roficiscitur  ille  a  forma  metrica  docens  (1.  c.  p.  3), 
cum  trimeter  iambicus  iunctus  cum  dimetro  non  adhibitus 
sit  nisi  ab  Horatio,  eundem  hanc  quoque  epodum  libelli 
Catalepton  condidisse.  At  quamquam  Horatius  illud  metrum 
in  Romanorum  poesin  se  induxisse  recte  gloriatur^),  tamen 
carmina  ad  ununi  omnia,  quae  illius  aetate  scripta  disti- 
chon  iambicum  praebent,  huic  uni  poetae  adscribere  sane 
temerarium  est  Quidni  alius  poeta  Horatii  exemplum 
secutus  illo  tempore  epodum  composuerit  aeque  atque 
postea  idem  metrum  in  usum  vocaverunt  L.  Annaeus 
Seneca  philosophus  in  Medeae  v.  771 — 786,  D.  Magnus 
Ausonius^),  Aurelius  Prudentius  Clemens^),  Meropius  Pon- 
tius  Anicius  Paulinus^),  alii? 

lam  opinioni  suae  favere  Nemethyus  arbitratur  (1.c.p.3) 
miram  similitudinem,  quae  intercedat  inter  epodi  princi- 
pium  supra  adscriptum  atque  Horatii  C.  H  6,5—8: 


^)  Epist.  I  19,23  sq.: 

Parios  ego  primus  iambos 
ostendi  Latio,  numeros  animosque  secutus 
Archilochi,  non  res  et  agentia  verba  Lycamben. 

2)  Parental.  15  p.  48.  Commemor.  Profess.  Burdig.  3.  5.  6. 
27  p.  57  sqq.  Epist.  XV  p.  173  sq.  XXII  2  p.  184  sq.  Epigr.XVI. 
XXIII.   XXIV.  XLVI.   LXIII  p.  200  sqq.  Schenkl. 

3)  Praefat.  apotheos.  p.  81  sq.  Dressel. 

*)  c.  XXIV  (=1  Corpus  script  ecclesiast.  latin.  vol.  XXX  tom.  2 
ed.   W.  Hartel,  Vindobonae  a.  1894  p.  206  sqq.) 

Tibur  Argeo  positum  colono 

sit  meae  sedes  utinam  senectae, 

sit  domus  lasso  maris  et  viarum 
militiaeque. 
Neque  vero  hoc  cuiquam  probari  credo,    cum  nulla 
fere    sit    sententiarum  congruentia.     At  id  per  se  constat 
principium  carminis  XHI  pertinere  ad  iiominem  se.aectute- 
ct  valetudine  adfectum,  qui  aliquanto  ante  hanc  epodum 
scriptam   multa   maris   itinera   susceperit   atque    in    bellis 
summos  labores  passus  sit»).     Itaque    ne    potest    quidem 
hos  versus  scripsisse  Horatius,  qui  tum,  cum  iambos  facere 
incipiebat,  iuvenis  viginti  quinque  annorum  erat. 

Longius  a  veritate  Nemethyus  (1.  c.  p.  16  sqq.)  aberra- 
visse  videtur  etiam  in  ea  re,  quod  v.  3  sq.  bellum  Philip- 
pense  intellegendum  esse  atque  verba  an/ia  victoris  ad 
M.  lunium  Brutuni  spectare  contendit.  Sed  enim  quam- 
quam  Brutus  C.  Antonium  vicit,  Macedoniam  occupavit^) 
suoque  cornu  in  priore  pugna  ad  Philippos  commissa 
adeptus  est  victoriam  de  Octaviano^),  tamen  Horatius 
inepte  absurdeque  illum  nominavisset  victorem,  postquam 
^eius  exercitus  altero  proelio  Philippensi  ad  internecionem 
deletus  est  ipseque  turpiter  mortem  sibi  conscivit  Certe 
quidem  ab  hac  diversa  est  ea  ratio,  qua  Horatius  belli 
Philippensis  ioculatus  meminit  locis  notissimis  hisce: 

C.  II  7,9  sqq. 

tecum  Philippos  et  celerem  fugam 
sensi,  relicta  non  bene  parmula, 

cum  fracta  virtus,  et  minaces 

turpe  solum  tetigere  mento, 

et  C.  III  4,25  sq. 

vestris  amicum  fontibus  et  choris 
non  me  Philippis  versa  acies  retro  .  .  . 

*)  cf.  etiam  v.  5 

valent  valent  mihi  ira  et  antiquus  furor. 

2)  cf.  Cass.  Dio.  XLVII  23  sqq.  Plut.  Brut.  28. 

3)  Suet.  Aug.   13. 

qiiibus  addas  Epist.  II  2, 49  sq. 

unde  simul  primum  me  dimisere  Philippi^ 
decisis  humilem  pinnis. 

lam  ut  Nemethyus  epodi  prooemium  recte  interpretetur 
atque  poeta  Bruti  partes  se  sequi  vel  secutum  esse  enun- 
tiet,  huic  rei  repugnat  versus  9,  quo  adversarium  in  com- 
muni  hominura  fama  ab  Octaviano  censore  notatum  iri 
legimus.  Etenim  Caesarem  Octavianum,  non  Caesarem 
dictatorem  intellegendum  esse  illi  adsentiamur  oportet.  Si 
hoc  verum  est,  Nemethyus  falso  iudicat  ratus  epodum  a. 
fere  714/40  vel  proximo  compositam  esse.  Immo  cum 
anno  demum  723/31  proelio  ad  Actium  commisso  Octa- 
vianus  rerum  potitus  sit  atque  inde  ab  a.  712/42  nullo 
populi  censu  habito  primum  testibus  Cassio  Dione^)  et 
Monumento  Ancyrano^)  annis  725/29  et  726/28  censum 
egerit,  carmen  conditum  esse  non  potest  nisi  post  hunc 
annum  aut  fortasse  paulo  ante,  cum  iam  censum  ab 
Octaviano  habitum  iri  constaret^). 

Porro  doctus  ille  vir  sententiam  suam  permiram  ful- 
cire  studet  docens  (1.  c.  p.  4)  Horatium  ipsum  sibi  aperte 
tribuisse  hoc^carmen  his  quae  scripta  videmus  Epod.  XVII 
56  sqq.  verbis  Canidiae  ad  poetam: 

inultus  ut  tu  riseris  Cotytia 

volgata,  sacrum  liberi  Cupidinis, 

et  Esquilini  pontifex  venefici 

impune  ut  urbem  nomine  impleris  meo? 


1)  LII  42  et  LIII  1. 

2)  lat.  II  2;  vide  Theodorum  Mommsen,  Res  gestae  divi 
Augasti,  Berol.  a.  1883  p.  XLVI  et  Rdmisches  Siaatsrecht  vol.  II 
fasc.  1    edit.  alt.  (Lips.  a.  1887)  p.  337. 

3)  hanc  sententiam  protolit  iam  Buechelerus  in  mus.  Rhen. 
vol.  XXXVIII  (a.  1883)  p.  519;  cf.  etiam  Caietanum  Curcio,  Poeti 
latini  minori  vol.  II  fasc.  1  p.  12  sq.;  sed  aliter  iudicat  Birtius 
1.  c.  p.  144  sqq.  docens  Vergilium  iuvenem  fecisse  hos  versus 
haud  ita  multo  post  a.  706/48  ita,  ut  non  Caesar  Octavianus,  sed 
C.  lulius  Caesar  dictator  intellegendus  sit. 

Etenim  ut  Horatius  v.  58  sq.  spectet  ad  libri  prioris 
satiram  octavani,  qua  veneficium  Esquiliis  noctc  actum 
a  Canidia  eiusque  sociis  aperuerit,  ita  duos  versus  ante- 
cedentes  referendos  esse  ille  contendit  ad  Catalepton  c. 
XIII  19sqq.,  ubi  Cotytus  mysteria  derideantur  atque  vul- 
gentur  sic: 

non  me  vocabis  spurca  per  Cotytia 

ad  feriatos  fascinos, 
nec  te  movere  lumbulum  in  crocotula 

prensis  videbo  altaribus. 

Sed  niulto  probabilior  videtur  editorum  explicatio,  qui 
Epod.  XVII  56  sq.  ad  quintam  epodum  Horatianam  perti- 
nere  adnotant  Namque  hoc  carmine  poeta  castigavit 
impudicae  Canidiae  saevum  atque  atrox  scelus,  quod  haud 
inepte  comparatur  cum  foedissimis  sacris  in  Cotytus  hono- 
rem  per  noctem  factis.  At  vero  in  Catalepton  c.  XIII 
Canidiae  nequaquam  mentio  fit.  lam  cum  nullum  testi- 
monium  exstet,  uude  Ronianos  illius  deae  Thraciae  sacra 
a  Graecis  recepisse  atque  coluisse  eluceat,  vocabulum 
Cotytiorum  ab  Horatio  translative  positum  est  pariter  at- 
que  postea  ab  luvenale,  qui  fecit  haec  verba  (Sat.  II  91  sq.): 

talia  secreta  coluerunt  orgia  taeda 
Cecropiam  soliti  Baptae  lassare  Cotytun.  *) 

Quodsi  res  sic  se  habet,  poetam  camiinis  XIII  illud  exem- 
plum  a  Cotytiis  petitum  ex  Horatiana  epodo  XVII  mu- 
tuatum  esse  statuamus  oportet. 

Etiam  altero  loco  Horatium  memoriam  huius  car- 
minis  excitavisse  Nemethyus  (1.  c.  p.  5  sq.)  perperam 
suspicatur,  dico  Sat.  I  8, 37  sqq. : 


*)  vide  quae  monuit  Georgius  Wissowa,  Rehgton  und  Kultus 
der  Romer,  Monach.  a.  1902  p.  315  adn.  7:  Dte  Erwdhnung 
der  spurca  Cotyttia  bei  Vergil.  catal.  ^,  19  [i.  e.  XIII  1 9J  u.  Hor. 
epod.  ij,  56  stnd  retn  litterarischer  Natur  und  geheji  ebensowenig 
auf  romische    Verhdltnisse  wie  luv.  2, 92. 

mentior  at  si  quid,  merdis  caput  inquiner  albis 
corvorum  atque  in  me  veniat  mictum  atque  cacatum 
lulius  et  fragilis  Pediatia  furque  Voranus.^) 

Porphyrionis  commentatoris  adnotatio  ad  versum  extre- 
mum  est  haec*):  Pediatius  cques  Rovianus  honesto  patri- 
monio  cofisumpto  etiam  castitatem  oris  amiserat  et  indulgentia 
parentum  mollis  evaseraty  ut  ornncm  libidinem  cum  voluptate 
pateretur.  Propter  quod  eum  Horatius  fe^ninino  7iomine 
Pediatiavh  non  Pediatium  appellavit;  oh  eandem  causam  et 
fragilem  dixit,  i.  e.  mollem.  Hunc  Pediatium  esse  illum 
>yadversarium,  qui  epodo  inseita  libello  Catalepton  morda- 
citer  castigetur,  colligit  Nemethyus  ex  ea  re,  quod  cum 
opprobriis  et  maledictis  in  eum  fusis  sane  concinant  ea, 
quae  Porphyrio  de  Pediatio  rcferat.  At  quamquam  alter 
cum  alterius  moribus  atque  natura  aliquantum  congruit, 
tamen  critici  Hungarici  opinationem  nemini  adrisuram 
esse  duco,  praesertim  cum  in  duabus  futilibus  coniecturis 
posita  sit  Primum  enim  pro  Porphyrionis  verbis  casti- 
tat€m  oris^)  amiserat  scribendum  esse  censet  castitatem  sororis 
vendiderat.  Tum  depravatum  epodi  versum  35,  ubi  tradi- 
tur  codice  Bruxellensi  cine  delucci  iam  te  tiquerunt  opes^ 
codicibus  Helmstadiensi  et  Monacensi  cinae  dulcissimam 
(dulucissimam  H)  et  liquere  opes^  codicibus  Arundeliano  et 
Rhedigerano  cune  dulcissima  reliquis  omissis,  restituendum 
esse  contra  omnem  probabilitatis  speciem  contendit  ille 
sic:  cinaede  Pediati,  tuae  liquere  opes.  Vide  quantum  haec 
sordeant  prae   iis,    quae  Buechelerus*)  sagaciter  proposuit 


*)  hunc    versum,    cuius    principium    haud    dubie   mutilatum 
est,  N^methyus  1.  c.  p.  6  sic  emendandum  esse  coniecit: 

helluo  vel  fragilis,  Pediatia,  furve  Voranus. 

*)  vide  Pomponii  Porfyiionis  commentum  in  Horatium  Flac- 
cum  rec,  Alfredus  Holder,  Ad  Aeni  Pontem  a.  1894  p.  274. 

3)  sed  Nemethyus  scribit  moris. 

4)  mus.  Rhen.  vol.  XXXVUI  (a.  1883)  p.  520. 


—     67     — 

tatus  hac  epodo  eundem  hominem  notari  atque  Catalepton 
c  VI  et  XII: 

cinaede  Luciene,  liquerunt  opes. 
Quod  si  verum  est,  adversarius  impudicus  et  superbus  ^ 
carminibus  VI  et  XII  tempore  prioribus  lepide  et  salse 
adpellatur  nomine  commenticio  Noctuinus,  quae  vox  a 
nocte  derivatur,  sed  verum  nomen  ductum  a  lucis  voca- 
bulo  cpodus  praebet.  Quod  significat,  ut  Buechelero 
videtur,  versus  34 

et  nomen  (sc.  verum)  adscribo  tuum. 
lam  carmina  XII  et  XIII  concinunt  etiam  in  fescennina 
locutione  thalassio,  quippe  quae  in  illo  (v.  9)  ter  adhibita 
sit,  in  hoc  (v.  16)  bis.  Tamen  hanc  quam  Buechelerus 
prompsit  coniecturam,  quamvis  sagax  sit,  non  omnibus 
placere  duco.  Immo  is,  qui  carpitur,  non  fuit  Lucienus,^. 
sed  cinaedus  Luccius,  quod  satis  dilucide  adparet  e 
V.  35,  quem  in  codice  Bruxellensi  sic  traditum  esse  proxime 
adnotavimus : 

cine  delucci  iam  te  liquerunt  opes. 
In  Luccium  igitur  quendam  factum  est  Catalepton  c.  XIIL^) 
Sed  quisnam  eius  auctor  sit,  non  iam  scimus.  At  certe 
ut  Vergilius  aut  Horatius  componeret  hanc  epodum  lasci-  >^ 
vam,  factum  esse  non  potest.  Eum  autem,  qui  scripsit 
c.  XIII,  epodos  Horatianas  optime  novisse  atque  in  elo- 
cutione  materiaque  obscoena  aperte  imitatum  esse  Neme- 
thyus  adnotationibus,  quibus  instruxit  carmcn  (l.c.p.lSsqq.), 
perspicue  demonstravit. 


»)  ob  offensiones  acerbas  et  sordium  plenas,  quae  inferuntur 
Luccio,  hunc  re  vera  non  vixisse,  sed  personam  esse  fictam  putat 
Alfredus  Koerte  in  Wochenschrift  fUr  klassische  Philologie  2..  1909 

p.  294. 


—     68     — 


Sequitur  ut  paucis  verbis  significem,  quid  de  Cata- 
lepton  c.  XIV  sentiam.  Cum  critici  plerique  hoc  epi- 
gramma  datum  ad  Venerem  Vergilio  adtribuere  minime 
dubitaverint*),  Heynius^)  atque  Buechelerus^)  in  contra- 
rium  disputaverunt.  Quorum  iudicium  pro  recto  haben- 
dum  esse  mihi  quoque  videtur. 

Ex  ea  enim  re,  quod  Aeneidem  ad  finem  non  ductum 
iri  aperte  indicatur  (v.  1  sq.),  quam  ob  causam  pro  ea 
feliciter  absolvenda  votum  sollemne  Veneri  suscipitur, 
/  dilucide  sequitur,  ut  epigramma  ante  Vergilii  mortem 
compositum  non  sit.  lam  cum  Caesarem  ipsum  ad  litus 
Surreutinum  pro  Veneris  templo  facere  votum  publicum 
legamus,  haec  disticha  composuisse  probabile  est  non 
Maronem  ipsum,  sed  poetae  amicum  vel  Aeneidis  ad- 
miratorem,  qui  scholastico  more  usus  illius  personam  in- 
duerit.  Quicumque  is  fuit,  fortasse  respexit  aedem  Veneris^ 
eam,  quae  titulo  Surrentino*)  commemoratur. 

Huic  opinioni  id  quoque  favere  videtur,  quod  non- 
nulli  orationis  flosculi  petiti  e  Georgicis  et  Aeneide  in  hoc 
brevissimo  carmine  recurrunt. '^)     Sunt  hi  loci: 


Catalepton  c  XIV 

V.  1  Si  mihi  susceptum   fuerit 

decurrere  munus. 
V.  3  Troius  Aeneas. 
V.  3  Romanaper  oppidadigno. 


Vergilii 

*Georg.  II 39  tuque  ades  incep- 

tumque  una  decurre  laborera. 

*Aen.  I  596  Troius  Aeneas. 

•^Georg.II  176  Ascraeumque  cano 

Romana  per  oppida  carmen. 


^)  hanc    sententiam    proxime    denuo  defenderant   Vollmerus 
in  act.  acad.  Bavar.  a.  1907  p.  345  adn.  3  et  Birtius  1.  c.  p.  163  sqq. 
*)  Vergilii  opera  ed.  quart.  vol.  IV  p.  354  sq. 
3)  mus.  Rhen.  vol.  XXXVIII  (a.  1883)  p.  523  sq. 
*)  C.  I.  L.  X  688. 
5)  vide  Buechelerum  1.  c.  p.  523  sq. 

V.  7  sq.         et  maxima  taurus 
victima. 

V.  9    sed  mille  coloribus  ales. 

V.  10  adsis,  o  Cytherea. 


*Georg.  II  146sq.    et    maxima 

taurus 

victima. 

"Aen.  V609  illa  viam  celerans  per 

mille  coloribus  arcum. 

^Georg.  I  18  adsis,    o  Tegeaee. 


His  addere  iuvabit  Aen.  1415  sqq.: 

ipsa  Paphum  sublimis  abit  sedesque  revisit     - 
laeta  suas,  ubi  templum  illi,  centumque  Sabaeo 
ture  calent  arae  sertisque  recentibus  halant. 

Qui  versus  scriptori  carminis  XIV  ob  oculos  versati  esse 
videntur,  cum  et  in  illis  et  in  hoc  substantiva  Paphus^) 
(c.  XIV2),  srdfs  (v.  2),  tnnphun  (v.  5),  /?^^  (v.  5),  ara  {y,\2), 
serta  (v.  6)  niiruni  in  modum  coniuncta  inveniantur. 

Denique  Paphus,  Idalia^  Cythera  aeque  atque  in  hoc 
epigrammate  (v.  2  et  10)  coniuncta  reperiuutur  Aen.  X 
51  sq.: 

est  Amathus,  est  celsa  Paphus  atque  alta  Cythera 
Idaliaeque  domus 
et  X  86: 

et  Paphus  Idaliumque  tibi,  sunt  alta  Cythera. 

lam  quod  adtinet  ad  artem  metricam,  Vergilius  si  hoc  f^ 
carmen  scripsisset  non  multo  tempore  ante  Aeneidem  confec- 
tam,  id  quod  plerisque  videtur*),  certe  se  proniorem  praebi- 
turus  fuisse  censendus  est  ad  novum  versus  componendi  mo- 
dum  eum,  quem  Tibulhis  et  Propertius  moverunt^)  Etenim 
cum  hi  in  pentametri  fine  bisyllabum  ponere  soliti  sint,  epi- 
grammatis  duo  pentanietri  (v.  6.  10)  cadunt  in  trisyllabum. 


^)  Vergilius  Graecam    formam  Paphos    nunquam    usurpavit. 

*)  Birtius  1.  c.  p.  172  Vergilium  fecisse  contendit  c.  XIV, 
dum  occupatus  esset  in  Aeneide  componenda,  sed  priusquam 
ad  finem  perduxisset  eius  librum  quintum. 

•)  vide  Buechelerum  l.  c.  p.  524. 

tinns  (v.2)  voce  quattuor  syllabarum  terminatur,  reliqui  tres 
(v.  4.  8.  12)  habent  bisyllabum  in  ultima  versus  sede.*)  Huc 
accedit,  quod  pentametri  parti  priori  quater  (v.  4.  6.  10.  12) 

est  haec  forma  illa  aetate  inusitata . 

Quae  cum  ita  sint,  Tibulli*)  vel  Ovidii  aequalem 
postquam  vatis  Mantuani  grandia  poemata  magna  cum 
admiratione  legisset,  huius  dictionem  imitatum  finxisse 
carmen  XIV  cum  Buechelero  statuamus. 


^)  quamquam  in  ceteris  libelli  Catalepton  pentametris,  qai 
sunt  Vergilii,  hanc  Tibulli  et  Propertii  elegantiam  non  inveniri 
consentaneum  est,  quoniam  illa  carmina  decem  minimum  annis 
ante  condita  sunt. 

*)  aliqua  similitudo  intercedit  inter  Tib.  13,27   sq.: 

nam  posse  mederi 
picta  docet  templis  multa  tabella  tuis 

et  huius  epigrammatis  v.  5: 

aut  p  i  c  t  a  tua  templa  tabella. 


Caput  III. 


NuUum    esse    poetam,    qui    non    priorum  exemplum 

plus  minusve  imitatus  sit,  per  se  constat.     Carmina  autem, 

in    quae    iamiam    inquisituri    sumus,    Vergilium  iuvenem 

lusisse    supra   demonstravisse   mihi  videor.^  Maroni    pau- 

lulum    antecesserunt    aetate    vel    aequales  fuerunt  poetae 

ncoterici    quos    vocant,    qui    ad    exemplum  Callimachi   et 

aliorum  poetarum  Alexandrinorum  scripserunt  omne  genus 

carminum    minorum:    epyllia    et  epigrammata,    elegias  et 

carmina  maledicentia  amatoriaque.     lam  poetae  hi  Romani 

plerique  oriundi  sunt  ex  eadem  Italiae  regione  atque  Ver- 

gilius,    Gallia   Transpadana.     Namque    cum  Vergilius    in 

pago,  qui  Andes  dicitur,  Mantuae  vicino  in  lucem  editus 

sit,  Valerius  CatuUus    est    ortu  Veronensis,    Furius  Biba- 

culus  Cremonensis,    Helvius    Cinna    Brixiensis    secundum 

sagacem  coniecturam  Adolphi  Kiesslingi),  Valerius  autem 

Cato    a  Suetonio»)    Gallus   et  Cornelius   Nepos,    qui    ipse 

quoque    in    horum  nuraero  referri  potest,    a  C.  Plinio  Se- 

cundo')  Padi  accola  adpellatur.     Cum  his  igitur  Vergilius 

non  solum  patriae  communione  coniunctus  erat,  sed  fortasse 

etiam  in  quorundam  familiaritate  versabatur.     Etenim  in 

Buc.  IX  35  sq.: 

nam  neque  adhuc  Vario  videor  nec  dicere  Cinna''**^ 
digna,  sed  argutos  inter  strepere  anser  olores 


>)  De  Helvio  Cinna  poeta,  Comment.  in  honorem  Theodori 
Mommsen,  Berol.  a.  1877  p.  353  sq. 

2)  De  grammat.  et  rhetor.   11  (p.  109  Reiflf.):    Valerius  Cato 
ut  nonnulli  tradiderunt  Burseni  cuiusdam  liberttis  ex  Gallia. 

3)  Nat.  hist.  III  127. 

Helvii  Ciiinae  cum  L.  Vario  Vergilii  amicissimo  coniimcta 
mentio  eo  ducit,  ut  illum  quoque  tum,  cum  scripta  est 
haec  ecloga,  i.  e.  sub  finem  anni  713/41  vel  proximo 
ineunte,  non  solum  adhuc  in  vivis,  sed  etiam  Vergilio 
familiariter  usum  esse  putemus.  Quae  cum  ita  sint,  car- 
mina  libelli  Catalepton  imitationes  Catulli  eiusque  ami- 
corum  vel  certe  horum  similitudines  prae  se  ferre  consen- 
taneum  videtur.  Sed  illud  dolendum  est,  quod  praeter 
poetae  Veronensis  librum  pauca  tantummodo  exiliaque 
fragmenta  ad  nos  pervenerunt.  Quanta  imitatio  sit,  cum 
usque  ad  hoc  tempus  nemo  quod  sciam  adcurate  quae- 
siverit^),  fusius  explanare  non  alienum  est.  Cernitur  autem 
illa  apertissime  primum  quidem  inde,  quod  Vergilius 
quoque  exercuit  idem  carminum  genus,  quod  poetae 
neoterici  coluerunt,  tum  quod  varia  metra  Catulliana  in 
usum  convertit,  postremo  quod  singulos  Catulli  eorumque, 
qui  hunc  secuti  sunt,  versus  consulto  repetivit  atque 
illorum  elocutionem  imitatus  est. 


1. 

Summa  Catulli  virtus  poetica,  si  omittimus  pauca 
carmina  maiora,  in  quibus  condendis  ille  sequitur  Grae- 
corum  exempla,  haud  dubie  in  ea  re  posita  est,  quod 
poeta  varios  animi  motus  versibus  mandabat  atque  le- 
gentes  certiores  faciebat  de  iis,  quae  ipse  vidit  et  expertus 
est  in  vita.  Neque  aliter  res  se  habet  in  libello  Cata- 
lepton.  ■A^ergilius  enim  simillima  ratione  atque  poeta 
Veronensis  locos  patriae  suae  commemorare  amat:  hitosam 
Galliam  c.  X  12,  Mantuavi  c.  VIII  6  et  X  4,  Crernonam 
c.  VIII  6  et  X  12,  Brixtavi  c.  X  5,  Sironis  philosophi 
villam,    quam    in   Gallia   Cisalpina    sitam    fuisse   adparet, 

^)  pauca  protulenint  Naekius,  Carmina  Valerii  Catonis 
p.  221  sqq.  Ribbeckius,  Appendix  Vergiliana  ed.  a.  1868  p.  5  sqq. 
I.  Suess  in  Actis  seminarii  philologici  Erlangensis  vol.  I  (a.  1878) 
p.  6  sq.  Caietanus  Curcio,  Poeti  latini  minori  vol.  II  fasc.  1  p.  28  sqq. 

c.  VIII  1.  lam  res,  quae  ad  ipsius  vitam  pertinent,  poeta 
taugit  c.  V  Ite  Jmic  inanes,  ite,  rhetorum  ampnllae,  quo 
studia  antiqua  valere  iubet,  atque  c.  VIII  Villula,  quae 
Sironis  cras,  et  patiper  agelle,  quo  se  et  suos  familiares 
Sironis  fundo  commendat  veritus,  ne  illis  temporibus 
soUicitis  in  periculum  subitum  incidant.  Porro  Vergilius 
c.  V  6  S.  Sabini  sodalis  et  c.  VII  1  Varii  Rufi  familiaris- . 
simi  comiter  meminit.  Carmine  autem  I  De  qua  saepe 
tibiy  venit  PlQUa_Xuccae  iocose  refert  feminam  quandam 
amatam,  cuius  nomen  tacet,  ex  itinere  redisse,  non  tamen 
sibi  eius  videndae  copiam  factam.»)  Denique  bis  poetam 
Ocia.vii  Musae  mentionem  fecisse  videmus:  primum  ad- 
firmat  c.  ^  Qtwcumque  ire  ferunt  variae  nos  tevipora  vitae 
amorem  suum  erga  hunc,  tum  c.  Xj^  Quis  deusy  Octavt, 
te  Hobis  abstulitf  dolorem  exprimit,  quod  Musa  rerum 
gestarum  scriptor  summae  spei  idemque  acer  potor  prae- 
matura  morte  periit.  Etiam  in  iis  carminibus,  quibus 
adversariorum  cavillationes  continentur,  Catulli  more  usus 
est.  Hunc  enim  homines  sibi  odiosos  poematis,  quae 
variam  formam  variumque  argumentum  exhibeut,  proca- 
citer  et  proterve  denolare  consuevisse  notissimum  est 
Itaque  Vergilius  c.  H  Corintliiorum  amator  iste  verborum 
T.  Annium,  Cimbrum  ut  antiquarium  et  fratricidam  per- 
stringit,  carminibus  autem  VI  Socer  beate  nec  tibi  7iec 
alteri  et  XII  Superbe  NoctuineTputidtcm  caput  acerbissimis 
verbis  carpit  Noctuinum  quendam.  Denique  c.  X  Sabinus 
ille^  quem  videtis,  Jiospites  irridetur  is,  qui  antea  mulio 
fuit,  iam  vero  consulatu  fungitur. 

Atque  haec  quidem  de  carminibus  in  universum.  lam 
deinceps  singillatim  inquiramus,  quos  versus  Catullianos 
Vergilium  imitatum  esse  veri  simile  sit.  Ordiamur  a 
priapeis,  quae  in  libelli  Catalepton  principio  scripta  vide- 
mus.     Haec    carmina    lasciva    inscribebantur    vel  inscribi 


^)  haec  disticha  postquam  fuse  explicare  frustra  conati  sunt 
complures  viri  docti  et  praecipue  Itali,  Birtius  1.  c.  p.  48  sqq. 
optime  interpretatus  est. 

fingebantur  in  Priapi  Lampsaceni  dei  fertilitatis  hortorum- 
que  custodis  lignea  statua,  quam  minio  pictam  cum  pene 
erecto  in  hortis  ponere  solebanL  Quod  carminum  genus 
ab  Alexandrinis,  quorum  praecipue  Euphronius  id  coluit, 
sumptum  in  Romanorum  poesin  induxit  Valerius  Catullus, 
cuius  quod  nobis  Terentianus  Maurus  (v.  2755  sqq.)  servavit, 
fragmento  Hunc  lucum  tibi  dcdico  consecroque^  Priape 
verba  fiunt  de  luco  deo  Lampsaceno  sacrato.  Illum  secuti 
omnes  fere  qui  floruerunt  imperatoris  Augusti  aetate  poe- 
tae  ludebant  priapea,  quorum  octoginta  unum  medio 
fere  saeculo"^.  Chr.  n.  primo  in  unum  corpus  congesta 
bona  fortuna  nobis  servavit.  Quibus  accedunt  duo,  quae 
Albio  Tibullo  adscribimtur.  Catullum  igitur  acmulaturus 
Maro  adulescens  tria  priapea  libri  Catalepton  diversis 
metris  composuisse  videtur.  Quorum  in  primo  distichis 
condito  Vere  rosa^  auiumno  pomis,  aestate  frequentor  poeta 
facit  Priapum  gloriantem  donis  vere  et  aestate  et  autumno 
sibi  datis,  sed  metuentum,  ne  hieme  agricolis  lignum 
praebeat.  lam  secundum  Ego  hacc^  ego  arte  fahricata  rustica 
et  tertium  Hunc  ego,  <(<?)  iuvcnes,  locum  villulamque  palu- 
strem  non  modo  constant  e  vicenis  singulis  versibus, 
illud  e  iambis  puris,  hoc  e  priapeis,  sed  variant  etiam  idera 
argumentum^).  Deus  enim  Lampsacenus  inducitur  prae- 
dicans  sese  hortum  et  agellum  tueri  a  furibus,  cuius  rei 
multos  et  varios  fructus  quattuor  anni  temporibus  ab 
ero  capiat. 

Furii    quoque  Bibaculi  versus  a  Suetonio^)    adlatos, 


1)  priapeum    tertium    ante   oculos  habuit  Martialis  VIII  40: 

Non  horti  neque  palmitis  beati, 
sed  rari  neraoris,  Priape,  custos, 
ex  quo  natus  es  et  potes  renasci, 
furaces,  moneo«  manus  repellas, 
et  silvam  domini  focis  reserves: 
si  defecerit  haec,  et  ipse  lignum  es. 

2)  De  grammat.  et  rhetor.  11   (p.  109  sq.  Reiff.);  vide  etiam 
Fragmenta  poet.  Rom,  ed.  Baehrens  p.  317. 

quamquam    non    carmen   est  priapeum,    tamen  adscribere 
iuvabit.     IUe    enim    lucunde    celebrat  Valerium   Catonem 
paucis   contentum   et  Priapi  mentionem  facit  sic  locutus: 
si  quis  forte  mei  domum  Catonis 
depictas  minio  assulas  et  illos 
custodis  videt  hortulos  Priapi. 
Carmine  autem  X  Sahinus  ille,  qucm  videtis,  hospitcs 
celeberrimi  illius  Catulliani  carminis  4  Phaselus  illc,  quem 
vidctis,  hospitcs  versus  eodem  metro  usus  paene  ad  verbum 
descripsit  Vergilius,  sed  in  alium  sensum  ridicule  detorsit 
ita,  ut  carmen  Catulliani  parodia  nominari  possit.     Atque 
haec    est    unica    integri    carminis    parodia,    quae    ex  ipsa 
antiquitate   ad    nos    pervenit.     Sed    cum  Catulli  poema  e 
viginti    septem    versibus  constet,   Catalepton  c.  X  duobus 
versibus  brevius  est.     Quorum  alterum  post  v.  19  librarii 
socordia  intercidisse  postquam  Nansiusi)  primus  coniecit, 
Buechelerus  2)     certo     argumento     comprobavit^).       Quod 
autem    ad   alterum    versum    omissum    adtinet,    Vergilius 
tres  exempli  versus  8  sqq.: 

Rhodumque  nobilem  horridamque  Thraciam 
Propontida  trucemve  Ponticum  sinum, 
ubi  iste  post  phaselus  antea  fuit 

contraxit  in  duos  hos  8  sq.: 

ubi  iste  post  Sabinus  ante  Quinctio 
bidente  dicit  attodisse  forcipe. 

Aliam  autem  indolem  praebet  Catulli  carmen,  aliam 
Vergilianum.  Catullus  enim  hospiti  Romano,  in  cuius 
domicilium    situm    in  Bithynia    ad    lacum    Apolloniensem 

1)  cf.  Heynium  1.  c.  vol.  IV  p.  361. 

2)  mus.  Rhen.  vol.  XXXVIII  (a.  1883)  p.  525. 

3)  Birtius  1.  c.  p.  122  proponit  hunc  versum: 

pecus  recalcitrare  ferreo  pede. 
Idem  post  v.  17  omissa  esse  parum  probabiliter  opinatur  haec  fere: 
iter  parasse  mulio,  neque  ipse  non. 

devertit,  cum  vere  anni  698/56  ex  oppido  Nicaea  domura 
rediret,  atque  itineris  sociis  varios  casus  phaseli  ad  litus 
iacentis  iocose  et  lepide  enarrat  id  fortasse  agens,  ut  his 
versibus  pro  hospitio  gratiani  referati).  At  Vergilius  cele- 
brat  Sabinum  vel  Quinctionem,  qui  egregie  mulionis 
negotium  gesserit,  sub  eius  imagine  mordaciter  irridens 
Ventidium  muh*onem  consulem.  Nam  de  hoc  consulatum 
^adepto  ita  narrat  A.  Gellius^):  eamqiie  re?n  tam  intoleranter 
tulisse  populmn  Roma?mm^  qui  Ventidium  Bassum  me- 
minerat  curandis  vnilis  victitasse,  2it  vulgo  per  vias  urbis 
versiculi  proscriberentur: 

conctirrite  o?n7ies  augures,  haruspices! 
portentum  invisitatum  co7iflatum  est  recens: 
nam  mulos  qui  fricabat,  consul  factus  est. 

His  versibus  popularibus  cognitis  Vergilius,  qui  tum 
Romae  versabatur,  adductus  esse  videtur,  ut  suo  carmine 
verbis  Catullianis  partim  descriptis,  partim  facete  muu  's 
Ventidium  cum  Sabino  mulione  coniungens  denotaret. 

lam  ut  Catulhis  hospites  Bithynos  adloquitur,  ita 
Vergilius  eadem  voce  hospites  usus  Romanos  praeter- 
euntes  aedem  Castoris  ridicule  adhortatur,  ut  mulionem  ad 
amplissimos  honores  promotum  admirentur.  Fingit  autem 
poeta  hos  versus  maledicos  tituli  instar  subscriptos  esse 
statuae  Ventidii  in  sella  curuli  sedentis  pro  aede  Castoris, 
ubi  senatus  saepe  habebatur^).  Eandem  indolem  atque 
hoc   carmen    Vergilianum    praebet    Catulli    quoque    c.  57 


^)  hoc  sagaciter  ostendit  Conradus  Cichorius,  Zur  Deutnng 
von  Catulls  Phaselusgedicht,  Beitrage  sur  alten  Geschichte  und 
griech.-romischen  Altertumskunde,  Festschrift  fUr  O.  Hirschfeld, 
Berol.  a.  1903  p.  467  sqq.;  vide  imprimis  p.  480  sq. 

2)  Noct.  Attic.  XV  4, 3. 

3)  quod  c.  X  iambis  conclusum  est,  illustratur  Hecubae  elogio 
iambis  claudis  composito  ab  Asclepiade  Samio,  cuius  fragmentum 
adfertur  in  scholiis  ad  Euripidis  Hecubam  v.  1273: 


Pulcre  convenit  improbis  cinaedis.  Hi  enim  versus  haberi 
possunt  pro  subscriptione  adposita  tabulae,  in  qua  Caesar 
et  Mamurra  praefectus  fabrum  iacentes  depicti  sunt^). 
Quae  cum  ita  sint,  Catullus  et  Vergilius  expresserunt 
Graecorum  epigrammata  avadr](.iaTiy.d^  quae  permulta  in 
anthologiae  Palatinae  librum  sextum  congesta  nos  quoque 
habemus. 

lam  Vergilius  ut  e  Catulli  c.  4  verba  mutuatus  est, 
ita  alio  eiusdem  poemate  ad  ipsum  argumentum  eligen- 
dum  perductus  esse  videtur,  dico  brevissimum  epigramma 
iambis  compositum,  quod  totum  adferre  iuvabit,  c.  52: 

Quid  est,  Catulle?  quid  moraris  emori? 
sella  in  curuli  struma  Nouius  sedet, 
per  consulatum  perierat  Vatinius: 
quid  est,  Catulle?  quid  moraris  emori? 

Quibus  versibus  castigantur  Nonius  quidam  et  Vatinius, 
quorum  alter  magistratum  curulem  gerat,  alter  se  brevi 
tempore  consulatum  adsecuturum  esse  speret^).  Intelle- 
gendi  autem  sunt  duo  homines,  qui  in  Caesaris  favorem 
venerunt:  P.  Vatinius,  qui  sese  consulem  futurum  esse 
a.  698/56  gloriabatur,  ut  Cicero  testatur  in  interrogatione 
(6.  11.  38)  hoc  tempore  habita  in  ilhim,  et  Nonius  Aspre- 
nas,  quem  postea  a.  708/46  pro  praetore  ante  pugnam  ad 
Thapsum  commissam  a  lulio  Caesare  cuni  duabus  legi- 
onibus  castris  praesidio  rehctum  esse  in  Bello  Africauo 
(80)  et  proximo   anno  equites  ex  ItaHa   in  Hispaniam  ad 


xvvo^  y.aXovoi  dvofJLOQov  otj^a, 

Vide  quae  exposuerunt  Ricardus  Reitzenstein  in  encycl.  reali  ed. 
a  Georgio  Wissowa  vol.  VI  p.  93  et  Franciscus  Susemihl,  Geschichte 
der  griechischen  Litteratur  in  der  Alexandrinerzeit  vol.  II  (Lips.  a.  1892) 
p.  525  adn.  36. 

*)  vide  Reitzensteinium   1.  c.  p.  102. 

2)  hoc  significare  versum  tertium  Henricus  Valesius  ad  Amm. 
Marcell.  XXIV  3,9  optime  vidit;  cf.  quod  adnotat  Mauricius  Haupt, 
Opusc.  vol.  I  p.  9  adn.  1. 


l^ 

Caesarem  duxisse  in  Bello  Hispaniensi  (10)  traditur.  Simili 
modo  poeta  Mantuanus  raordacibus  dictis  carpit  Sabinum. 
Si  ita  res  se  habet^  omnino  dubitari  nequit,  quin  poetae, 
cum  scriberet  v.  23  sq.: 

nunc  eburnea 
sedetque  sede  seque  dedicat  tibi, 

ante  oculos  obversatus  sit  Catulliani  carminis  v.  2: 

sella  in  curuli  struma  Nonius  sedet. 

Aeque  atque  c.  X  pro  statuae  vel  sepulcri  titulo  ha- 
bendum  est  c.  III  Aspice  quem  valido  suhnixum  gloria  regno 
scriptum  in  ducem,  qui  fortuna  prospera  usus  regibus  popu- 
lisque  Asiae  fractis  etiam  Romanos  in  dicionem  suam  subac- 
turus  erat,  cum  deorum  numine  subitam  mortem  obiit.  In- 
tellegendum  autem  esse  Alexandrum  Magnum  primus 
recte  vidit  Oudendorpius  atque  certis  argumentis  denuo 
stabilivit  Buechelerus  *). 

lam  deinceps  cum  quaeramus,  ad  quorum  exem- 
plorum  similitudinem  scriptum  sit  epigramma  in  T.  Annium 
Cimbrum  antiquarium  et  fratricidam  c.  II  Corinthionim 
amator  iste  verboruviy  primum  conferre  licet  Catulli  c.  84 
ChomfHoda  dicebat,  si  qua^ido  comjnoda  vellety  quibus  versi- 
bus  Arrius  quidam  exagitatur,  quod  rusticorum  more 
plurimis  verbis  ridicule  adspirare  soleat  arbitratus  se  ita 
egregie  loqui.  Porro  inter  poetarum  neotericorum  frag- 
menta  brevissimum  carmen  reperitur,  ex  cuius  imitatione 
illud    epigramma    Vergilianum    profectum    esse    dilucide 


>)  mirus  concentus  intercedit  inter  Catalepton  c.  III  et 
hosce  versiculos  populares  in  imperatorem  Tiberium  factos,  quos 
adfert  Suetonius  Tib.  59  (cf.  Fragm.  poet.  Rom.  ed.  Baehrens 
p.  360): 

Aspice  felicem  sibi,  non  tibi,  Romule,  Sullam 
et  Marium,  si  vis,  aspice,  sed  reducem, 

nec  non  Antonii  civilia  bella  moventis 

non  semel  infectas  aspice  caede  manus 

ct  dic:  Roma  perit!  regnavit  sanguine  multo, 
ad  regnum  quisquis  venit  ab  exilio. 

adparet  Pomponius  enim  Porphyrio  Horatii  commentator 
ad  Sat.  II  2,50  adfert  haec:  Ru/us^)  praetorius  instituisse 
traditur»  ut  ciconiarutn  pulli  ^nanducarentur,  isque  cum 
repulsam  in  praetura  tulisset,  tale  epigramma  vieruit: 

« 

Ciconiarum  Rufus  iste  conditor^ 
hic  est  duobus  elegantior  Plancis^ 
suffragiorum  pmicta  7ion  tulit  septem: 
ciconiarum  populus  utttcs  est  mortem. 

Quis  sit  auctor  huius  lepidissimi  carminis,  nescimus.  Sed 
quonam  tempore  compositum  sit,  cum  magna  probabilitatis  ^ 
specie  coniecit  Buechelerus  ^)  docens  hos  versiculos  scriptos 
esse  ineunte  saeculo  octavo  u.  c,  i.  e.  circa  a.  50  a.  Chr.  n., 
qua  aetate  ipsa  Publilius  Syrus  carmen  de  luxuria  et  de 
usu  comedendarum  ciconiarum  apud  Petronium  55,6  ser- 
vatum^)  condidisset.  Illi  poematio  summum  concentum 
esse  cum  versibus  Vergilianis,  in  quos  iam  inquirimus, 
quis  est  qui  neget?  Primum  enim  utrumque  carmen  e  per- 
paucis  trimetris  claudis  constat.  Deinde  versu  primo  is, 
qui  carpitur,  vocabulis  similiter  conformatis  commode  et 
acute  describitur  atque  praecipue  memoratu  digna  sunt  et 
vox  iste  utrobique  occurrens  et  inter  se  similia  nomina 
agentis  conditor  et  amator,  Male  autem  dicit  ille  poeta 
incertus  Rufo,  quod  instituerit,  ut  ciconiae  ederentur,  Ver- 
gilius  vero  T.  Annio  Cimbro,  quod  antiquis  verbis  insipide 
uti  soleat  Praeterea  adversarius  uterque  caedis  arguitur. 
Etenim  cum  Vergilius  Cimbro  opprobrio  det,  quod  fratrem  y 


*)  in  nomine  gentilicio  adferendo  Horatii  commentatores 
inter  se  discrepant.  Nam  cum  Porphyrio  nomen  Plotium  Rufo 
fuisse  testetur,  Acronis  scholia  quae  vocantur  eum  adpellant  aut 
Asellium  aut  Sempronium. 

2)  annal.  philol.  vol.  LXXXIX  (a.  1864)  p.  318. 

3)  hos  versus  non  Publilii  ipsius  esse,  sed  ad  eius  sermonem 
versusque  componendi  consuetudinem  a  Petronio  fictos  atque  in 
Cenam  Trimalchionis  insertos  esse  post  alios  contendit  Ludovicus 
Friedlaender  in  Cenae  Trimalchionis  editione  altera,  Lips.  a.  1906 
p.  287. 

veneno  interemerit,  alter  scriptor  cum  acerbitate  enuntiat 
populum,  ut  avium  necem  ulcisceretur,  Rufum  non  crea- 
visse  praetorem.  Itaque  si  verum  est  id,  quod  Buechelerus 
de  epigrammatis  tcmpore  suspicatus  est,  hoc  Vergilio,  cum 
Catalepton  c.  II  luderet,  ob  oculos  versatum  esse  pro- 
babile  est. 

Huc  accedit  Graecum  epigramma,  e  cuius  imitatione 
c.  II  fiuxisse  Buechelerus  *)  recte  ostendit.  Apud  Athenaeum 
enim  (V  p.  222  A)  servatum  est  hoc  carmen  in  Aristarcheos 
grammaticos  Crateteorum  adversarios  et  aemulos,  quod 
Herodicus  Babylonius  grammaticus  Cratetis  Mallotae  sectam 
ipse  quoque  secutus  sub  finem  saeculi  a.  Chr.  n.  secundi 
vel  proximo  ineunte  composuit: 

fpevyer^  'AgiardQxeioi,  hc    evoia  viora  ^cddaarjg 
'EkXdda,  rfjij:  iovxh^ji;  dedoTegoi  AejLiddos, 

yo}vioft6i.i^v/.eg,  jnovoavXXafioi,  olai  jiiijnfjle 

to  acflv  xai  aqpcbiv  xal  xo  jniv  tjde  ro  viv. 

tov*f  vjiiiv  ehj  dvajie/iq^ekov    'HQodixfo  de 
EkAdg  del  ^ti^ivoi  y.al  ^eoTiaig  BafivXcov. 
Ex  his  glossematis2),   quae  Aristarchei   tractare  solebant, 


X 


')  vide  quae  Buecheleros  exposuit  in  mus.  Rhen.  vol.  XXXVIII 
(a.  1883)  p.  509  sqq.  atque  adde  quod  Georgius  Kaibel  monuit 
ibid.  vol.  XLIV  (a.  1889)  p.  316. 

2)  talia  parva  et  molesta  vocabula  quasi  grammaticorum 
cruces  commemorantur,  ut  Buechelerus  adnotat,  etiam  in  aliis 
posterioris  temporis  epigrammatis,  velut  in  Philippi  Thessalonicensia 
versibus  hisce  (A,  P.  XI  321,5  sq.): 

avvdeaua)v  Xvygcov  ^ijo/Jtooc^,  olg  to  ftiv  fj  acplv 
evade  xal  CrjieTv  ei  xvvag  el^e  KvjiXtoif, 
vel    in   Lucilii,    qui    Neronis    aequalis    fuit,    hisce    (A.  P.  XI  142): 

IJoXXov  dei  y,ai  atpiv  y.ai  tgig  jiag^  exaota  dixaatal 
ardoeg  xai  keye  dij  tov  vo^iov  iv&dde  fioi^ 

xai  ravtl  xal  fxiov  xal  tettagdy.ovta  xai  acva 
axey^djnevog^  xai  toi  vij  Jia  xai  fid  Jia, 

Qt]twQ  iati  Kgitcov^  xai  naidia  JioXXd  diddaxet. 
TiQoadtiaei  6^  avroT^  yQv,  (fadi  xai  /ilv  eci. 


Vergilius  adsumpsit  voces  ///v  et  atfiv  dicens  v.  4: 

min  et  sphin  ut  male  illisit. ') 
Sed  ut  veniamus  ad  carmina  VI  et  XII,  haec  duo 
non  solum  metri  communione,  sed  argumenti  quoque 
similitudine  arte  inter  se  cohaerere  in  propatulo  est.  Atque 
carmine  XII  Stiperbc  Noduine,  pntidu7n  caput  Vergilius 
acerbissime  irridet  Noctuinum  quendam,  quod  alteram 
Atilii  helluonis  filiam  petiverit,  sed  una  cum  hac  etiam 
alteram,  quae  sit  hirnea,  i.  e.  lagoena,  in  matrimonium 
duxerit.  Carmine  autem  VI  Socer  beate  nec  tibi  nec 
alteri  poetam  indignari  videmus,  quod  pulcherrima  Noc- 
tuini  uxor  rebus  familiaribus  profusis  rus  se  conferre 
cogatur.  Quod  Vergilius  unum  eundemque  hominem 
duobus  carminibus  cavillatur  eodem  metro  atque  iisdem 
vel  similibus  verbis  et  sententiis  usus,  idem  in  Catulli 
quoque  libro  saepe  occurrit  Ut  hoc  perspicuum  fiat, 
pauca  exempla  adferre  mihi  liceat.  Poeta  enim  c.  37  Salax 
taberna  vosque,  contubernales  mordacibus  verbis  perstringit 
rivales  suos  et  amatores  Lesbiae,  e  quorum  numero  imum 
Egnatium  Celtiberum  nominatim  carpit.  Idem  homo  car- 
niine  39  Egnatius^  quod  candidos  habet  dentes  ipso  quoque 
iambis  claudis  composito  proterve  illuditur,  quod  semper 
renidens  dentes  suos  candidos,  sed  urina  defricatos  ostendere 
soleat.  lam  c.  41  Ameana  puella  de/utata  et  c.  43  Salve, 
nec  minimo  puella  naso  argumenti  ipsa  adfinitate  et  metro 
eodem  inter  se  continentur  spectantes  ad  decoctoris  For- 
miani,  i.  e.  Mamurrae  amicam,  quae  Catullum  pretium 
amoris  magnam  pecuniae  summam  postulaverat. 
y"  Porro  ut  revertamur  ad  carmiua  Vergiliana,  poeta 
scribens  in  carmine  VI  extremo: 

ut  ille  versus  usquequaque  pertinet: 
gener  socerque,  perdidistis  omnia. 


*)  Susemihlius,  qui  primo  l.  c.  vol.  II  p.  25  adn.  126  dubitavit, 
ususne  sit  Vergilius  Herodici  exemplo,  in  eiusdem  libri  Addendis 
et  Corrigendis  p.  684  sq.  Buecheleri  sententiam  accepit. 

legentes  admonet  Catulliani  poematis  29  Qtiis  hoc  potest 
videre^  quis  potest  pati,  cuius  versum  ultimum  vocibus 
socer  et  gener  mutatis  ad  verbum  descripsit. 

Atque  etiara  ad  argumentum  ipsum  Vergilius  illo 
carmine  perductus  esse  videtur.  Catullus  enim  ira  in- 
flammatus  Mamurrae,  qui  cum  Caesar  Gallos  bello  per- 
sequeretur,  ibi  praefectus  fabrum  fuit,  opprobrio  dat,  quod 
non  modo  bona  paterna,  sed  etiam  permagnas  divitias  in 
Ponto,  Hispania,  Gallia  partas  impudenter  profuderit, 
Caesarem  autem  ipsum  eiusque  generum  Pompeium  ob- 
iurgat,  quod  Mamurrae  gratia  exteros  populos  expilaverit 
omniaque  perdiderit. 

/  Cum  carmine  XII,  quod  ipsum  fescennina  iocatio 
nominari  potest,  in  comparationem  vocare  licet  Catulli 
epithalamium  c.  61  Collis  o  Heliconii  cultor^  Uraniae  genuSy 
quod  factum  est  in  honorem  Manlii  Torquati  et  Viniae 
Aurunculeiae.  Hoc  Vergilio  ob  oculos  versatum  esse 
credibile  fit,  si  confers  v.  7: 

ducit,  ut  decet 
cum  epithalamii  v.  211  sq.: 

ludite,  ut  lubet,  et  brevi 
liberos  date,  non  decet 
et  V.  9: 

thalassio,  thalassio,  thalassio 

cum  epithalamii  v.  133  sq.: 

lubet 
iam  servire  Talassio^). 

Huc  accedit,  quod  in  v.  2  pro  nupta  vocabulum  piiella 
adhibitum  est  pariter  atque  in  eiusdem  Catulliani  carminis 
V.  182  et  188  vox  puellula. 

Certa  Catullianae  imitationis  vestigia  habent  etiam 
carmina  V  et  VIII.     Namque    quod   Maro    altero    ex   his 

*)  de  hoc  deo  nuptiaH  diligenter  disseruit  Ricardus  Schmidt, 
De  Hymenaeo  et  Talasio  dis  veterum  nuptialibus,  diss.  Kiliae 
a.  1886  p.  81  sqq. 

c.  VIII  Villula^  quac  Sironis  eras,  et  pauper  agelle  villam 
Sironis  adloquitur,  simile  reperitur  apud  poetam  Veronen- 
sem,  qui  carmine  31  Paene  ifisutarum,  Sirmio,  insutaruni' 
que  ex  Bithynia  redux  in  patriam  suavissimis  verbis  salu-  ^ 
tat  fundum  suum  ad  lacum  Benacum  in  Sirmione  paen- 
insula  situm  atque  c.  44  O  funde  fioster  seti  Sabi?ie  seu 
Tilmrs  praedium  suburbanum  adfatur  idque  singulari  laude 
celebrat  simulans  se  ibi  versatum  a  vehementi  tussi  gra- 
vedineque    recreatum  esse.     lam  Catalepton   c.  VIII  3.  5: 

me  tibi  et  hos  una  mecum,   quos  semper  amavi   ^ 

commendo 

memoriam    revocant  principii  Catulliani  carminis  15,    ubi 
scripta  vidcmus  haec: 

Commendo  tibi  me  ac  meos  amores.     v 

Ut  poeta  Veronensis  c.  46  lam  ver  egelidos  refert 
tepores  summum  gaudium  prodit,  quod  Bithynis  campis 
relictis  iter  per  Asiam  facere  eiusque  urbes  claras  visere 
sibi  liceat,  ita  Vergilius  c.  V  Ite  hinc,  ina^ies,  ite,  rhetorum 
ampullae  rhetoribus  et  scholasticis  una  cum  Musis  vale 
dicit,  cum  Sironis  philosophiam  adpetat.  Illud  Catullianum 
carmen  ei  notum  fuisse  in  propatulo  est,  si  conferimus 
hos  versus  inter  se  similes:  Catulli  c.  46,6: 

ad  claras  Asiae  volamus  urbes 

et  Catalepton  c.  V  8: 

nos  ad  beatos  vela  mittimus  portus, 

Catulli  c.  46, 8  sq.: 

iam  laeti  studio  pedes  vigescunt. 
o  dulces  comitum  valete  coetus 

et  Catalepton  c.  V6  sqq.: 

tuque,  o  mearum  cura,  Sexte,  curarum, 
vale,  Sabine;  iam  valete,  formosi. 
11  ite  hinc,  cameuae;  vos  quoque  ite  iam  sane, 
dulces  camenae. 


y 

Deinceps  ut  pergamus  ad  Catalepton  c^II  Scilicet 
hoc  sine  fraude,  Vari  dulcissime,  dicam,  in  Catulli  libro 
reperitur  carmen,  quo  Vergilius  sine  ulla  dubitatione  usus 
est,  dico  c.  92  Lesbia  vii  dicit  scmper  male  nec  tacet  nn- 
quam,  Hoc  enim  perinde  atque  illud  epigramma  constat 
e  duobus  distichis  atque  in  eo  scripta  videmus  verba  haec: 
2  Lesbia  me  dispeream  nisi  amat, 
4  verum  dispeream  nisi  amo. 

Simih*ter  Vergilius  ipse  dicit  Catalepton  c.  VII  2: 
dispeream,  nisi  me  perdidit  iste  putus. 

Cf.  etiam  c.  IV3: 

dispeream  si  te  fuerit  mihi  carior  alter. 

Restat  ut  paucis  exponam  de  duobus  iis  carminibus, 
quae  Vergilius  ad  Octavium  Musam  historicum  scripsit 
Horum  alterum,  c.  V^^Q.uocumque  ire  /erunt  variae  nos 
tempora  vitae^  quod  elegidion  recte  nominari  duco,  con- 
feramus  cum  CatulHanis  poematis  eiusdem  generis,  velut 
c.  72  Dicebas  quondatn  solicm  te  nosse  Catullum  vel  c.  76 
Siqua  recordanti  bene  facfa  priora  voluptas  vel  c.  107  Si 
quicquam  cupido  optayitique  obtigit  unquam,  quibus  poeta 
varios  animi  motus  exprimit.^)  Quod  autem  Vergilius 
iuvenum  more  rem  in  maius  extollens  se  diligere  neminem 
magis  quam  Octavium  adfirmat  v.  3  sq.: 

dispeream  si  te  fuerit  mihi  carior  alter: 

alter  enim  qui  te  dulcior  esse  potest? 

atque  eius  summum  ingenium  et  virtutem  laudat  v.  8  sq. : 

doctior  o  quis  te,  Musa,  fuisse  potest? 
o  quis  te  in  terris  loquitur  iucundior  uno? 

simillime  Catullus  canit  in  c.  9,  quod  orditur  ab  his  verbis: 
Verani,  omnibus  e  meis  amicis 
antistans  mihi  milibus  trecentis. 


^)  de  hac    re    optime    disputavit  Fridericus  lacoby  in  mus. 
Rhen.  vol.  LX  (a.  1905)  p.  81   sqq. 


—     85 


Epigraminate  autem  XI  Quis  deus,  Octavi,  te  nobis 
absttilit?  poeta  Octavium  Musam,  quem  nimio  vino  mor- 
tuum  esse  fama  erat,  ab  hac  culpa  liberat  fingens  se  eius 
animam  orare  et  hanc  responsum  reddere.  Quod  carmen 
apertam  imitationem  epigrammatis  Callimachei  prae  se 
lerre  primus  Dobraeus^)  agnovit  adsentiente  Mauricio 
Haupt.*)  Sunt  hi  versus  de  Menecratis  morte  (A.  P.  VII  725): 

AXviE^  xal  av  yd(j  (odt,  MevFAQateg^  ovx  htl  /tovlv 

tjni/a^  zi  of,,  ^etvon'  MjjoTe^  xaretoydoaro ; 

fj  ga  t6  '/,ai  KivravQov  ;    "O  jnoi  TTejTQOfiivog  vjivog 

^jXi^Ev^  6  de  Th]/jiun'  olvog  tyu  jTQOfpaoiv. 

Hos  versus  Vergilius  coloribus  Catullianis^)  usus 
transtulit  iisque  duo  disticha  addidit,  quibus  amici  scripta 
historica  valde  adniiratus  queritur,  quod  talis  vir  tam 
praematuram  mortem  obierit.  lam  alterum  quoque  epi- 
gramma  adscribere  iuvabit,  cuius  materia  non  dissimilis 
est  carmini  Vergiliano.  Addaeus  enim  quidam,  ut  dilu- 
cret  memoriam  eam,  quae  vulgo  de  Euripidis  morte  pro- 
ditur,  composuit  versus  hosce  (A.  P.  VII  51): 

Ov  OB  'Avvibv  yevoc:  eW,  EvqiTrid}]^  ovde  yvvaixog 

oloTQOQ^   tbv  oxotitjg  KvjiQtdog  dXXoToioVt 
fUA'  'AidtjQ  xal  yijQag.    vjial  Ma/jTtj  d^  [^QeOovotj 

xeJoai,  haiQeit]  tijuiog  *y^oxeXea). 
oov  d'  ov  TovTov  eyo)  TiOejuat  Taipov,  dkXd  td  Bd/.yov 
(iiji.iaTa  xal  oxr^vdg  <(e/UTted*  eQeidoiAevag}. 

His  quae  explanavi  de  singulis  Catalepton  carmini? 
bus,  id  niihi  dilucide  ostendisse  videor,  ut  paucis  com- 
prehendam,  Vergilium  adulescentem  praecipue  vestigia 
Catulli  et  poetarum  Alexandrinorum  pressisse  ita  quidem 
plerumque,  ut  ex  altero  carmine  argumentum  peteret,  ex 
altero  metrum  et  sententias  locutionesque  lepide  mu- 
tuaretur. 


^)  Advers.  tom.  II  p.  9. 

^)   Opuscula  vol.  II  p.  146   sq. 

3)  hos  inira  proferam. 

2. 

lam  deinceps  cuni  investigemus,  quemadmodum  in 
re  metrica  Vergilius  secutus  sit  leges  eas,  quibus  illius 
temporis  poetae  obtemperabant,  primo  obtutu  cognoscimus 
summam  similitudinem  intercedere  inter  Valerii  Catulli 
librum  et  opusculum  Catalepton.  Horum  enim  utriusque 
propria  est  mira  metrorum  varietas.  Namque  invenimus 
disticha  elegiaca,  iambos  puros,  trimetros  claudos,  versus 
priapeos,  quibus  metris  accedit  distichon  iambicum  a  Ca- 
tullo  nunquam  adhibitum.  Atque  id  quoque  respiciamus 
hoc  metro  compositum  esse  carmen  XIII  laccrc  mc,  quod 
alta  non  possim,  putas,  quod  Vergilium  ipsum  non  com- 
posuisse  supra  ostendimus.*) 

Ac  primum  quidem  inquiramusin  distichon  dactylicum, 
quo  conclusa  esse  videmus,  si  omittimus  c.  IX  et  XIV  a  Ver- 
gilio  aliena,  septem  poemata  haec:  I.*  I.  III.  IV.  VII.  VIII. 
XI.  Quod  metrum  a  Q.  Ennio  inductum  in  Romanorum 
poesin  praebentCatulli  quattuorcarminaampliora  (c.65— 68) 
et  duodequinquaginta  epigrammata  (c.69— 1 16)  atque  postea 
adhibuerunt  summoque  studio  excoluerunt  imprimis  Albius 
Tibullus,  S.  Propertius,  P.  Ovidius  Naso. 

Ut  ab  hexametris  ordiamur,  poetae  neoterici  qui 
dicuntur  Alexandrinorum  more  usi  spondeum  pro  dactylo 
ponere  atque  spondiacos,  quos  Cicero*)  cavillatur,  con- 
dere  amabant.  Itaque  in  omnibus  quos  scripsit  Catullus 
hexametris,  si  quattuor  priores  pedes  respicimus,  duae 
fere  partes  sunt  spondei,  tertia  tantum  pars  dactyli.^)  lam 
cum    inter    797    versus  legantur  71,    qui  toti  ex  spondeis 


^)  sed  minim  in  modum  versu  phalaeceo  a  Catullo  eiusque 
amicis  identidem  adhibito  Vergilius  plane  se  abstinuit  aeque  atque 
Horatius. 

*)  Epist.  ad  Att.  VII  2,i:  ita  helle  tiobis 

Flavit  ah  Epiro  lenissimus   Onchestnites. 

Hunc  ojiovdeidi^ovra  si  cui  voles  tcov  v€COT€0(ov  pro  tuo  vendito, 

^)  vide  quae  composuit  Carolus  Huhgren  in  annal.  philol. 
vol.  CVII  (a.  1873)  p.  745  sqq. 

constent  excepto  pede  quinto^),  spondiacos  42  invenimus,  ex 
quibus  12  coniuncti  sunt  cum  pentametro.^)  Neque  vero  ullum 
hexametrum  spondeo  omnino  carentem  CatuUus  composuit. 
Ab  hac  valde  diversa  est  ratio  heroicorum  versuum 
eorum,  quos  scripserunt  poetae  aetatis  Augusteae.  Hos 
enim  plures  dactylos  quam  spondeos  adhibuisse  notum 
est,  qua  re  oratio  expeditius  atque  volubilius,  ut  ita 
dicam,  decurrit.  Namque  in  Ovidii  libris  epicis,  ut  hoc 
uno  exemplo  utar,  inter  100  pedes  55  circiter  sunt  dactyli, 
45  autem  spondei.  Vergilius  vero  quasi  media  via  utitur 
in  Catalepton  carminibus,  cum  in  quattuor  pedibus  priori- 
bus  reperiantur  45  dactyli  atque  55  spondei.**) 
lam  unicus  hexameter  hic  (c.  III  3): 

terrarum  hic  bello  magnum  concusserat  orbem 
nullum  habet  dactylum  nisi  in  quinta  versus  sede,  qua 
re  poeta  perspicue  expressit,  quantae  difficultates  Alexan- 
dro  Magno  superandae  fuissent,  ut  totum  terrarum  orbem 
subigeret.  Simillima  ratione  Vergilius  spondeis  usus  la- 
borem  operosum  et  difficilem  summa  cum  arte  depinxit 
Georg.  I  281,  ubi  de  Oto  et  Ephialta  caelum  rescissuris 
canit  ita: 

ter  sunt  conati  imponere  Pelio  Ossam, 
et  Aen.  VI  616  sq.  de  Sisypho  et  Ixione  sic  locutus: 
saxum  ingens  volvunt  alii,  radiisque  rotarum 
districti  pendent 
Quibus  exemplis  addas  Aen.  VIII  452,  quo  loco  Cyclopum 
opera  exprimitur  his  verbis: 

illi  inter  sese  multa  vi  bracchia  tollunt.*) 

1)  vide  Alexandrum  Riese  in  CatuUi  edit.,  Lips.  a.  1884  praef. 

p.  XXXVIII  sq. 

«)  hoc  adnotat  Eduardus  Norden,    Aeneis  Buch    VI  p.  434. 

»)  in  Aeneidis  libris  primo  et  quarto  sunt  e  centenis  pedibus. 
43,6  dactyli,  56,4  spondei,  quod  idem  tere  valet  in  Georgica; 
vide  Hultgrenum  l.  c.  p.  749  sq. 

*)  vide  Nordenum  1.  c.  p.  413;  cf.  etiam  quod  scribit  Dio- 
nysius  Hal.  De  compos.  verb.  20. 

Sed  ut  redeamus  ad  libelli  Catalepton  c.  III,  hexametrum, 
qui  subsequitur  illum,  quem  supra  adtuli,  hunc  (v.  5): 

hic  grave  servitium  tibi  iam,  tibi,  Roma,  ferebat 
Vergilius  consulto  nisi  fallor  conclusit  dactylis  puris  id 
secutus,  ut  dicendo  significaret,  qua  celeritate  Mace- 
donum  rex  victor  progressus  esset  Id  quoque  adnotem 
versum  spondiacum  nullum  reperiri  in  iis  poematis,  quae 
iam  in  examen  vocamus. 

Quod  adtinet  ad  caesuras  versus  heroici,  apud  omnes 
poetas    Romanos    longe    frequentissima    est    semiquinaria 
quam    vocant    accedente    aut    caesura  semiseptenaria  aut 
bucolica   aut    harum    utraque.i)     Rarius   inveniuntur  cae- 
sura     d.aTa    tqItov    TQoxaiov    coniuncta     cum     incisionibus 
post    secundam    arsin    quartamque    atque    caesura    semi- 
septenaria,    ad    quam    incisio    post    arsin  secundam  facta 
accedit.     Simili    modo    plurimi  opusculi  Catalepton  hexa- 
metri  praebent  caesuram  semiquinariam   additis  incisioni- 
bus    auxiliariis.     lam   cum  caesura  xcna  tqitov  tqoxoiov  in 
tribus  versibus  (c.  VII  1.  3.  XI  3)  occurrat,  semiseptenaria 
bis  (c.  VIII  1.  5)    adhibita  est.     In  uno  autem  hexametro 
(c.  1 3)    ad    semiquinariam    adiunxit   poeta  caesuram  post 
quartum  trochaeum,  quam  Catullus  quater  (c.  68,49.    76,  i. 
84,5.    101, i)    admisit.     Quibus    in   rebus  Vergilius  secutus 
esse  videtur  Lucretii  exemplum,  qui  in  versibus  1284  libri 
sexti,    ut    hoc    unum    exemplum   adferam,    caesuram  xaTa 
TQiTov   TQoyaTov  octogies  septies  in  usum  convertit,   duode- 
quinquagies    septenariam,    vicies    semel    incisionem    post 
quartum  trochaeum  factam.     Sed  ut  melius  adpareant  ea, 
quae    de    caesuris  explanavi,    adponam  hanc  tabulam,    in 
quam  adscripsi  aliorum  quoque  poetarum  caesuras,  ut  com- 
parentur^): 

^)  vide  quae  de  hexametri  caesuris  fuse  disputavit  atque  subtili- 
ter  composuitGuilelmusMeyer  in  act.acad.  Bavar.a.  1884  p.  1024sqq. 

2)  vide  Meyerum  1.  c.  p.  1055  sqq.  et  1076;  cf.  etiam  Nor- 
denum  1.  c.  p.  421  sqq.;  e  numeris  iis,  quos  adposui  uncis  con- 
clusos,  elucet,  quot  versus  sint  e  centenis. 

lam  11 1  pergamus  ad  hexametri  exitum,  id  mentione 
dignum  est  duos  versus  hos  Catalepton  c.  XI  1 : 

Quis  deus,  Octavi,  te  nobis  abstulit?  an  quae 
et  5: 

scripta  quidem  tua  nos  multum  mirabimur  et  te 

in  bina  monosyllaba  cadere.  Quod  idem  valet  in  septem 
Catulli  hexametros  hos:  c.  67,9.  43.  68, 4i.  83,5.  89,5.  107,7. 
111,3.  Necdum  enim  illis  poetis  notum  erat  id  praecep- 
tum  ab  aetatis  Augusteae  poetis  servatum,  quo  monosyllaba 
in  hexametri  fine  poni  vetabantur.  Hanc  legem  ne  in 
maioribus  quidem  operibus  Vergilius  agnovit,  cum  in 
Bucolicis  quattuor  versus,  in  Georgicis  tredecim,  in  Aeneide 
triginta  duo  cadant  in  bina  monosyllaba  ^). 

'  Quod  ]\Iaro  c.  XI  1  in  versus  heroici  ultima  sede 
pronomen  relativum  collocavit,  idem  occurrit  etiam  in  his 
ceterorum  poematum  versibus:  qiiac  Buc.  V  83;  cuhis 
Georg.  IV  394;  qtios  Aen.  V  713.  XI  429;  quas  Aen.  XI  164; 
quo  Buc.  IX  48;  quihusvc  Aen.  VI  560.  Pariter  autem  atque 
Catalepton  c.  I  3: 

De  qua  saepe  tibi,  non  venit  adhuc  mihi:  namque 
duo  Aeneidis  versus  particula  7iamque  terminantur  V  733 
et  VII  122  2). 

In    pentametro    cum  apud  poetas  aetatis  Augusteae 
maximeque    apud    Ovidium    longe    frequentissima   prioris 

membri  forma  sit  haec  —yj^ ,  Catullus  eiusque  amici 

duos  spondeos  adhibere  valde  amaverunt,  ad  quorum 
exemplum  Vergilius  condidit  quinque  hos  versus  libelli 
Catalepton:  c.  I  6.  III  10.  IV  10.  VII  4.  XI  6.  Ne  in  ea 
quidem  re  Vergilius  dissentit  ab  illis,  quod  voces  plurium 
quam  duarum  syllabarum  in  pentametri  exitu  posuit. 
Neque  enim  agnoverunt  eam  quam  poetae  tempore  poste- 
riores  satis  diligenter  servaverunt  legem,  qua  monetur,  ut 
pentameter  cadat  in  bisyllabum.     Quod  ut  perspicuum  fiat, 

')  vide  Meyerum  1.  c.  p.  1035  et  Nordenum  L  C  p.  438. 
2)  haec  adnotat  Nordenus  1.  c.  p.  392  sq. 

in  tabulae  adiectae  columnam  primam  (I)  rettuli  versus 
eos,  qui  finiuntur  bisyllabo,  in  secundam  (II),  qui  trisyl- 
labo,  ex  tertia  autem  et  quarta  liquido  adparet,  quot 
pentametri  habeant  in  fine  vocem  quattuor  (III)  aut 
quinque  (IV)  syllabarum.  Addidi  autem  eos  quoque  pen- 
tametros,  qui  inveniuntur  in  Copa,  in  TibuUi  et  Propertii 
libris  prioribus,  in  Ovidii  Amorum  libri  primi  carminibus 
1  —  10,  denique  in  omnibus  huius  poetae  operibus: 


I 

II 

III 

IV 

Catullus  0 

122  (38,01 ) 

88  (27,41) 

91  (28,35) 

18    (5.61) 

Catalepton 

1 1   (44,0) 

6  (24,0) 

8  (32,0) 

Copa 

8  (42,11) 

8    (42,11)      1     (5,26)     2  (10,52) 

Tibulli  lib.  I 

375  (93,28) 

12    (2,99)13    (3,23)    2    (0,5) 

Propertii  lib.  I 

222  (62,89) 

34    (9,63)188  (24,93) 

9    (2.55) 

Ovidii  Amor.  I  1 

-10 

285  (ioo,o) 

— 

— 

— 

Ovidius(— 10700 

versus) 

10646  (99,49) 

5   (0,05) 

30     (0,28) 

19    (o,is) 

Unura  habeo,  quod  addam.  Vergilii  ars  metrica  differt 
ab  ea,  quam  Tibullus  ceterique  elegiarum  poetae  coluerunt, 
atque  propius  accedit  ad  Catullianam  in  ea  quoque  re, 
quod  verborum  comprehensio  distichi  mensuram  excedit 
hisce  locis:  Catalepton  c.  III  5—8.  IV  1-3.  4—8.  VIII  1—5. 

Atque  haec  quidem  de  disticho  elegiaco.  Proximum 
est,  ut  de  iambis  puris  dicamus.  Quos  poetarum  Roma- 
norum  primus  Catullus  c.  4  et  29  in  usum  vocavit  spondeo 
non  admisso  nisi  semel  (c.  29,3)  in  nomine  Mdmurram 
aliter  versui  non  apto.  Hoc  metrum  quamquam  summo 
cum  artificio  compositum  est,  attamen  aures  paene  laedit, 
cum  omni  variatione  careat.  Catullum  aemulaturus  poeta 
Mantuanus  iambis    puris    composuit    priapeum  secundum 


*)  Catulli  c.  76. 8  terminatur  monosyllabo   $unt  et  c.   68,112 
voce  septem  syllabarum  Amphitryoniades^ 

(Catalepton  c.  11*)^),  parodiam  poematis  Catulliani  (c.  X), 
duo  carmina  maledica  in  Noctuinum  (c.  VI.  XII).  Atque 
brevi  tempore  post  Horatius  hos  numeros  cum  hexametro 
dactylico  coniunxit  epodo  XVI  Altera  iam  Uritur  hellis 
civilihus  aetas^  quae  secundum  sagacem  coniecturam  nu- 
perrime  a  Skutschio^)  prolatam  a.  713/41  scripta  est. 
Praeterea  constat  e  puris  iambis  alterum  quod  Tibullo 
adtribuitur  carmen  priapeura  Qiiid  hoc  7iovi  estf  Quid 
tra  nuntiat  deujn?  In  omnibus  his  quos  enumeravi  versi- 
bus  caesura  quinaria  frequentior  est  quam  septenaria,  id 
quod  tabula  adiecta  adcurate  demonstratur: 


caesura 
quinaria 


Catulli  c.  2 

„        c.  29 
Catalepton  c.  II* 


caesura 
septenaria 


caesura  quinaria 
obscurata  elisione 


c.  VI 
c.  X 

c.  XII 
Horatii  Epod.  XVI 
priapeum  Tibullianum 


)> 


M 


» 


18 

1 
7 

11 

8 

13 

7 

4 

2 

17 

6 

5 

3 

32 

1 

35 

10 

2  (V.  8.    13) 

5  (v.5.  9.  11.  12.  20) 

1  (V.  4) 

2  (V.  7.    12) 


^)  versum  9,    quem  tradunt  codices  depravatum,    Wagnerus 
sic  restituendum  esse  censet: 

mihique  duro  oliva  cocta  frigore, 
Heysius  autem    (ad  Cat.  p.  40)    secutus   virum    doctum,    qui  hanc 
opinionem  adposuit  in  codice  IV  A  4  Bibl.  Brancaccianae  Neapo- 
litano  (cf.  EUisii  adnotat.  ad  hunc  versum)  sic: 

mihi  caduca  duro   oliva  frigore. 
Birtius  vero  1.  c.  p.  30  sq.  minus  probabiliter  haec  proposuit: 

mihi  gelata  duro  oliva  frigore. 
Versus    autem    14    secundum    Dorvillii    coniecturam    fortasse   ita 
legendus  est: 

tenella  matre  mugiente  vaccula. 
'^)  Neue  Jahrbiicher  fur  das  klassische  Altertum,    Geschichte  und 
deutsche  Literatur  a.  1909   p.  28  sqq. 


Catalepton  carminis  XII  versus  extremus,  qui  est 

thalassio,  thalassio,  thalassio, 
caesura  omnino  caret,  cum  vox  nuptialis  ter  repetita  a  ceteris 
verbis  seiungenda  et  pro  interiectione  habenda  sit. 

Porro  ut  transeamus  ad  trimetros  claudos,  hoc  metrum,  \/ 
quod  a  Laevio  et  Cn.  Matio  inter  Romanos  primis  adhibitum 
poetis  neotericis  magnopere  placuisse  videtur  —  Catullus 
enim  adhibuit  octies:  c.  8.  22.  31.  37.  39.  44.  59.  60  — ,  duo 
carmina  opusculi  Catalepton  praebent:  c.  II  et  V. 

Quod  adtinet  ad  huius  numeri  caesuram,  ex  omnibus 
quos  habemus  trimetris  claudis  quinariam  habent  1120  fere, 
reliqui  autem  30  septenariam  coniunctam  cum  incisione 
post  secundam  arsin.*)  Atque  Catullus  ex  126  versibus 
hipponacteis  5  tantum  divisit  septenaria;  in  libello  autem 
Catalepton  haec  caesura  invenitur  bis  (c.  II  1.  3),  quinaria 
vero  septies  decies. 

lam  cum  in  prinia  et  tertia  versus  sedibus  spondeus 
pro  iambo  ponatur  eo  modo,  ut  ille  saepius  occurrat  quam 
hic,  in  quinta  sede  non  admissus  est  nisi  iambus  ad  Calli- 
machi  exemplum.  Huius  enim  trimetri  claudi,  quos  bona 
fortuna  nobis  servavit,  eandem  diligentiani  prae  se  ferunt, 
cum  Hipponax  compluriens  hoc  loco  collocaverit  spondeum.2) 

>)  excepti  sunt  hi  versus:  Varro  Sat.Menipp.fr.  2 19,2  Buecheler: 
in  lucubrando  olivitasque  consumpta  est, 
Martial.  VI  74,4: 

mentitur,  Aesculane:  non  habet  dentes, 
Auson.  Ep.  79,5: 

de  valle  femorum  altrinsecus  pares  rugas; 
vide    quae    explanaverunt  Otto  Crusius,    De  Babrii    aetate  (Leip- 
siger  Studien  sur  klassischen  Philologie    vol.  II,    Lips.    a.   1897) 
p.  164  sqq.  et  Guilelmus  Weinberger  in  Sertis  Hartelianis,  Vindo- 
bonae  a.  1896  p.  117  sqq. 

*)  Caesius  Bassius  docet  haec  (Grammat.  lat.  ed.  Keil  vol.  VI 
p.  257,20  sqq.):  sed  cum  facite  rectus  iambicus  admittat  quinto 
loco  spondeum,  hic  scazon  pessimus  erit,  qui  habuerit  alium  quinto 
ioco  quam  iambum ;  quo  tamen  sine  religione  usus  est  Hipponax, 
eius  exempliim: 

nec  excitatur  ctassico  mites  rauco. 

Severum  Alexandriuorum  exemplum  Romana  aetate  secuti 
sunt  Varro,  Cs^tullus,  Vergilius,  priapeorum  scriptores  in 
ea  quoque  re,  quod  iambum  aut  spondeum  in  pedem 
trisyllabum,  tribrachyn  vel  dactylum  vel  anapaestum, 
rarissime  solverunt  discrepantes  a  Romanis  iis,  qui  primi 
hoc  metro  usi  sunt,  Laevio  et  Cn.  Matio,  atque  a  cho- 
liambographis  primi  p.  Chr.  n.  saeculi,  dico  Persium,  Pe- 
tronium  raaxiraeque  Martialem.  Hic  enim  poeta  non 
solum  anapaestum  saepissime  collocavit  in  prima  sede,  / 
sed  arses  etiam  solutas  recepit  in  omnes  praeter  quintum 
et  sextum  pedes.^)  Sed  haec,  quae  exposui,  ocuHs  melius  ad- 
parebunt  ex  tabula  adposita:  cuius  in  columnam  primam  (I) 
rettuli  versus  eos,  qui  incipiunt  ab  anapaesto;  partibus 
autem  secunda  et  tertia  continentur  ii,  in  quibus  invenitur 
tribrachys  (II)  aut  dactylus  (III). 


;     •,  • 

I 

II 

lii 

Laevius 

in\ 

ersibus     3 

_ 

1 

i 
1 

Cn.  Matius 

n 

» 

13 

— 

3 

1 

Anonymus  Porphyrionis 

')   r 

n 

4 



— 

1 

Varro 

>» 

n 

16 

1 

CatuUus 

» 

n 

126 



1 

2 

Priapeorum  poetae 

n 

n 

81 

1 

1 

Licinius  Calvus 

y> 

n 

1 



— "^ 

Catalepton 

n 

n 

19 

... 

Persius 

» 

n 

14 

3 

2 

.... 

Petronius 

w 

n 

8 

1 

1 

_ 

Martialis3)  lib.  I 

» 

» 

65 

8 

10 

11 

„           lib.  II 

» 

w 

111 

12 

1 

8 

^)  vide  Crusiam  1.  c.   p.  174  sqq. 
*)  ad  Horat.  Sat.  II  2,50 ;  cf.  supra  p.  79. 
')  Weinbergerus  1.  c.  p.  118  adnotat  Martialem  centies  quater 
omnino  anapaestum  adhibuisse  in  choliambi  principio. 


lam  deinceps  ut  dicamus  de  trimetri  claudi  fine,  duae 
fere  partes  versuum  omnium,  quos  bona  fortuna  nobis  ser- 
vavit,  cadunt  in  bisyllabum  secundum  Caesii  Bassi  prae- 
ceptum,^)  quarta  pars  in  trisyllabum,  complures  autem  in 
vocem  quattuor  vel  quinque  syllabarum  ita,  ut  syllaba 
versus  paenultima  accentum  semper  habeat.  Versus  32 
qui  restant  terminantur  monosyllabo,  quod  aut  cum  vocabulo 
antecedente  coalescit*)  aut  enclisi  coniungitur  cum  alio 
monosyllabo^),  uunquam  vero  cum  polysyllabo;  et  legimus 
in  versus  exitu  non  nisi  formam  rsf  exceptis  duobus  cho- 
liambis  posteriore  tempore  factis  hisce:  Martialis  XI  100,6: 

carnarius  sum,  pinguiarius  non  sum 

et  Boeth.  De  consol.  philos.  II  1,8: 

magnumque  visu  monstrat  ostentum  si  quis. 

Quae  cum  ita  sint,  vix  credibile  est  Vergilium  hunc 
versum  (Catalepton  c.  II  4): 

tau  Gallicum,  min  et  sphin  ut  male  illisit 

ita  scripsisse,  ut  vox  tl/isif  in  duas  partes  ////  et  st/ 
divideretur.  Continentem  igitur  scripturam,  quae  et  Ver- 
gilii  et  Quintiliani  codicibus  tradita  est,  contra  Buecheleri*) 
opinionem  retineamus. 


^)  Gramm.  lat.  ed.  Keil  vol.  VI  p.  257,17  sqq.:  ^oc  autem 
ita  fieri  observabimus,  si  aut  ultimi  duo  pedes  ex  disyllabis 
absolutis  verbis  constabunt,  aut  quartus  semipes  posterior  cum 
insequente  pede  trisyllabum  perficit  verbum,  tamquam  Nonius, 
utique  autem  sextus  pes  perfectum  habeat  disyllabon,  iamquam 
sedit  fecit  dixit. 

*)  adferam  haec  exempla:  Matius  fr.  9,2  Baehrens  voluptati est ; 
Varro  Sat  Menipp.  fr.  219,i  Buecheler  combusta  est,  2  consumpta 
est;  Cat.  c.  22, 21  in  tergo  est;  c.  37, 15  quod  indignum  est;  c.  39,2 
ad  rei  ventum  est\  t  ubicumque  est;  16  ineptior  nuila  est;  c.  44,3 
quibus  cordi  est, 

*)  Cat.  c.  39,20  expolitior  dens  est ;  c.  44,2  quibus  non  est; 
Priap.  36,11   mentulatior  non  est;    Martial.  I  10,3  foedius  nil  est. 

«)  mus.  Rhen.  vol.  XXXVIII  (a.  1883)  p.  507  sq.;  cf.  etiam 
Weinbergerum  1.  c.  p.  120. 

Hippoiiax  atque  poetae  Alexandrini  choliambos  con- 
diderunt  eo  consilio,  ut  adversarios  irriderent  eisque  male 
dicerent,  atque  eo  modo  haud  inepte  numeros  carminum 
argumento  adcommodaverunt.  Quod  ipsum  Catullus  quoque 
in  phirimis  versibus  claudis  componendis  spectavit.  Sed 
ab  hac  natura  indoleque  abhorret  dulcissimum  c.  31,  quo 
poeta  ex  itinere  in  ItaHam  reversus  villam  in  Sirmione 
paeninsula  sitam  lepide  salutat.  SimiUima  ratione  Ver- 
giHus,  qui  acerbissimos  iambos  (c.  II)  in  T.  Annium  Cim- 
brum  misit,  idem  c.  V  eodem  metro  usus  suavissimis  verbis 
praeceptores  suos  una  cum  S.  Sabino  sodale  atque  Musas 
valere  iubet  Epicuri  philosophiam  petiturus. 

Restat  metrum  priapeum  semel  adhibitum  a  Marone 
(c.  III*).  Quod  CatuHum  quoque  in  usum  suum  vertisse  testi- 
monio  sunt  c.  17  O  Colonia^  quac  cupis  ponte  ludcrc  longo 
atque  duo  fragmenta,  quorum  alterum  servatum  est  apud 
Terentianum  Maurum  (v.  2755  sqq.),  alterum  exile  apud 
Nonium  Marcellum  (p.  134  Merc).  Praeterea  supersunt 
Maecenatis  quattuor  versus  priapei,  quos  adfert  L.  An- 
naeus  Seneca  philosophus  in  Epist.  101,  ii. 

Priapei  versus  ei,  quos  Vergilius  et  Maecenas  condi- 
derunt,  discrepant  a  Catullianis  in  ea  una  re,  quod  in- 
cisio  inter  duo  cola,  ex  quibus  versus  constat,  glyconeum 
et  pherecrateum,  in  Catulli  priapeis  triginta  uno  eHsione 
obscuratur  quater'),  ab  iHis  vero  haec  licentia  nunquam 
admissa  est  lan  quod  adtinet  ad  basin  quae  vocatur 
glyconei  et  pherecratei,  Catullus  eumque  imitati  Maecenas 
atque  Vergilius  in  hac  sede  plerumque  posuerunt  tro- 
chaeum,    raro  spondeum,    Catullus  semel  iambum^),    cum 


^)  sunt  versus  hi: 

c.  17,4   ne  supinus  eat  cavaque  in  palude  recumbat, 
11   lividissima  maximeque  est  profunda  vorago, 
24   si  pote  stolidum  repente   excitare  veternum, 
26  ferream  ut  soleam  tenaci  in  voragine  mula. 
*)  in  alterius  fragmenti  pherecrateo: 

-\j\j  de  meo  ligurrire  libido  est. 


Horatius')  et  ceteri  Augusteae  aetatis  poetae  non  ad- 
miserint  nisi  spondeum  secuti  praeceptum  metricorum 
eorum,  qui  glyconeum  et  pherecrateum  hexametri  dactylici 
partes  esse  docuerunt.*)  Quod  ut  perspicuum  fiat,  adpono 
hanc  tabulam: 


glyconeus  incipit  a  trochaeo 
glyconeus  incipit  a  spondeo 
pherecrateus   incipit  a   trochaeo 
pherecrateus   incipit  a  spondeo 


16 

1 

12     \ 

10 

3 

9 

24 

4 

20 

2 

1 

4 
3 


Permultas  synaloephas  apud  Catullum  et  plurimas 
in  iis  carminibus,  quorum  elocutio  ad  sermonem  vulgarem 
prope  accedit,  dico  in  nugis,  si  hoc  nomine  sexaginta 
poemata  priora  significare  licet,  atque  in  epigrammatis 
inveniri  satis  constat.  In  hac  re  carmina  VergiHana  cum 
Catullianis  maxime  congruunt  Namque  in  versibus  151 
iis,  de  quibus  iam  dicimus,  reperiuntur  elisiones  67, 
quarum  tertia  fere  pars  est  gravioris  naturae.  Neque  vero 
id  quidem  neglegamus  c.  VI  et  XII,  quibus  Noctuinus 
quidam  castigatur,  atque  c.  VII  elisione  omnino  carere. 
Admodum  similiter  poetae  Veronensis  brevissima  carmina 
41  et  43  scripta  in  Ameanam  puellam  non  exhibent  eli- 
sionem  nisi  unicam  in  carminis  43  versu  extremo. 

Sed  expHcemus  singula.  Voces  iambici  pedis  men- 
sura  comprehensas  Catullus  saepissime  elisit,  velut  c.  10,2 


•yj 


^)  ab  hac  lege  unus  Horatii  glyconeus  exceptus  est  (C.1 15,  36): 

ignis  Hiacas  domos. 

')  cfl  Terent.  Maur.  v.  2741  sqq.  atque  adde  quae  monu- 
erant  Adolphus  Kiessling,  Zu  augusieischen  Dichtern  {Phiioiog, 
Uniersuchungen  vol.  II  Berol.  a.  1881)  p.  66  et  Guilelmus  Christ 
in  act.  acad.  Bavar.   a.  1893  p.  10  sqq. 

€  foro  ofiosum  vel  c.  12,2  in  ioco  atqiie  vino  vel  c.  22,7 
novi  timbilici.  Huius  modi  synaloepham  Vergilium  in 
libro  Cataleptou  semel  admisisse  videmus:  c.  P  1  Vere 
rosa,  autumno  poviis^  ubi  cur  pro  codicum  lectione  ««- 
tuffino  poviis  inverso  ordine  pomis  a^itufnno  secundum 
Caroli  Lachmann^)  coniecturam  scribatur,  non  esse  arbitror. 
lam  quod  c.  X  16  tua  i7i  palude  vocem  iambicam  et  in 
eiusdem  carminis  versu  14  ultima  ex  origine  vocem  cre- 
ticam  elisio  truncavit,  haec  verba  poeta  Mantuanus 
mutuatus  est  a  Catullo,  qui  dicit  c.  4,  \i  tua  imbuisse  pal- 
mulas  et  15  nltivia  ex  origine,  Neque  aliter  res  se  habet 
in  synaloepha  ineleganti,  quae  invenitur  in  Catalepton 
c.  II  *  3  simstra  et  dnte^  ubi  in  quarta  senarii  puri  thesi 
productam  vocalem  insequens  monosyllabi  correpta  haurit. 
Pariter  enim  Catullus  loquitur  c.  45,8.  n  sifjfstra  ut  dnte, 
lam  mentione  dignae  sunt  duae  hae  synaloephae  graves: 
c.  III*  7  diligintia  tit  hefrbae^)  vocalis  producta  eliditur 
in  tertia  dactyli  syllaba  ante  breve  monosyllabum  ut. 
Simile  elisionum  genus  in  libro  Catulliano  compluriens 
inveniri  his  exemplisprobatur:  c.6,n  drgutdtio  i^idmbuldtid- 
que^  c.  91,2  pcrdito  afvdre^  c.  97,6  pldxeni  habet.^)  Alteram 
synaloepham  reperimus  c.  111*13  pa/tentesque  cucurbitae  et^ 
ubi  diphthongus  ae  elisione  hauritur  ante  breve  mono- 
syllabum  et.  Talis  elisionis  exempla  praebet  CatuUi  quoque 
liber,  ut  facile  intellegis  ex  hisce  locis:  c.  7,  3  Libyssae  ha- 
renae^  c.  26,3  Boreae  aut  Apheliotae^  c.  62,42  viultae  optavere 
puellae^    c.  68,89    Asiae  Europaeque^    c.  77,6    vitae^  eheu.^) 


^)  in  Lucretii  editione  p.  199  ad  III  954. 

*)  Quod  haec  elisio  aliena  sit  a  Vergilio,  priapeum  tertiura 
abiudicat  ab  hoc  poeta  Lucianus  Mueller  in  Catulli  edit.,  Lips. 
a.  1885  praef.  p.  XLIV. 

*)  vide  quae  congessit  Hauptius,  Opusc.  vol.  I  p.  88  sq. 

^)  huius  modi  elisio  cum  in  Vergilii  Bucolicis  nunquam 
admissa  sit,  in  Georgicis  et  Aeneide  haud  semel  occurrit:  Georg. 
III  ^2feturae  habilis,  IV  471  commotae  Erebi,  Aen.  1650  Argivae 
Helenae,    VII  796  Sacranae  acies,    X  360     Troianae  aaes,    691 


Attamen  elisiones  libelli  Catalepton  multo  gravioris  na- 
turae  sunt  quam  Catullianae,  quoniam  illae  antecedunt 
breve  monosyllabum,  has  vero  subsequitur  aut  monosyl- 
labum  productum  aut  vocabulum  polysyllabum. 

Monosyllaba,  ut  hoc  in  extremo  adnotem,  elisa  suut 
haec:  pronomen  fe  in  Catalepton  c.  IV9  ^  quis  tejn  terris% 
vocabulum  si  c.  XI  3  vobiscum,  sijst  ciilpa,  bibi,  eadem 
vox  in  versus  principio  c.  I  4  sijcculitur,  quem  durum 
dicendi  usum  poeta  admisit  etiam  in  Buc.  III 48  sijid 
vitulam  spectas.  Praeterea  occurrit  eius  modi  syna- 
loepha  in  fragmentis  Q.  Ennii  semel  (Ann.  v.  192  Vahlen), 
Lucilii  bis  (fr.  266.  313  Marx),  Cinnae  semel  (fr.  3,3  Baehr.), 
apud  Lucretium  semel  (IV  1204),  in  Catulli  hexametris  bis 
(64,305.  350),  in  pentametris  quater  (c.  65,22.  67, 30.  68,  u. 
86,6),    in  Horatii  Satiris  novies  (I   1,52.  56.    2,96.    3,27.  120. 

6,27.    9,6.       II    3,61.    189).') 

3. 

Restat,  ut  in  dissertationis  fiue  explicem  ipsius 
elocutionis  congruentiam,  qua  apertissima  Catulli  eiusque 
amicorum  imitatio  in  Catalepton  libro  cernitur.  Ut  enim 
vates  Mantuanus  ex  exemplis  suis  et  Romanis  et  Graecis 
permultas  sententias  versuumque  partes  vel  totos  versus 
adsumpsit  in  Bucolica,  Georgica,  Aeneidem,  ita  sermonis 
poetarum  neotericorura  vestigia  quaedam  plus  mmusve 
expressa  in  carminibus  Catalepton  reperiuntur. 

Atque  primum  quidem  componamus  eos  locos,  quibus 
Maro  orationis  flosculos  mutuatus  est  ab  illis  poetis: 


Tyrrhenae  acies,  XII  548  conversae  acies;  cf.  etiam  Cul.  v.  288 
divae  exorabile  mortis;  vide  quae  exposuerunt  Leo,  Plautinische 
Forschungen,  Berol.a.  1895  p.  329  sqq.  et  Nordenus  1.  c.  p.  449  sq. 

1)  vox  te  elisione  deletur  in  Lucilii  fragmentis  quinquies, 
apud  Lucretium  quater,  in  Catulli  hexametris  et  pentametris 
quinquies,  apud  Ciceronem  bis,  in  Horatii  Satiris  sedecies,  m 
Epistulis  ter,  denique  in  Vergilii  Bucolicis  bis,  in  Aeneide  vicies; 
cf.  Nordenum  l.  c.  p.  446. 

«)  vide  Nordenum  1.  c.  p.  447. 

Catalepton 

c.  II*  3  sinistra  etante  qnem 

vides. 

c.  11*4  erique  villulam  hortu- 

lumque  pauperis. 
c.  II*  7  mihi  rubens  arista  sole 

fervido. 


c.  II*  10  meis  capella  delicata 

pascuis. 
c.  111*4  magis    et    magis    sit 

beata  quotannis. 

cl   Georg.    IV   311     tenuemque 

magis  magis   aera  carpunt 


c.  III*  10  florido  mihiponitur 

picta  vere  corolla. 

c.  III*  12    luteae    violae    mihi 

lacteumque  papaver. 

c.  Iir^  13  suave  olentia  mala. 

c.  III*  14    uva    educata    sub 

u  m  b  r  a. 


c.  I  1  De  qua  saepe  tibi,  venit. 

c.  I  5  venerit,  audivi;  sed  iam 

mihi  nuntius  iste. 


Cat.  c.  45,8  sq.  i?  sq.  sinistra  ut 

ante 
dextram. 

Cat.  c.  61,92  divitis  domini  hor- 

tulo>). 

Cat  c.  64,353  namque  velut  den- 

sas  praecerpens  messor  aristas 

sole  sub  ardenti  flaventia  de- 

metit  arva. 
Cat.  c.  17,15    et  puella  tenellulo 

delicatior  haedo. 
Cat  c.  38,3  et  magis  magis  in 

dies  et  horas. 
Cat  c.  64,274  magis  magis   in- 

crebescunt. 
Cat.  c.  68,48  magis  mortuus  at- 

que  niagis. 

Cat.  c.  63,66  mihi   floridis  co- 

rollis  rediraita  domus  erat 

*Cat  c.  61,195  luteumve  papa- 

ver2). 
Cat.  c.  61,7  suave  olentis  ama- 

raci 
Cat.  c.  62,41  flos,    quem   educat 

imber. 

50  vitisnunquammitem 

educat  uvani. 

Cat.c.  116,1  Saepe  tibi  studiose. 

Cat  c.  9,5  venisti.  o  mihi  nun- 

tii  beatil 


*)c.  IV  1    Quocumque  ire  fe- 
runt    variae    nos     tempora 

vitae. 


0  id  quoque  respice  Maronem  verba  ea,  quae  scripta 
vidit  apud  Catullum  divitis  domini  mutavisse  in  haec:  eri pau- 
peris. 

^)  de  hoc  loco  infra  dicetur. 


c.  IV  3  dispeream  si  te  fuerit 
mihi  carior  alter.') 

cL  c.  VII  2  dispeream  nisi  me 

perdidit  iste  putus. 


c.  IV  5  sq.  cui  iuveni  ante  alios 

divi  divumque  sorores 

cuncta    neque    indigno,    Musa, 

dedere  bona. 

c.  IV  9    o  quis   te  in  terris  lo- 

quitur  iucundior  uno? 

c.  IV  11  quare  illud  satis  est, 

si  te  permittis  amari. 

c.  IV  12    non    contra    ut   sit 

amor  mutuus,  unde  mihi. 


Hor.  Epod.  XVI 21     ire    pedes 

quocumque  ferent'). 

Cat  c.  46,10  sq.  longe  quos  simul 

a  domo  profectos 
diversae  variae  viae  reportant; 
vide  etiam  *Ciris  v.  183  quo  vo- 

cat  ire  dolor. 
Cat  c.  92,2  Lesbia    me  disper- 

eam  nisi  amat 
4    verum    dispeream 

nisi  amo. 

Hor.Sat  I9,47sq.  dispeream,  ni 

submosses  omnes. 

Cat  c.  68,159  et  longe  ante  omnes 

mihi  quae  me  carior  ipso 

est 

Cat  c.  28, 14  sq.    at    vobis    mala 

multa  di  deaeque  dent 


Cat.  c.  107,7  quis  me  uno  vivit 

felicior. 

*Cat  c.  68,147  quare  illud  satis 

est,  si  nobis  is  datur  unis. 

Cat  c. 76,23  non  iam  illud  quaero, 

contra  me  ut  diligat  illa. 


*)  de  Catalepton    c.  II  vide   quae    supra  p.  78  sqq.  exposui. 
•)  cf.  Horat.  C.  I  7,251 

quo  nos  cumque  feret  melior  Fortuna  parente 
ibimus. 

•)  huius  loci  aliquam  similitudinem  prae  se  fert  epigramma 
in  imperatorem  Tiberium  scriptum,'  quod  ser\'avit  Suetonius  Tib.  59 : 

Asper  et  immitis,  breviter  vis  omnia  dicam? 
dispeream,  si  te   mater  amare   potest. 

Cf.  etiam  Martial.  I  39,8: 

dispeream,  si  non  hic  Decianus  erit. 

c.  V  7  iam  valete,  formosi. 
11  sq.  vos  quoqiie  ite  iam 

sane, 
diilces  camenae. 


c  V  8  nos  ad  beatos  vela  mit- 

timus  portus. 

c.  VI  2  gcnerque  Noctuine,  pu- 

tidum  caput. 

c.  XII  1   Superbe  Noctuine,  pu- 

tidum  caput 


c.  VI  3  sq.    tuoque    nunc  puella 

talis  et  tuo 
stupore  pressa  rus  abibit. 
c.  VI  6  gener  socerque,  per- 

didistis  omnia. 

c.  VIII  3.  5  me  tibi  et  hos  una 

mecum,  quos  semper  amavi, 


Cat.  c.  45,20     mutuis     animis 

araant  amantur. 
Cat.  c.  46,8  sq.  iam   laeti    studio 

pedes  vigescunt. 
o    dulces    comitum    valete 

coetus. 

Cat.  c.31,13  gaudete  vos  quoque 

incitae  lacus  undae^). 

Cat.  c.  46,6    ad     claras     Asiae 

volemus  urbes. 

Calvi  fr.  3  (Baehr.)  Sardi  Tigelli 

putidum  caput  venit 

Cat  c.  42,11  (et  ordine  verborum 

inverso    v.  12.    19.   20)   moecha 

putida,  redde  codicillos. 

Cat  c.  98,1  putide  Victi. 

Cat  c.  17,21     talis     iste     meus 

stupor  nil  videt 

*Cat  c.  29,24    socer  generque, 

perdidistis  omnia*). 

*Cat.c.l5,i  Commendo  tibi  me 

ac  meos  amores'). 


^)  codex  Veronensis  praebet  haec: 

gaudete  vos  quoque  lidie  lacus  unde. 
Ut  hunc  versum  depravatum  sanarent,  plurimi  critici  vosqiie  pro 
tradito  vos  quoque  scribendum  esse  censuerunt  fulcientes  hanc 
opinionem  iis,  quae  inveniuntur  in  CatuUi  c.  102,3  meque  esse 
invenies  illorum  iure  sacratum,  ubi  meque  pro  me  quoque  positum 
est.  At  non  verba  vos  quoque,  sed  ea,  quae  subsequuntur,  corrupta 
esse  adparet.  Itaque  accipiamus  Heysii  coniecturam,  qui  vos 
quoque  incitae  lacus  undae  legendum  esse  posuit 
2)  Cf.  Lucan.  IV  802 : 

Et  gener  atque  socer  bello  concurrere  iussi 
et  Martial.  IX  70,  3 : 

cum  gener  atque  socer  diris  concurreret  armis. 
«)  Cf.  Martial.  I  52, 1 : 

Commendo  tibi,  Quinctiane,  nostros. 


—      103     — 


commendo,  (im)primisque  pa- 

trem  ^). 
2)c.X9  dicit  attodisse  forcipe. 

c.  X  15    tua  stetisse  (dicit;  in 

voragine. 

c.  X  23  sq.  nunc  eburnea 

sedetque  sede  seque    dedicat 

tibi. 
c.  XI  1   Quis  deus,  Octavi,   te 

nobis  abstulit? 


c.  XI  3  vobiscum,  si  est  culpa, 

bibi. 


c.  XI  3  sq.    sua    quemque    se- 

quuntur 
fata. 
c.  XII  7  adeste  nunc,  adeste! 


Varro  Sat.  Menipp.fr.  246  (Buech.) 

detotonderat  forcipibus. 

Catc.17,11  estprofunda  vorago. 

26    ferream    ut    soleani 

tenaci  in  voragine  mula.3) 

Cat  c.  52,2     sella     in     curuli 

struma  Nonius  sedet. 

Cat  c.  61,46  sq.  quis  deus  magis 

est  ama- 
tis  petendus  amantibus? 
*Cat  c.  101,5  quandoquidem  for- 
tuna    mihi     tete     abstulit 

ipsum. 

Cat  c.  3,15    tam     bellum     mihi 

passerem  abstulistis. 

Cat.  c.  67,10  sq.  non  .... 

culpa  mea  est,  quamquam  dici- 

tur  esse  mea. 
14  ianua,    culpa    tua 

est 
*Cat  c.  64,326  sed  vos,  quae  fata 

sequuntur. 

*Cat  c.  42,1      Adeste,     hende- 
casyllabi,  quot  estis. 


^)  cf.  Cic.  Epist.  ad  fam.  XIII  30:  omnia  eius  tibi  commen^ 
do  imprimisque  ipsum  virum  optimum  et  68:  curabo  impri- 
misque  tuebor  patrem  tuum. 

«)  de  c.  X  supra  p.  75  sqq.  fuse  dictum  est. 

')  id  quoque  commemoratu  dignum  est  Catullum  in  hoc 
versu  exemplum  petere  a  mula,  Vergilium  autem  carmine  suo 
irridere  mulionem. 

c.  XII  7  ducit,  nt  decet. 


c.  XII  9  thalassio,  thalassio, 

thalassio! 


Cat.  c. 61,211  sq.  ludite  ut  lubet, 

et  brevi 

liberos  date.  non  decet  .  .  . 
Cat.  61,133  sq.  lubet 

iam  servire  Talassio. 


Qua    re   expedita  iamiam  eos   versus,    qui  insignem 

^TCiris   similitudinem  prae  se  ferunt,    separatim    adscribere 

iuvat,    praesertim   cum  certe  definire   non  possimus,  Ver- 

giliusne  an  epyllii  poeta  illos  prior  condiderit.  Sunt  hi»): 


Catalepton 
c.    III*   11     primitus     tenera 

virens. 

c.  111*10  florido  mihi  ponitur. 
13  sq.  et  suave  olentia  mala, 
uva  pampinea  rubens. 
cf.  c.  II*  7  mihi  rubens  arista. 
c.  III  1  Aspice  quem  valido  sub- 
nixum  gloria  regno 
altius    et    caeli    sedibus   ex- 

tulerat. 

c.  III5    hic   grave  servitium 

tibi  iam,  tibi,  Roma,  ferebat. 

c.  III9sq.    tale  deae  numen, 

tali  mortalia  nutu 
fallax  momento  temporis  hora 

dedit. 


Ciris 

V.  490  sq.  hic  velut  in  niveo,  te- 
nera  est  cum  primitus,  ovo 
effigies  animantis. 
V.  96     deponunt     flores    aut 
suave  rubens  narcissus'). 


V.  7  altius  ad  magni  suspendi 

sidera  mundi. 

V.  175  sedibus  ex  altis  caeli 

speculatur  amorem. 

V.  291  tam    grave  servitium, 

tam  duros  passa  labores.3) 

v.  35  sq.  tale  deae  velum  sol- 

lemni  tempore  portant: 

tali  te  vellem,  iuvenum  doctis- 

sime,  ritu  . . . 


^)  vide    Paulum   Jahn    in    mus.   Rhen.  vol.  LXIII  (a.   1908) 
p.  100  sq. 

2)  cf.  Verg.  Buc.  III  63 : 

suave  rubens  hyacinthus. 

3)  cf.  etiam  Propert.  15,  ig: 

tum  grave  servitium  nostrae  cogere  puellae. 

c.  IV  1  Quocunujue  ire  ferunt 

variae  nos  tempora  vitae. 

c.  V  12  sq.  dulces  camenae  (nam 

fatebimur  verum, 
dnlces  fuistis).») 


V.  183  quo  vocat  ire  dolor. 

v.  55    nam    verum  fateaniur: 
amat  Polyhymnia  verum. 


Si  hos  locos  inter  se  conlatos  adtente  persequimur, 
facile  cognoscimus  Vergilium  iu  Catalepton  carminibus 
componendis  binos  orationis  flosculos  petitos  aut  ex  uno 
exemplo  aut  e  diversis  ingeniose  et  facete  in  unum  con- 
fundere  solitum  esse,  quam  consuetudinem  postea,  cum 
pangeret  Bucolica,  Georgica,  Aeneidem,  summa  cum  arte 
excoluit.  Unum  habeo,  quod  addam.  Poeta  cum  scriberet 
Buc.  III  63: 

lauri  et  suave  rubens  hyacinthus, 
in  usum  vocavit  Ciris  v.  95  sq.: 

foribusque  hyacinthi 
depouunt  flores  aut  suave  rubens  narcissus, 

sed  eo  modo,  ut  verba  stiavc  rnhcns  in  epyllio  adposita 
ad  voceui  7iarcissns  ipse  coniungeret  cum  vocabulo  hya- 
cinthns.  Simillima  ratione  res  se  habet  in  Catalepton 
c.  III*  12: 

luteae  violae  mihi  lacteumque  papaver, 
cuius  exemplum  fuit  Catulli  c.  61, 194  sq.: 

alba  parthenice  vehit 
luteumve  papaver. 

^  lam  deinceps  cum  examen  instituamus,  quemad- 
inodum  Vergilius  poetarum  neotericorum  elocutionem  imi- 
tatus  sit,  initium  capiamus  a  singulis  verbis  commemoratu 
dignis. 


1)  cf.  etiam  Verg.  Buc.  131: 

namque  (fatebor  enim)  dum  me  Galatea  tenebat 

Neminem  esse  puto,  quin  sciat  Catullum  eiusque 
amicos  nomina  deminutiva  et  substantiva  et  adiectiva, 
quorum  usus  prope  accedit  ad  sermonem  familiarem  et 
plebeium,  compluriens  adhibuisse  eo  consilio,  ut  apte  ex- 
primeret  non  iucunditatem  modo  amoremque  atque  similes 
animi  motus,  sed  etiam  eos,  qui  sunt  his  contrarii.  Huius- 
modi  vocibus  Vergilius  adulescens,  cum  scriberet  Cata- 
lepton  carmina,  maxime  delectatus  esse  videtur,  cum  eas 
in  poematis  maioribus  ad  perpaucas  contraxerit.  Quod 
ut  perspicuum  fiat,  adponam  omnia  deminutiva  addamque 
comparationis  causa,  quotiens  apud  Catullum  et  in  ceteris 
carminibus  Vergilianis  exstent: 

Catalepton  c.  II*  3  agtllulns. 

c.  II*  4.  ill*  1.  VIII  1  vilhila;  Cat.  c.  26,  i. 

c.  11*4.    111*18    horhilus:    Cat.  c.  61,92;    Cn. 

Matius  fr.  16  Baehr.;  cf.  etiam  Ciris  v.  3. 
c.  II*  6.  III*  10  corolla;  Cat.  c.  63,66.  64,283;  Copa 

v.  13. 
c.  11*14  fenella'^)  vaccula ;  cf.  Cat.  c.  17,i5  tencl- 

lulus  hacdiis\    Laevius  fr.  4,2  Baehr.  tenel- 

lula\  Lydia  v.  29  vaccula, 
c.  111*8  saccllum;  Buc.  III  9. 
c.  III*  16  hirculus, 
cVIIIl  agellus;    Buc.  1X3;    cf.  Dirae    v.  45. 

82.  90. 
c,X2b  gcmellus    (bis);    Cat.   c.  4,27  (bis).  57,6; 

Buc.  I  14. 

Praeter  deminutiva  Vergilius  adhibere  amat  adiec- 
tiva,  quae  cadunt  in  suffixum  —eus  partim  adsumpta  e 
Lucretio  aut  CatuUo,  partim  novata.  In  libro  Catalepton 
scripta  legimus  haec: 


>)  vide  Skutschium,   Gailus  und  Vergil  p.  4   adn.  1. 
2)  sic  scribendum  esse  Dorvillius  coniecit  pro  ieneraque  vel 
tejterqiie^  quod  praebent  codices;  vide  supra  p.  92   adn.  1. 

c.  I*  3  iigucus;  Cat.  c.  23,6. 

c.  111*2  itniceus;  Copa  v.  17. 

c.  111*12  lutcus;  Aen.  VII26  (de  Aurora). 

cIII*  12  lacteus;  Cat.  c.  61,i93;    Georg.  II  525; 

Aen.  VIII  660.  X  137. 
Q,.\\V'\^  pampincus;   Culex  v.  75;    Copav.  31; 

Buc.  VII  58;     Georg.  II  5;     Aen.  VI  804. 

VII  396. 
c  III*  18  vinea  (vitis);  Cat.  c.  64,39. 
c.  X  23  cburncus^) 

Ex    his    vocibus  Vergilium    ipsum    finxisse  veri    est 
'    simillimum  adiectivum  pampineus,  cum  id  nullus  scriptor 
aetate  antecedens  usurpaverit  quod  sciamus.2) 

lamiam  de  formis  antiquis  et  vocabulis  ex  lingua 
Graeca  arcessitis,  quibus  Lucretius  et  Catullus  interdum 
]usi  sunt,  ut  orationi  ornatum  quendam  adferrent,  quaeque 
Vergilii  aetate  sernionis  familiaris  et  cotidiani  non  iam 
propriae  erant,  haec  adnotem:    Catalepton  c.  II*  5: 

tuor  raalaque  furis  arceo  manu 
invenimus  formam  tuor  declinatam  tertia  coniugatione,  ut 
^  nos  dicere  solemus.  Cum  neque  apud  Catullum  neque  in 
ceteris  Vergilii  poeraatis  talis  antiqua  verbi  tuendi  forma 
occurrat,  Lucretio  hoc  dicendi  genus  usitatissimura  fuit, 
ut  testantur  haec  exerapla^):  tuimur  I  300.  IV  222.  VI  930; 
contuimurWZb^tuamiirWZb^-.tuanturW^^^l-.tucrcVZ^^^). 


1)  pro  hac  forma  Vergilius  in  ceteris  poematis  utitur  anti- 
quiore  ehurnus\  vide  Carolum  Wotke  in  Wiener  Studien  vol.  VIII 
(a.  1886)  p.  139. 

2)  hoc  Servius  dicere  videtur  adnotans  adOeorg.  115:  pam- 
ptneo  pro  pamptnoso,  iit  nemtis  frondeum  pro  frondosum;  vide 
quae  exposuit  Nordenus  1.  c.  p.  212  ad  Aen.  VI  281. 

3)  vide  Fridericum  Neue,  Formenlehre  der  lateinischen 
Sprache,  edit.  tert.  vol.  III  p.  278  sq. 

4)  Varro  De  1.  1.  VII  7  scribit  haec :  quocircm  caelum  qua 
tuimur  dictum  temtlum. 

Ne  infinitivus  quidem  perfecti  deposisse^  i.  e.  deposi- 
visse,  quo  Vergilius  usus  est  Catalepton  c.  X  16: 

tua  in  palude  deposisse  sarcinas 

similiter  atque  Catullus  forma  deposivit  sic  locutus  (c.34,7sq.): 

quam  mater  prope  Deliam 
deposivit*)  olivam, 

reperitur  in  maioribus  poetae  carminibus.2) 

lam   adnotare   iuvabit  alteram   perfecti    forman  atlO' 
disse^  quae  haud  dubie  adsumpta  est  e  dicendi  consuetudine 
cotidiana,  nusquam  inveniri  nisi  Catalepton  c.  X  9. 
Quod    autem  c.  III  9: 

tali  mortalia  nutu 
fallax  momento  temporis  hora  dedit 

dativi  forma  jnitti  positum  est  pro  mitui^  hoc  nequaquam 
abhorret  a  Vergilii  sermone.  Etenim  eiusmodi  formae 
occurrunt  hisce  quoque  locis:  Buc.  V  29  etcrrtr,  Georg. 
IV  158  vietti.  198  eoneuhitti\  Aen.  I  257  viettt.  III  541  etirru. 
VI  465  aspectu.  698  aviplexu.  IX  605  venatu\  cf.  etiam 
Lucret.  III  971  usu,    V  101  visu^). 

Huc  accedunt  duae  sermonis  proprietates,  quae  si- 
millima  ratione  etiam  in  Bucolicis  et  Georgicis  inveni- 
untur,  Primum  poeta  c.  III*  4  formae  passivae  nutrior 
subicit  eandem  vim,  quae  est  activae  mitrio,  Pari  modo 
nutritor  pro  nutrito  exstat  in  Georg.  II  425: 

hoc  pinguem  et  placitam  Paci  nutritor  olivam. 
Tum  adiectivum  pingue   substantivi  vice  fungitur  c.  V4: 

scholasticorum  natio  madens  pingui 
eadeni  ratione  atque  in  Georg.  III  123  sq.: 

impendunt  curas  denso  distendere  pingui. 


0  sic    rectissime    Palladius    emendavit    codicum    scripturam 
deposuit  metro   haudquaquam   adcommodatam. 

2)  vide  Fridericum  Neue  1.  c.  vol.  III  p.  397  sq. 

3)  vide  quae  congessit  Raphael  Kuehner,  Ausfuhriiche  Gram- 
matik  der  iateimschefi  Sprache  vol.  I  (Hannoverae   a.  1877)  p.  244  sq. 

In  antiquarum  vocum  numero  referamus  etiam  has 
duas:  c.  111-2  nianiplis  pro  manipulis  et  c.  111*17  quis 
pro  quihiis.  Quorum  illud  vocabulum  per  syncopen  im- 
minutum  Vergilius  adhibuit  Georg.  I  400.  III  297.  Aen. 
XI  463.  870.  Pronominis  aulem  forma  quis  pro  quihus 
posita  est  a  Catullo  quinquies  (c.  63, 46.  64,8o.  145.  66,37. 
68, 13),  in  Horatii  Epodis  semel  (XI  9),  in  Satiris  septies 
(I  1,75.  3,96.  4,72.  130.  5,42.  9,27.  II  8,18),  in  Vcrgilii  Geor- 
gicis  seniel  (I  161),  nunquam  in  Bucolicis,  decies  iu  Aeneide 
(I  95.  V  511.  VII  444.  570.  742.  799.  VIII  316.  X  168.  366. 
435),  in  Culice  quater  (v.  122.   145.  151.  389).») 

Reliquus  est  loquendi  usus,  quem  primi  poetae  neo- 
terici  coluerunt  eosque  secutus  Vergilius  non  modo  in 
libellum  Catalepton,  sed  in  carmina  etiam  maiora  com- 
pluriens  recepit,  dico  particulas  atque  pronomina  traiecta. 
Atque  primum  quidem  adscribam  particulas,  quae  post- 
positae  sunt,  additis  exemplis  Catullianis  ^): 

nam  in  secunda  sede:  Catalepton  c.  III*  5.  IV  10; 
Aen.  I  444.  518.  731.  III  379.  IV  421.  VI  67.  X  585;  Cat. 
c.  23,7.  37,11.  64,301 ;  cf.  etiam  Ciris  v.  221.  458. 

namque  in  secunda  sede:  Catalepton  c.  II*  18.  III  6; 
Georg.  IV  221.  392;  Aen.  VI  117.  860.  VIII  497.  X  401. 
815;  Cat.  c.  64,383;  cf.  etiam  Ciris  v.  106.  261 ;  Culex  v.  26; 
Lydia  v.  12;  Hor.  Sat.  I  6,572). 

nee  postpositum:  Catalepton  c.  VI  1;  Georg.  I  397; 
Aen.  II  159.  III  496.  IV  33.  365.  551.  696.  V  217.  783.  VII 
115.  261.  811.  1X218.  X297.  XI  137.  343.  XII  538.  630. 
644.  Cat.  c.  64, 173.  210.  379.  68,55.  ii6^). 

1)  vide  quae  exposuit  Fridericas  Leo,  De  Senecae  tragoediis 
observationes  criticae,  Berol.  a.  1878  p.  213,  Plaiitinische  For- 
schungen  p.  287  adn.  4;  cf.  etiam  Wotkium  1.  c.  p.  141  et 
Fridericum  Neue  1.  c.  edit.  tert.  vol.  II  p.  469. 

2)  vide  quae  composuit  Nordenus  1.  c.  p.  394. 

')  in  tertia  sede  occurrit  namque  Buc.  III  33.  Aen.  VI 72,  nam 
Buc.  1X39;  post  quintam  autem  vocem  positum  est  namque  Buc.  114. 

^)  Horatius  particulam  nam  secundo  loco  collocavit  in  Epodis 
bis,    in   Satiris    quater,    in    Epistulis  semel,    in  Carminibus    semel; 

lam  pronomina  in  liis  versibus  traiecta  sunt: 
in  secunda    sede:   qnod   c.  I  4.    VIII  6;    quas    c.  IV  2;    cui 

c.  II*  20;  hic  c.  III  3; 
in  tertia  sede:  qni  c.  IV  4;  quis  c.  IV  8. 

Hanc    sermonis  consuetudinem  ne  a  ceteris  quidem  vatis 
Mantuani  poematis  alienam  esse  his  exemplis  confiruiatur:') 

Buc.  III  86  sq.: 

pascite  taurum, 

iam  cornu  petat  et  pedibus  qui  spargat  harenam. 
Georg.  III  387  sq  : 

illum  autem,  quamvis  aries  sit  candidus  ipse, 
nigra  subest  udo  tantum  cui  lingua  palato. 
Aen.  VI  791  sq.: 

hic  vir,  hic  est,  tibi  quem  promitti  saepius  audis, 
Augustus  Caesar,  divi  genus,  aurea  coudet 
saecula  qui  rursus  Latio  regnata  per  arva 
Saturno  quondam. 
lam  deinceps  cum  quaeratur,  quae  elocutionis  orna- 
menta    communia  sint  libello  Catalepton  cum  carminibus 
Catullianis,  primum  illud  commemorem,  quod  poeta  Vero- 
nensis  in  usum  vocavit  carmine  25  Cinacde  Thalle,  mollior 
cnniculi  capillOy  ut  effeminatum  Thalli  habitum  castigaret, 
et  multis  versibus  carminis  57,  ut  Caesaris  Mamurraeque 
moUitiem    aptissime  depingeret,    et  carmine   99   Surripni 
iihi,  duni  ludis.    mellite  luvefiti,    quibus    versibus    flebiles 
querelas    effudit,    quod  luventius  puer  amatus  amori  non 
respondeat:  dico  labdacismum  qui  vocatur.     Hic  orationis 
ornatus  Vergilio  adulescenti  ita  placuit,  ut  eum  adhiberet 
Catalepton  c.  11*    et   III*,    in   quibus  praeterea  complura 
nomina    deminutiva  exstare   supra  intelleximus.     Adferre 
satis  habeo  hosce  versus: 


particulam  nec  traiecit  in  Epodis  quater,  in  Epistnlis  semel,  in 
Carminibus  quinquies;  vide  Nordenum  l.  c.  p.  394  sq.  et  Kuehnerum 
l.  c,  vol.  II  p.  714  sq. 

^)  vide  quae  exposuit  Nordenus  1.  c.  p.  317  ad  Aen.  VI 792  sq. 

c.  II*  3  agellulum  hunc,  sinistra  et  ante  quem  vides, 
erique  villulam  hortulumque  pauperis, 
9  mihi  caduca  duro  oliva  frigore. 
meis  capella  delicata  pascuis 
in  urbem  adulta  lacte  portat  ubera; 
19  Velim  pol!  inquis;  at  pol  ecce  vilicus 
venit,  valente  cui  revulsa  bracchio 
fit  ista  mentula  apta  clava  dexterae. 
c.  III*  1  Huncego,<fo>iuvenes,locumvillulamquepalustrem, 
10  florido  mihi  ponitur  picta  vere  corolla. 
12  lutea  violae  mihi  lacteumque  papaver 

pallentesque  cucurbitae  et  suave  olentia  mala. 

Sed  pergamus  ad  adlitterationem  quam  vocare  so- 
lemus.  Quod  dictionis  ornamentum  quamquam  poetae 
neoterici  plerumque  aspernati  sunt  hac  in  re  discrepantes 
a  Q.  Ennio  ceterisque  poetis  veteribus^),  attamen  Catullus 
haud  semel  dedita  opera  adhibuit,  velut  c.  7,2: 

tuae,  Lesbia,  sint  Satis  superque 

vel  c.  14,io: 

non  est  mi  male,  sed  bene  ac  beate 

vel  c.  25,10 : 

ne  laneum  latusculum  manusque  mollicellas. 

A  vate  Mantuano  adlitteratio  ut  artificium  forte  et 
sermonis  epici  altitudini  aptissimum  in  Aeneide  toties  ad- 
hibita  est,  ut  in  tribus  fere  omnium  versuum  partibus 
inveniatur.2)  Neque  ab  hoc  diversus  est  dicendi  usus  in 
iis  carminibus,  de  quibus  iam  disputamus.  Etenim  ad- 
litteratio  occurrit  hisce  locis: 

c.  II*  6  picta  vere  ponitur, 

19  at  pol  ecce  vilicus 

venit,  valente  cui  revulsa  bracchio. 


*)  vide  Nordenum  1.  c.  p.  407  sq. 

•)   de  adlitteratione  adcurate  disputavit  lohannes  Kvicala,  Neue 
Beitrdge  zur  Erkldruug  der  Aeneis,   Pragae  a.  1881  p.  293  sq.  et  386. 

c.  in*  5 

6 

10 
12 


16 

21 

c.  II  1 


c.  III  6 


c.  IV  1 

10 

c.  V9 

10 

c.  VI  3 

c.  VII  1 

c.  X9 
10 
22 
24 


huius    nam  doniini  colunt  me  deumque  salutant, 

pauperis  tuguri  pater, 

ponitur  picta  vere  corolla, 

luteae  violae  mihi  lacteumque  papaver 

pallentesque  cucurbitae  et  suave  olentia  mala 

uva  pampinea  rubens, 

hirculus  cornipesque  Capella, 

inde  sumite,  semita  haec. 

Corinthiorum  amator  iste  verborum, 

iste  iste  rhetor,  f  iamque  quatemus  totus 

Thucydides,  tyrannus  Atticae  febris: 

tau  Gallicum,  min  et  sphin  ut  male  illisit, 

ita  omnia  ista  verba  miscuit  fratri.^) 

(Cetera  namque  viri  Cuspide  Conciderant), 
Cum  subito  in  medio  rerum  certamine  praeceps 

Corruit,  e  patria  pulsus  in  exilium.  2) 
variae  nos  tempora  vitae, 
Clio  nam  certe  candida  nunc  loquitur. 
magni  petentes  docta  dicta  Sironis»), 
vltamque  ab  omni  vlndicabimus  cura. 
tuone  nunc  puella  talis  et  tuo. 

Vari  dulcissime,  dlcam: 

dlsperam  nisi  me  perdldlt  iste  putus. 
bidente  dicit  attodisse, 
COmata  colla^), 

paterna  lora  proximumque  pectinem, 
sedetque  sede  seque  dedicat  tibi. 


J)  hanc  crebram  litterae  t  repetitionem  poeta  consulto  admisisse 
videtur  propterea,  quod  v.  4   illud  /au   Gallicum  commemorat. 
2)  simillime  canit  Vergilius  Aen.  VIII  333 : 

me  pulsum  patria  pelagique  extrema  sequentem. 

*)  in  hoc  versu  cum  adlitteratione  coniunctum  est  o/AOiOTi' 
kevTOv. 

*)  similis  adlitterationis  forma  inveniturapudCatullum  (c.  10,23): 

in  collo  sibi  collocare  posset. 

c.  XII  2  puella  quam  petis. 
7  ducit,  ut  decet. 
Proximum  est,  ut  explanemus  exempla  similis  figurae, 
quae  dvaffOQd  vel  repetitio  nominatur.     Hanc  Catullum  in 
deliciis    habuisse    exempli    gratia    ex   his  paucis  versibus 
cognoscitur:  c.  4, i6sq.: 

tuo  stetisse  dicit  in  cacumine, 
tuo  imbuisse  palmulas  in  aeqnore 

et  c.  8,16  sq.: 

quis  nunc  te  adibit?  cui  videberis  bella? 
quem  nunc  aniabis?  cuius  esse  diceris? 
quem  basiabis?  cui  labella  mordebis? 

Catullum  ceterosque  illius  temporis  poetas  aemulatus  Maro 
repetitionem  in  usum  vertit  his  opusculi  Catalepton  locis: 

c.  II*  6     mihi  corolla  picta  vere  ponitur, 
mihi  rubens  arista  sole  fervido, 
mihi  virente  dulcis  uva  pampino 
mihi  caduca  duro  oliva  frigore. 
meis  capella  delicata  pascuis, 
meisque  pinguis  agnus  ex  ovilibus. 
alter  assidua  colens  diligentia,  ut  herbae, 
alter  parva  manu  ferens  semper  munera  larga. 
De  qua  saepe  tibi,  venit.  sed,  Tucca,  videre 

non  licet:  occulitur  limine  clausa  viri. 
de    qua  saepe  tibi,    non  venit  adhuc  mihi; 

namque 
si  occulitur,  longe  est,  tangere  quod  ne- 

queas. 
3  terrarum  hic  bello  magnum  concusserat  orbem, 
hic  reges  Asiae  fregerat,  hic  populos, 
hic  grave  servitium 

tibi  iam,  tibi,  Roraa,  ferebat. 
tale  deae  numen,  tali  mortalia  nutu. 
Quocumque  ire  ferunt  variae  nos  tempora  vitae, 
tangere  quas  terras  quosque  videre  homines. 


c.  III* 
c.  I 


10 

12 

7 

9 

1 


c.  III 


5 

9 
c.  IV     1 

a  IV     5     divi  divumque  sorores. 

6         cuncta  neque  indigno,  Musa,  dedere  bona, 
cuncta,  quibus  gaudet  Phoebi  chorus  ipseque 

Phoebus. 
8  doctior  o  quis  te,  Musa,  fuisse  potest? 

o  quis  te  in  terris  loquitur  iucundior  uno? 
c.  V     1     Ite  hinc,  inanes,  ite,  rhetorum  ampullae, 

5  itehinc,  inane  cymbalon  iuventutis, 

11  ite  hinc,  camenae;  vos  quoque  ite  iam  sane. 

6  o  mearum  cura,  Sexte,  curarum, 
vale,  Sabine;  iam  valete,  formosi. 

12  dulces  camenae  (nam  fatebimur  verum, 
dulces  fuistis). 

c.  VI     3     tuone  nunc  puella  talis  et  tuo. 
cVIII     6     Mantua  quod  fuerat  quodque  Cremona  prius. 
c.  X     6     et  hoc  negat  Tryphonis  aemuli  domum 
negare  nobilem  insulamve  Caeruli. 
15     tua  stetisse  <dicit>  in  voragine, 

tua  in  palude  deposisse  sarcinas. 
25     gemelle  Castor  et  gemelle  Castoris. 
c.  XII     5     duas  habere  filias  Atilium, 

<duas>,  et  hanc  et  alteram,  tibi  dari? 

7  adeste  nunc,  adeste. 

Huc    addamus    epiphorae    exemplum,    quod    occurrit    in 
c.  VII  2.  4: 

dispeream,  uisi  me  perdidit  iste  putus. 
non  dicam,  sed  me  perdidit  iste  puer, 

quibus  cum  versibus  in  comparationem  vocare  licet  hos 
Catullianos  (c.  92,2.4): 

.  .  .  Lesbia  me  dispeream  nisi  amat, 
....  verum  dispeream  nisi  amo. 

Restat  alia  loquendi  consuetudo,  quam  Vergilius 
a  Catullo  mutuatus  esse  videtur.  Poeta  enim  Veronensis 
versus    vel    versuum    partes  variosque  sermonis  flosculos 


aut  in  codem  carniine  iterare  atque  frequentare  aut  ea, 
quae  dixit  in  altero,  recipere  in  alterum  solitus  est.  ^) 
Quae  res  ut  aperta  fiat,  exempla  quaedam  petita  e  Catul- 
linno  libro  adponani.  Qui  est  carminis  57  versus  primus: 
Pulcre  convenit  iniprobis  cinaedis, 

eundcm  poeta  scripsit  eiusdem  carniinis  extremum.  Quod 
idem  valet  in  brevissinnim  carnien  52  ()t{/(/  cst^  Cafullc? 
qvid  moraris  cviori?     Porro  c.  29,2: 

nisi  impudicus  et  vorax  et  aleo 
totus  fere  iteratus  est  v.  10: 

es  impudicus  et  vorax  et  aleo. 

lam  vero  saepissime  Catullus  eadem  verba  in  diversis 
potmatis  bis  posuit  eo  consilio  plerumque  ductus,  ut  me- 
moriam  prioris  carminis  repeteret,  quod  his  exemplis  de- 
monstrem: 

c.    6,15  quare  quidquid  habes  boni  malique 
c.  15,10  infesto  pueris  bonis  malisque, 

c.  12,17  ut  Veraniolum  meum  et  Fabullum 
c.  47,  3  vos  Veraniolo  meo  et  Fabullo, 
c.  15,14  quodsi  te  mala  mens  furorque  vecors 
c.  40,   1   Quaenam  te  mala  mens,  miselle  Ravide. 

Sed  nolumus  exempla  cumulare.  Hoc  dicendi  more  usum 
Vergilium  composuisse  Catalepton  c.  XII  facile  cogno- 
scet,  qui  sibi  ante  oculos  posuerit  versus  hos: 

1     Superbe  Noctuine,  putidum  caput, 
datur  tibi  puella,  quam  petis,  datur; 
datur,  superbe  Noctuine,  quam  petis. 
sed,  o  superbe  Noctuine,  non  vides  .  .  . 

6     <duas>,  et  hanc  et  alteram,  tibi  dari? 
adeste  nunc,  adeste:  ducit,  ut  decet, 
superbus  ecce  Noctuinus  hirneam. 


^ 


1)   de  hac  re  quaestionem  subtilem  instituit  lohannes  Vahlen, 
Opusc.  acad.  vol.  II  p.  215   sqq. 

Atque  semel  poeta  transtulit  orationis  flosculum  ex  altero 
carmine  in  alterum.     Verba  enim  haec  (c,  XII  1): 

Superbe  Noctuine,  putidum  caput 
simillime  reperiuntur  etiam  c.  VI  2: 

generque  Noctuine,  putidum  caput. 

Ut  hoc  extremum  commemorem,  Catalepton  carmina 
II*  et  IH*    quorum  utrumque  e  vicenis  singulis  versibus 
constare  et  idem  argumentum  variare  supra  vidimus,  inter 
se  congruunt    etiam    in   locutionibus  et   verbis,    id    quod 
luculenter  docent  hi  versus  inter  se  conlati:  c.  II*  2  sqq.: 
ego  arida,  <o>  viator,  ecce  populus 
agellulum  hunc,  sinistra  et  ante  quem  vides, 
erique  villulam  hortulumque  pauperis 
cum  c.  III* 

1  Huncego,  <o>iuvenes,locum  villulamquepalustrem 
3quercus  arida  rustica  formitata  securi, 
6pauperis  tuguri  pater  filiusque  adulescens, 
€t  c.  II*  6  sqq.: 

mihi  corolla  picta  vere  ponitur, 
mihi  rubens  arista  sole  fervido, 
mihi  virente  dulcis  uva  pampino 
cum  c.  III* 

lOflorido  mihi  ponitur  picta  vere  corolla, 

t/     primitus  tenera  virens  spica  mollis  arista,' 

Huva  pampinea  rubens  educata  sub  umbra.' 


Vita. 

Natus  sum  Robertus  Paulus  Sommer  Dessaviae 
Anhaltinorum  die  XIV  mensis  Martii  anni  1885  patre 
Roberto,  matre  Hilda  e  gente  Hetzel.  Patrem  carissimum 
duobus  ipsis  mensibus,  priusquam  examen  rigorosum 
habitum  est,  acerbissimo  fato  mihi  abreptum  esse  valde 
lugeo;  matrem  superstitem  esse  summo  gaudio  mihi  est 
Fidei  addictus  sum  evangelicae.  Postquam  urbis  patriae 
gymnasium,  quod  nominatur  Fridericianum,  per  novem 
annos  frequentavi,  maturitatis  testimonium  adeptus  vere 
anni  1903  civis  adscriptus  sum  academiae,  quae  est  Fri- 
burgi  Brisgavorum,  ut  studiis  philologicis  et  germanicis 
operam  darem.  Ibi  per  ter  senos  menses  moratus  autumno 
anni  1904  migravi  Berolinum  atque  sex  mensibus  post 
Marpurgum.  Inde  ab  autumno  anni  1905  in  academia 
Halensi  studia  mea  continuavi. 

Docuerunt  me  viri  doctissimi: 

Friburgenses:  Baumgarten,  Fabricius,  Finke,  Hense, 
Kluge,  Lommatzsch  (nunc  Monacensis),  Panzer  (nunc  Fran- 
cofurtensis),  Rickert,  B.  Schmidt,  Steup,  Thurneysen, 
Uebinger,  Wolf. 

Berolinenses:  Frey,  Hirschfeld,  E.  Schmidt,  Vahlen, 
de  Wilamowitz-Moellendorff. 

Marpurgenses:  Birt,  Elster,  Justi  f,  Kalbfleisch, 
Maass,  Natorp,  de  Sybel,  Thiele,  Vogt,  Wrede. 

Halenses:  Blass  f,  Busse  f,  Consbruch  (nunc  Ise- 
nacensis),  Dittenberger  f,  Ebbinghaus  f,  Fries,  Geissler, 
Ihm  t,  Robert,  Saran,  Schultze,  Schwarz  (nunc  Mar- 
purgensis),  Strauch,  Vaihinger,  Wissowa,  Wuest  (nunc 
Kiloniensis). 

Sodalis  fui  per  senos  menses  i^roseminarii  philologici 
Marpurgensis  Kalbfleischio  moderante,  Halensis  Blassio  re- 
gente.  Deinde  viri  clarissimi  Wissowa  et  Blass  bene- 
volenter  me  receperunt  in  seminarii  philologici  secundam 
et  paulo  post  in  primam  classem,  quarum  exercitationibus 
per  bis  senos  menses  interfui.  Praeterea  benigne  me 
admiserunt  ad  exercitationes  archaeologicas  Robert,  palaeo- 
graphicas  Ihm,  germanicas  Elster,  Wrede,  Saran,  philo- 
sophas  Schwarz,   paedagogicas  Fries,    rhetoricas  Geissler. 

Quibus  omnibus  praeceptoribus  optime  de  me  meritis 
gratias  ago  quam  maximas  gratumque  animum  semper 
servabo,  praecipue  Georgio  Wissowa,  benevolentissimo 
studiorum  meoruni  fautori,  quo  auctore  hanc  dissertationem 
composui  quique  iu  ea  componenda  auxilio  et  consilio  iden- 
tidem  me  adiuvit. 


